
REGELE ŞI BISERICA: 


DE 


NICHIFOR CRAINIC 


In sensul tradiţional, consfințit de istoria Răsăritului, Cesarul nu se poate concepe 
în afară de sfera ortodoxă; el este, dimpotrivă, factor considerabil, care lucrează la trium- 
ful Evangheliei în lume. Astfel apare augusta lui figură atât pe planul ecumenic cât și pe 
planul;naţional al Bisericii. E necesar să ne oprim asupra acestui adevăr, fiindcă unele re- 
miniscenţe din vremea străveche a împăraţilor persecutori și unele influențe de mentali- 
tate laică modernă ne ispitesc pe nesimţite să facem o separație între Cesar și Biserică, 
luzru care nu e în duhul ortodox. 

Datoria noastră să actualizăm acest adevăr al tradiției răsăritene e înlesnită de fap- 
tul că Cesarul statului nostru este și se mărturisește ortodox, iar în fruntea strădaniilor 
sale de a înnoi aşezămintele de temelie ale ţării singur pune Biserica. 

Ar fi cel puţin paradoxal ca elanurile de înnoire morală a lumii, ce emană firesc din 
tainele și din cuvântul altarului ca mireasma din floare, să se vadă bănuite măcar de ina- 
derenţă la opera de înnoire afirmată de însuși Capul statului, când această operă face o 
parte atât de largă credinţei și apostolatului creștin. Numai gândindu-ne la imensele per- 
spective ce se deschid acestui apostolat prin toate instituțiile noului regim, nam putea 
avea decât recunoștință față de Regele care le-a dat. Prin toate fierbinţile discursuri ale 
Tronului și prin toate legiuirile create, Carol II apelează la Biserica strămoșească să um: 
ple cu primăvara Duhului Sfânt noile forme de viaţă obștească. 

Convins de puterea de viață a Bisericii noastre și de misiunea ei mântuitoare pen- 
tru timpurile moderne, deopotrivă din tradiţia istorică și din credința-i personală de orto- 
dox practicant, Regele se încorporează astfel în rândul basileilor bizantini și al marilor 
voievozi, ocrotitori și ctitori ai vieţii creștine. 

Nu e nevoie de măguliri deșarte sau de lingușiri josnice pentru a înţelege că lucrul 
acesta e o realitate menită să ne umple de încredere în ziua de mâine. In cele ce urmează 
vom căuta să arătăm legătura strânsă dintre ceeace se năzuiește astăzi în ţara noastră 
și trecutul glorios al Bisericii. In ochii noștri, un Rege ortodox se proiectează inevitabil 
pe fundalul de aur al acestui trecut, pentru a-i pătrunde mai limpede misiunea, 


Figura monarhului ortodox a dat-o în liniile ei esenţiale, pentru toate ţările de 


aceeași credință, Bizanțul imperial. Basileul e prototipul Regelui de azi, chiar dacă ți- 
nem seamă de corecturile și îndulcirile operate de evoluţia mentalității moderne. 

Ce ne învaţă Bizanțul despre rolul împăratului în istoria ortodoxă? Pentrucă, în 
această privinţă, între Răsărit și Apus e o deosebire izbitoare. În Apus nu există o sepa- 
rație între puterea spirituală și puterea temporală. Papa e suveranul pontif, care absoarbe 
în aceeași persoană puterea spirituală și puterea temporală, Teoretic, împărații, regii, pre- 
şedinţii de republici sunt subordonați Sfântului Scaun și raporturile lor se simbolizează 
în actul sărutării pantofului pontifical. In Răsărit, există dimpotrivă o separație a puteri- 
lor, patriarhul deţinând pe cea spirituală, iar împăratul pe cea seculară. Nici un moment 
insă această separație nu e concepută ca un antagonism, ci ca o distribuţie de roluri 
care, cu mijloace diferite, converg în acelaș scop. Reprezentate în persoane deosebite, atât 
patriarhatul bizantin cât și imperiul politic sunt funcțiuni ale Domnului Hristos pe pământ. 
Bizanțul însuș, ca împărăție care a durat eroic peste 1100 de ani în cele mai dramatice îm- 
prejurări din câte se cunosc, era considerat ca ocrotit şi călăuzit de Dumnezeu. Istoria lui 
e o continuă exaltare mistică și nici o faptă mare din lanţul ei nu se poate înțelege în 
afară de sensul religios. Cu scăzământul spiritual de azi e foarte greu să ne apropiem 
de acest fenomen unic, ce ne apare ca o măreață nebunie pentru Hristos, 

E adevărat ce spun istoricii când califică Bizanțul ca forma cea mai tipică a monar- 
hiei absolute. In absolutismul lui sunt în deosebi două elemente ce se contopesc: unul 
e acela de imperator roman, adică de şef militar și legislator suprem, moștenit direct de 
la Roma antică, iar al doilea e acela de despot asiatic, adică stăpân indiscutabil pe viaţa 
supușilor, moștenit dela Perșii înfrânți de Heraclie, de unde basileul împrumută costumul 
fastuos şi diadema. In virtutea acestei îndoite moșteniri, împăratul e autocrator; voința 
lui e mai presus de orice voință omemnească,autoritatea lui nu se discută, puterea lui e iz- 
vorul legilor statului. Un ceremonial de o strălucire fără seamăn îl izolează de restul lumii 
într'o singularitate olimpică. Demnitarii se apropie de dânsul cu trei metanii, ca de o per- 
soană sacră, iar sentimentul ce i-l datoresc e acela de proskinisis, de prosternare adora- 
toare. Împăratul stă mai presus de omenirea întreagă și, după concepția bizantină, el nu 
e numai șeful statului, pe care îl conduce efectiv, ci și al popoarelor celorlalte până la 
marginea lumii. Deaceea, reprezentanţii barbarilor veniţi la Bizanţ îi sunt datori cu acelaș 
omagiu ca orice supuși. Interesant, este că ei înșiși îl consideră ca atare. Inlăuntrul și în 
afara imperiului, basileul e personagiul unic, fără pereche pe pământ. 

Acest absolutism de origine păgână primește însă un corectiv profund și un sens 
nou prin învestitura creștină. La Bizanţ, care e împărăţia închinată Domnului Hristos, nu 
poate fi nimeni basileu decât cu condiţia să fie ortodox. El e pavăza politică a dreptei 
credințe. Investitura împărătească o primește dela lisus Hristos prin patriarhul ecumenic. 
iconografia îl înfățișează primind coroana direct din mâinile Mântuitorului. In ziua în- 
coronării, jură solemn în biserica Sfintei Sofii să ocrotească Biserica, să păzească neclintite 
dogmele sinodale, canoanele și privilegiile eclesiastice iar patriarhul îl pomăzuiește şi 
îl consacră pentru a deveni „unsul Domnului”. Din această clipă, basileul e „vicarul lui 
Hristos” pe pământ și întreg autocratismul său se preschimbă în funcţiune seculară a creș- 
finismului. Eusebiu de Cesareea care, după aprecierea bizantinologilor, e mai mult un teo- 
log politic, panegiristul lui Constantin-cel-Mare, numește pe întâiul împărat creștin „cel 
de-al treisprezecelea apostol“, și de atunci încoace orice împărat se socotește apostol po- 
litic al Bisericii. Termenul consacrat, ce i se cuvine, este acela de isapololos, adică ase- 
menea cu apostolii. Dela Justinian, i se mai spune și arhierevs-vasilevs, adică arhiereu-îm- 
părat. Astfel, ideea că el e stăpânul lumii întregi, dincolo de marginile statului, nu e o 
infatuare naivă, ci o obligaţie, ce decurge din calitatea lui apostolică sau arhierească. Pa- 
vel a cucerit lumea cu spada cuvântului; basileul cucerește popor după popor pentru a 

le boteza și a le încorpora Bisericii ecumenice. Bizantinii erau atât de înflăcăraţi de cre- 
dința lor încât nici nu puteau concepe că există pe pământ fericire în afară de imperiul 
ortodox, zice Charles Diehl. Așa ne putem lămuri dinamismul extraordinar al acestui stat, 
care a încreștinat atâtea neamuri barbare, civilizându-le totodată. Marii conducători pă- 
gâni, convertiți la creștinism, deveneau finii basileului, care îi trata apoi, în corespon- 
denţă, cu titlul de frate sau fiule. 


Conștiinţa apostolică de a vesti lumii întregi adevărul mântuirii făcea ca nenumă- 
ratele războaie bizantine împotriva păgânilor să aibă un caracter de războaie sfinte. După 
credința acestor oameni, Hristos însuș conducea armatele la biruință, idee care venea din 
legenda semnului miraculos, arătat pe cer soldaţilor lui Constantin-cel-Mare. Justinian, care 
e unul dintre marii eroi ai imperiului, declară: „Nu în arme avem încredere, nici în sol- 
daţi, nici în generali și nici în geniul nostru propriu, ci toată nădejdea noastră o punem în 


pronia Sfintei Treimi". Iar Ioan Comnen e sigur că soldaţii săi au luptat, „sub Dumnezeu 
ca general, iar sub mine ca locotenent al său“. Bizantinii se consideră cruciați perma- 
nenţi ai ortodoxiei, iar autocratorul, cu tot absolutismul său superb, ce poate fi răstălmă- 
cit în felurite chipuri de istoricii laici, e în realitate un apostol, care știe să-și sacri- 
fice orgoliul militar la picioarele Mântuitorului. 

Acelaș absolutism imperial, socotit ca izvor unic al legilor, ni se luminează treptat sub 
raza concepției creștine. După Roma păgână, Bizanțul sau noua Romă e a doua patrie a 
dreptului. Dar ce este oare dreptul bizantin, dela Justinian și până la basilicale, decât o 
continuă adaptare a legislaţiei romane la spiritul creştin? In această privință, opera ju- 
ridică a împăraţilor nu e altceva decât un proces de convertire la creștinism a dreptului 
roman, în năzuința, ce trebuie să ne însuflețească pe toţi cei de azi, ca legea lui Hristos 
să devină însăși legea statului. 

Strateg și legislator în slujba lui Hristos, basileul e în acelaș timp „arhiereu“ sui 
generis al Bisericii. El e unsul Domnului și stăpânește lumea „prin graţia lui Dumnezeu” 
şi „cu ajutorul lui Hristos". Textul aclamațiilor rituale sună astfel: „Puterea ta, împărat 
credincios în Hristos și ales de Dumnezeu, vine dela Domnul, iar nu dela oameni“. Cum 
însă avem aface cu un sistem electiv, această afirmaţie trebue luată în sensul că Dumne- 
zeu inspiră pe arhonții cu drept de vot să a'eagă pe bărbatul cel mai capabil din impe- 
triu, — după lămurirea, pe care ne-o dă Otto Treitinger. Astfel, formula bizantină „prin 
grația lui Dumnezeu“ implică și pe cea adăugată mai târziu „și prin voința națională”. Cu 
excepții foarte rare, împăratul Bizanțului e de regulă teolog versat în tainele subtile ale 
dogmelor. Incă dela începutul veacului V, fundamentul învățământului în universităţile bi- 
zantine îl constitue teologia. Om instruit în sensul bizantin însemnează teolog înnainte 
de toate. Insuș acest tip de învățământ superior care venea din Alexandria lui Clement și 
a lui Origen, e oficializat de împăratul Teodosie II, întemeietorul întâiei universități 
creștine și va fi copiat ca atare în Occident. Sub raportul intelectualităţii, Bizanțul, fău- 
ritorul dogmelor, reprezintă ultima expresie a fineţii și adâncimii metafizice. Opera de a 
dogmatiza e, fără îndoială, în primul rând a Sfintelor Sinoade, dar trebue să ne aducem 
aminte cu dragoste și de partea ce se cuvine împăraților teologi. Dumnezeu a vrut ca 
inițiativa sinoadelor ecumenice să-i revină împăratului. In strădania, care a durat câteva 
secole, de a găsi formula justă a adevărurilor fundamentale ale credinţei noastre, curen- 
tele eretice erau adesea atât de puternice încât sfășiau Biserica în partide polemice. In- 
tre ele și deasupra lor, împăratul reprezintă autoritatea politică ordonatoare, care provoa- 
că adunarea episcopală și creiază condiţiile externe favorabile discuţiilor și hotăririlor su- 
preme. Alături de patriarh, el prezidează sinoadele, care îl aclamă ca pe unsul Domnu- 

lui, iar parte la discuţii și propune soluţii, garantând respectarea dogmelor și executarea 
canoanelor. Participarea lui la opera dogmatică a Bisericii e astfel una activă și efectivă, 
pentru care creştinăiatea îi rămâne recunoscătoare. 

Afară de preoţi, el singur are dreptul de a păși în altar, iar depe amvonul Sfintei 
Sofii adesea rosteşte predica. Intelectual rafinat, el nu e numai ocrotitorul culturii, dar 
și literat şi artist. Pe lângă aceasta, să nu uităm că arta bizantină e în covârșitoare mă- 
sură gloria basileilor, în frunte cu acel monument unic în lume, care e biserica Sfin- 
tei Sofii. 

Se vorbește adesea în sens critic de cesaropapismul bizantin, adică de absolutismul 
imperial exercitat în Biserică. Firește, fiece sistem își are exagerările lui, dar dincolo de 
ele, rolul împăratului în viaţa ortodoxă e un rol de mâna întâia. Reprezentând unitatea 
imperiului, el colaborează real la unitatea Bisericii, pentrucă în sens bizantin Biserica se 
confundă cu statul în aceeași armonie a puterilor deosebite. După convingerea noastră, 
nu se poate vorbi serios de un cesaropapism bizantin, de vreme ce absolutismul imperial 
e corectat, uneori chiar drastic, de puterea spirituală a patriarhului ecumenic. După dis- 
tincţia dogmatică a lui Simion al Tesalonicului, împăratul e uns cu mir și deci e un 
fel de arhiereu laic, în vreme ce episcopul e hirotonit și stă pe o treaptă spirituală 
superioară. 

„Patriarhul, zice Montesquieu (citat de Charles Diehl), era totdeauna, măcar că indi- 
rect, arbitrul tuturor afacerilor publice“. Dispunând de sufletul mistic al imperiului, el 
putea să ridice sau să doboare pe împărat. Și nu odată capul Bisericii a interzis basileului 
intrarea în sfântul locaș, l-a supus la penitenţă și l-a ameninţat cu excomunicarea care, 
pentiu mentalitatea creștină a Bizanțului, era una cu moartea spirituală. 


In general însă, — și în această recunoaștere bizantinologii sunt de acord — ma- 
rea impărăţie ortodoxă a avut parte de împărați străluciți ca prea puţine state. Autocra- 
tismul lor, care era formula vremii, mlădiat de credință înflăcărată, a ştiut să se umilească 
` exemplar în faţa lui Dumnezeu și să se transforme în eroic apostolat politic spre slava 
lui Hristos în această lume. Nu odată ascetismul cel mai rigid a stat pe tronul măririi: 
lumești ca în vajnicul Nichifor Focas, care ziua apărea în vestmânt de împărat, iar noap- 
tea se nevoia în manta de pustnic. Și nu odată hlamida de purpură a fost lepădată pentru 
rasa anonimă de călugăr. Un Isaac Comnen părăsește tronul și intră în mânăstire. Un Ioan 
Cantacuzino își pierde urma de bunăvoie sub numele monahal de Ioasaf. Trecerile acestea 
dela n extremă la alta sunt frecvente în viața Bizanțului și ele ne vorbesc tocmai de o 
adâncă înțelegere creștină pentru care însuș grandiosul absolutism lumesc e socotit o de- 
şărtăciune în fața pantocratorului Hristos, stăpânul unanim adorat al imperiului. După cum 
reiese din ritualul vieţii imperiale, adânc pătruns de duhul liturgic, împăratul era în toate 
imitatorul lui Iisus Hristos. Caracteristică e în această privinţă ceremonia spălării picioare- 
lor. Odată pe an erau introduși în Palatul sacru doisprezece săraci. In timp ce preotul ci- 
tea sublima scenă respectivă din Evanghelie, împăratul le spăla pe rând picioarele, săru- 
tuând fiecare picior. 


Bizanțul acesta, care a fost centrul și gloria lumii întregi timp de mai bine de o 
mie de ani, e moștenirea noastră, a tuturor popoarelor ortodoxe. Formate în evul mediu, 
aceste state sunt copiile zeloase ale marei cetăţi. Statul. bulgar al ţarului Simion, statui 
sârb al lui Ştefan Dușan și cel rus sunt repetiţii istorice ale Bizanțului. Epoca modernă 
a adus firește o serie de modificări și corecturi absolutismului, în virtutea cărora monar- 
hul, care era numai de drept divin, devine și de drept natural, adică ființează „prin graţia. 

lui Dumnezeu și prin voinţa naţională”. Să observăm că această nouă formulă explicită în- 
fățişează mult mai limpede concepția ortodoxă, după care orice faptă bună e rezultatul unei 
colaborări teandrice, adică o colaborare a omului cu Dumnezeu. Numai în Rusia, absolu- 
tismul s'a păstrat până acum 20 de ani, dar într'o formă exagerată, care îndreptățește cri- 
tica unui Wladimir Soloview, să-l numească într'adevăr cesaropapism. Petru-cel-Mare, des- 
ființând patriarhatul moscovit, desfiinţează în realitate singurul factor care putea să limi- 
teze absolutismul țarist. Totuși, în această formă, ţarul continuă să fie, ca basileul, ocro- 
titor al ortodoxiei ecumenice. 
| Dar cu toate modificările cerute de evoluţia istorică, esenţa moștenirii bizantine a 
rămas întreagă. Chiar sub regimul constituțional imprumutat din Apus, ortodoxia merge 
mână în mână cu monarhia și vede în capul statului o funcțiune politică în slujba lui 
Hristos. Constituția modernă obligă pe monarh, chiar când e de provenienţă confesio- 
nală deosebită, să ocrotească Biserica și să-și boteze urmaşii în credința răsăriteană, — 
ceeace însemnează o biruinţă a spiritului bizantin pentru care o condiţie neapărată era 
ca basileul să fie ortodox. 

intemeiate în epoca de tragic amurg al Bizanțului, statele românești nu i-au primit 
direct moștenirea, ci numai prin intermediul Slawvilor, ridicaţi atunci pe ruinele imperiului. 
Jn chip cu totul fals se vorbește de o influență a culturii și a civilizaţiei slavone me- 
dievale asupra noastră. Nu există nici o cultură și nici o civilizaţie slavonă în evul me- 
diu, ci exclusiv o cultură și o civilizaţie bizantină transpusă în limba slavonă. Noi Ro- 
mânii am moştenit Bizanțul prin intermediul limbii slavone. In fundul istoriei noastre și 
a marilor ei așezăminte religioase și politice, strălucește astfel cetatea mistică a lui Con- 
stantin, a lui Justinian, a Macedonenilor, a Comnenilor și Paleologilor. 


Voievodul nostru e naţional în spaţiu, dar ecumenic în spirit. Ca toţi monarhii din 
statele ortodoxe, el este un ecou al autocratorului bizantin. Să nu uităm că statele erau 
deosebite, dar ortodoxia reprezenta încă, pe deasupra lor, unitatea spiritului ecumenic nu 
numai dogmatic, liturgic și canonic, dar și administrativ. Ca izvor al dreptului, voievodul 
nostru dă țării pravila bizantină. Ca șef al armatei, el face din ea o funcție a lui Hristos, 
Războaiele apără ţara, dar apără totodată și credinţa, luptând împotriva păgânătăţii. In 
Mihai Vodă, întreaga lume ortodoxă vede pe arhanghelul liberator, iar el însuş afirmă cu 
tărie, nu odată, că e apostolul răsboinic al lui Hristos. Justinian, ziditorul Sfintei Sofii, e 
modelul tuturor ctitoriilor voievodale din această țară. Chipul basileului teolog se repetă 
în Neagoe Basarab, în Dimitrie Cantemir, în domnul de fast imperial, Vasile Lupu, ocroti- 
torul sinodului dela Iași și al „Mărturisirii ortodoxe“ și, prin aceasta, emulul lui Constan- 
tin-cel-Mare. Mucenicul credinței noastre e Vodă Brâncoveanu, prințul artelor și al cul- 
turii creștine ecumenice, care a murit ca ultimul împărat Paleolog sub zidurile Bizanţu- 
lui cotropit de Turci. 

Se poate vorbi astfel, fără nici un orgoliu, de un adevărat apostolat voievodai al 
Românilor în sensul bizantin. Conștiinţa acestui apostolat se desfășoară pe planul naţional 
prim păzirea dogmelor, prin întărirea Bisericii și apărarea ei pentru a mântui neamul, iar 
pe plan internaţional, punând întreaga ţară, la nevoie cu forța ei militară, financiară și 
spirituală, în slujba ortodoxiei ecumenice. Asemenea basileilor, voievozii noștri au fost 
atleţii lui Hristos în această parte de lume. 


E oare greu să recunoaștem caracterele acestei tradiţii religioase a monarhiei răsă- 


ritene în personalitatea Regelui Carol II? 
„Eu sunt născut și crescut ortodox", declară Maiestatea Sa cu prilejul sfințirei cate- 

dralei unite din Lugoj. Această declaraţie, fără să aibă nimic ostentativ față de alte con- 
tesiuni, e mărturisirea de credință pe care se bizuie vasta acţiune de reînnoire a țării. Ea 
îl încorporează organic în această tradiţie răsăriteană. Monarh de spirit modern, Regele 
e totuși sinteza vie a permanenţelor istorice. In concepţia sa, tradiția nu e o esenţă sta- 
tică, ci una dinamică, un impuls spre creaţii noi, rânduite în lanţul permanenţelor vieţii: 

„Trăim pentru viitor prin tot ce-a fost bun și sănătos în trecutul nostru, zice Suve- 
ranul. Datorăm urmașilor noștri moștenirea neprihănită a străbunilor. Nu trăim pentru 
noi şi pentru ziua de azi. Noi cei de-acum suntem pieritori. Veșnică este entitatea națio- 
hală. Veșnic este progresul națiunii. lată scopul. Pentru ea trebuie să ne închinăm viața 
și toată munca noastră. Nu producem pentru ceeace este pieritor. ci pentru ceeace rămâne 
deapururea'“, | 

A spori cu faptele tale permanenţele destinate viitorului, iată care e concepţia re- 
gală de încorporare în tradiţie. 

Regele o trăiește real și adânc, cu sufletul aplecat pe fântânile trecutului. Căci nu- 
mei dintr'o asemenea trăire au putut să fie smulse cuvintele programatice cu care și-a 
inaugurat domnia. 

„in mine bate un suflet de Român; în sufletul meu bat sufletele vechilor voievozi 
ai culturii românești și, în acest locaș al culturii, îmi iau angajamentul solemn să fiu și 
eu, ca un Constantin Brâncoveanu și atâtea alte figuri voievodale, un sol al culturii 
româneşti", 

Zece ani au trecut de atunci și marile așezăminte de cultură, ce măpădesc țara 
cu lumina milioanelor de cărți, precum și uriașele construcții arhitectonice, la împodobi- 
rea cărora sunt chemați pictorii, sculptorii și meșteșugarii, ne dovedesc că lapidarele cu- 
vinte ale Regelui sunt fapte. 

Aceeași concordanţă între cuvânt și faptă o vom găsi în concepția care leagă pe 
Rege de Biserică. Sunt cărturari, cari judecă însemnătatea Bisericii în statul nostru nu- 
mai sub raportul cultural, al limbii literare și al realizărilor artistice. E un fel de a ve- 
dea exterior și superficial, care nu e al Regelui. Firește, nu poate fi vorba de a con- 
testa sau neglija rolul ei cultural care, pentru trecutul istoric, are aerul unic al unui 
monopol; dar rolul cultural al Bisericii e în realitate numai o dogoare a flacării de mis- 
tică spiritualitate, care e însăși esența ei. E un lucru pe care toată lumea românească 
trebuie să-l știe: Regele Carol II vede solia Bisericii ortodoxe de dinlăuntru, prin aderenţa 
intimă a unei puternice credințe personale. Nimic nu se poate zidi fără o credinţă, zice 
Suveranul în aproape toate discursurile sale, şi tot astfel nimic nu se poate înţelege din 
esenţa și solia Bisericii fără ochii credinţii. Mladă a unui neam de oameni profund cre- 
dincioşi, Regele aderă la religia țării nu pentru a îndeplini un formalism oficial, ci pen- 
iru necesitatea sufletească a destinului personal, care se cere împlinit în veșnicie și în 
Dumnezeu. E un practicant riguros al disciplinei bisericeşti, postind, mărturisindu-se, îm- 
părtășindu-se, îngenunchind în faţa. altarului. Astfel îl descriu cei cari îl cunosc de aproape. 
lată se spune în această privință d. Teofil Sidorovici : 

„La Palatul regal, postul e o realitate cum poate doar la ţăranul satelor se mai în- 
tâlnește. După lăsatul de sec, întreaga bucătărie e schimbată, iar viaţa în cuprinsul Pala- 
tului e străbătută de o cucernicie cu adevărat creștinească, Din loc în loc, pe largul cori- 
dor ce duce la Capelă, mugurii de aur ai candelelor luminează icoane vechi de sute de 
ani, multe fără podoaba metalică. In postul Paștilor, când încep deniile, Maiestatea Sa în- 
tovărășit de augustul Său Fiu, pornește fără alaiu spre deaiul Patriarhiei, unde îngenunche 
pe lespedea rece ce-ţi dă fiorii veşmiciei, împlinind astfel nu o datorie, ci răspunzând unui 

adânc sentiment față de Acela, pe care îl cheamă în scrisul cronicii regale: Prin grafia 
lui Dumnezeu... In dangătul clopotelor din noaptea cea sfântă a învierii, Maiestatea Sa 
descifrează taina cea mare a renașterii neamului românesc și împărtășania pe care o pri- 
meşte, după ce mai întâiu și-a făcut mărturisirea, înseamnă legătura sfântă, pe care o îm- 
plinește, ca uns al Domnului, între Divinitate și popor". 

Din această profundă religiositate personală, ajunsă azi extrem de rară în pătura 
noastră conducătoare, dar prin care monarhul se simte una cu inima poporului său, por- 
nește şi acel cult al datinelor strămoșești în bună graţie la Palat, cu prilejul marilor sărbă- 
tori ale Bisericii. 

Nu e poate de prisos să amintim un moment semnificativ, despre care ne-a vorbit 
Ciobanul dela Maglavit. In vara lui 1936, Suveranul l-a primit la Sinaia într'o lungă au- 
diență. Toată vremea de trei ceasuri l-a ascultat cu cald interes. L-a luat apoi și l-a pur- 
tat prin toate încăperile Palatului, iar la sfârșit l-a dus intro cameră cu multe icoane, 
în fața cărora atârnau patru candele. Regelei-a îndemnat pe Cioban să le aprindă cu mâna 
lui. Şi sub lumina candelelor, trei inși au îngenunchiat deodată: Regele deoparte, tânărul 
Moștenitor de cealaltă, iar la mijloc, între dânșii, Ciobanul. 

— Acum, Petre Lupu, roagă-te și pentru noi! l-a îmbiat Capul Statului. 

Şi-a fost, după spusa Ciobanului, una dintre cele mai cutremurate rugăciuni, o rugă- 
ciune a lacrimilor, în care suprema mărire a ţării și omul simplu dela rădăcina ei se con- 
topiau în aceeași umilință față de Dumnezeu. 

Un alt moment ni-l povesteşte N. M. Condiescu din călătoria făcută de Suveran în 
jurul pământului, pe când era încă Prinţ de Coroană. Era noapte și se găsea în India, 
la masă împreună cu suita sa. Când a bătut miezul nopţii, deodată Prinţul s'a ridicat și 
cu glas de bucurie a salutat pe cei de faţă: 
| — Hristos a înviat! 

Era într'adevăr noaptea sfintei învieri. In ceasul acela, la depărtare de două conti- 
nente, toate clopotele României ortodoxe slăviau sublima sărbătoare a creștinătății. Toţi 
uitaseră, afară de Prinţ. Pe meleaguri străine și păgâne, sufletul său se simţea și mai le- 
gat de împărăţia duhovnicească a Bisericii noastre. 

E firesc, prin urmare, ca Regele să înțeleagă de dinlăuntru puterea supranaturală 
cuprinsă în tainele Bisericii spre mântuirea tuturor. Rolul ei cultural îl afirmă când recu- 
noaște că „Biserica a fost centrul cultural al vieţii românești și e bine ca ea să rămână tot 
astfel“; dar cultura e numai un accesoriu al credinţei. Solia esenţială a Bisericii e încreşti- 
narea oamenilor, e adânca transformare a firii lor după modelul prea curat al Domnului 
Hristos. Nu mumai Hristos în altar, ci Hristos în templul lăuntric al fiecăruia. Cuvintele 
Regelui dovedesc în această privință o intuiţie superioară multor apostoli de azi: 

„Credinţa strămoșească, pentru a deveni din nou cu adevărat mânituitoare, pentru a 
deveni sprijinul de toate zilele al poporului nostru, trebue să depășească zidurile biserici- 
lor clădite de om, să pătrundă în cele mai trufașe palate și în cele mai umile colibe, și 
acolo să se cuibărească puternic, în acea Biserică zidită de Dumnezeu: inima oamenilor!'!. 
E atinsă aici problema cea mai arzătoare a Bisericii din clipa de față. Nimeni nu poate tă- 
gădui că organismul ei clerical a suferit și mai sufere încă de o inerție pasivă, de un 
anumit biurocratism sacru, care face ca ea să aștepte pe credincios la altar în loc să-l 
caute cu dragoste impetuoasă în cotloanele păcatului pentru a-l mântui. A fost în timpul 
din urmă o Biserică statică ; Regele vrea o Biserică dinamică, să se reverse ca un torent 
de sfințenie peste viața românească. „Preoţimea, zice Maiestatea Sa, nu este o func- 
țiune publică, este o chemare, un apostolat, care se îndeplinește cu suflet și cu dragoste. 

Frica de Dumnezeu nu este frica de biciu sau de canon, ci este teama de a nu mâhni un 
lucru scump nouă". „Biserica dinamică", „Biserica vie“, expresii ce revin stăruitor în 
discursurile regale, înseamnă Biserică pătrunsă până în măduvă de vajnicul spirit al aposto- 
latului în stare să aprindă întreg sufletul poporului în incendiul dragostei de Dumnezeu. 
Nu există viaţă creștină cu adevărat decât în această mare efervescenţă mistică, forţa care 
ridică pe om peste sine însuș și entusiasmează un popor la fapte și opere, ce se încorpo- 
rează, dincolo de vreme, în permanenţele vieţii. Sub acest unghiu de privire, ortodoxia 
Regelui Carol II e ortodoxia dinamică a împăraților bizantini, cari se considerau ei înșiși 
apostoli ai lui Hristos. o 

Puterea Bizanțului, care a făcut din el un miracol al istoriei, a fost unitatea de cre- 
mene a credinței și elanul religios, trăit de unanimitatea imperiului, dela basileu și dela 
patriarh, până la ultimul călugăr, până la ultimul țăran și până la ultimul soldat. Şi tot 
astfel unitatea spirituală a statului român, cu oricâte instituţii strălucite l-am înzestra, n'o 
vom avea deplină decât învolburând totul în tensiunea maximă a elanului religios. 

Impotriva paraginii şi a dărăpănării care a fost regimul defunct, Regele a fixat prin- 
cipiile fundamentale și a creat așezămintele noului timp de viaţă autoritară și totalitară. 
Intre principiile ce călăuzesc cugetarea regală, credința ortodoxă e reașezată în tronul 
sufletului, după marea tradiție imperială și voievodală a Răsăritului. Iar așezămintele me- 
nite să dea trup noului regim sunt toate larg deschise Bisericii să năvălească în ele cu du- 
hul mântuitor al Domnului Hristos. 

Niciodată în epoca modemă statul nostru n'a creat asemenea posibilități de desfășu- 
rare energiei și apostolatului creștin. Din nenorocire, sunt încă demnitari de mentalitate 
închircită, cari înțeleg rolul Bisericii ca o afacere restrânsă exclusiv în margini clericale. 
E o rămășiță din vechiul regim, când Biserica era nevoită să trăiască parcă în surghiua 
în mijlocul democraţiei laicizate. Chiar în ce privește învățământul teologic superior, 
oamenii aceștia de mentalitate anacronică vor să-l scoată din universităţi și să-l exileze în 
unghere unde să nu-l cunoască decât clerul. Cunoașterea adevărului creștin însă, în forma 
superioară a științei, era în epoca de aur a ortodoxiei la îndemâna tuturor omenilor de 
carte. Regimul deschis României de Regele ei va însemna o epocă de aur a ortodoxiei nu- 
mai dacă toți factorii de cultură și de creație vor fi pătrunși de superioritatea adevărului 
creștin. In universităţile Bizanțului, create de împărați, teologia nu se învăţa numai ca 
specialitate bisericească, ci ea constituia temelia spirituală a tuturor științelor, iar cărtu- 
rarii ieșiți din aceste universităţi deveneau cu toţii energii lucrătoare ale împărăției lui 
Hristos. Prin urmare, , nu restrângerea vreunei instituții ortodoxe în afară de lume ; spiri- 
tul nou cere dimpotrivă, rovărsarea tuturor puterilor Bisericii, doctrinale, lucrătoare și sfin- 
ţitoare, în toate arterele organismului naţional. Regele însuș a dat semnalul acestui apos- 
tolat dinamic tipărimd în condiţii cuviincioase și la îndemâna tuturor Biblia, în versiunea 
literară Radu-Galaction — „neîntrecuta carte a vieții“, cum o numește Suveranul, menită 
să arunce iarăși sămânţa cerului în sufletul românesc și să-l fecundeze spre adevărata 
cultură spirituală. 


Referindu-ne însă la tradiția monarhiei răsăritene, am subliniat că ea are un îndoit 
„caracter religios apostolatul intern și apostolatul extern. Basileul își exercită puterea în- 
lăuntrul statului „dar în chip virtual el e stăpânul lumii întregi din năzuința de imitație 
terestră a împărăției spirituale a Mântuitoruiui. De aci, arzătorul zel de a realiza, prin 
increștinarea barbarilor, statul universal în duhul ecumenic. Prăbușirea Bizanțului a făcut 
ca această mare idee să rămână suspendată în vis, şi a înlesnit, dimpotrivă, procesul de 

desagregare a ecumenicităţii politice prin ivirea statelor naţionale ortodoxe, care au tras 
după sine și sfârticarea unităţii administrative a Bisericii în autocefalii locale. 

Visul imperiului ortodox a continuat însă și în această vreme să ispitească pe noii 
șefi de state. Acest nou imperialism religios reprezintă o fază degenerată fiindcă nu era decât 
o întrecere de a cuceri Constantinopolul pe seama uneia sau alteia dintre naţiunile orto- 
doxe în paguba celorlalte. Bulgarii țarului Simion au fost mușcaţi de-o asemenea ambiţie 
încă cu mult înnainte de căderea Bizanțului. A venit apoi rândul Sârbilor lui Ștefan Dușan 
și nu mai puţin al Rusiei ţariste, care a voit o stăpânire a Bosforului, nimbată de visul ecu- 
menic. Nu e un orgoliu să constatăm că în această vreme singură ortodoxia românească 
s'a păstrat pe un plan de puritate creștină. 

Voievodul istoriei noastre, am spus, e naţional în spaţiu și ecumenic în spirit. Gân- 
dindu-se la Bizanţ, el nu l-a râvnit cu poftă de stăpânire, ci a participat la restriștea 
„Marei Biserici a Răsăritului“ cu dragoste de fiu duhovnicesc, sacrificând imens pentru a 
o ajuta. 

Astăzi, din tot ce-a fost odinioară, na rămas în ţările ontodoxe decât un spirit 
ecumenic al dogmei și al cultului. O morală ecumenică nu mai există. Popoarele moastre 
se urăsc între ele și se ignorează chiar în ce privește viaţa bisericească propriu zisă. Vita- 
litatea dogmei și a cultului nu se valorifică însă, oricât de identice ar fi rămas prin vea- 
curi, decât atunci când vor creia o spiritualitate ecumenică pe temelia dragostei creștine. 
Ar trebui să revenim, cu alte cuvinte, la principiile vechei teologii politice în sensul unei 
acţiuni intemaţionale de reînfrățire a popoarelor ortodoxe. Lucrul acesta nu e cu putinţă 
decât renunțându-se la orice veleitate de imperialism național asupra Constantiniopolului, 
In condițiile vieţii moderne, nici um stat balcanic n'ar fi, de altfel, în stare să realizeze 
o asemenea veleitate pe seama lui. 

Dar ceeace ni se pare necesar și posibil de realizat e o ligă de pace creștină a 
statelor ortodoxe, o reînfrăţire a lor pe temeiul spiritualității ecumenice. O asemenea 
sarcină, nobilă între toate, noi o vedem emanând din apostolatul monarhic de veche tra- 
diție bizantină. Intre moștenirile bizantine ale popoarelor balcanice, tradiția monarhică se 
menţine intactă alături de unitatea dogmei și a cultului. Spiritul ortodox nici nu concepe 
altă formă de stat decât monarhia, de a cărei ființă e străbătută însăși rugăciunea liturgică 
a Bisericii, una şi aceeași. Un stat ortodox e prin natura lui un stat monarhic și toate sta- 
tele ortodoxe din Balcani au rămas, în pofida spiritului revoluționar al vremii, state monar- 
hice. Astfel, principiul monarhic, care le este comun, poate deveni, în virtutea tradiției ră- 
săritene, izvorul unui nou apostolat ecumenic, de înfrățire creştină internațională. 

In ultimul timp însuș conceptul monarhic a suferit o fericită modificare înfrângând 
faza constituțional-democratică a reprezentării simbolice și pasive prin aceea a rolului efec- 
tiv şi dinamic în viața statului. După noua concepţie, iniţiativele aparțin monarhului. Ni se 
pare deci un lucru cu atât mai logic ca inițiativa de a reface o morală ecumenică, o 
spiritualitate ortodoxă în politica internațională a Balcanului, să pornească din voința au- 
gustă a Suveranilor acestor state. Regii ortodocși din graţia lui Dumnezeu și voința na- 
țională sunt, prin tradiţie, Regi apostolici. 

N. CREVEDIA 


APUS ÎN MUNȚI 


Apusul şi-a 'ngropat trandafirii, 
Toamna își arde ultimele foi. 

Ce prelung se sfâșie pâunii sângelui. 
Noi, foşti locuitori ai lunii, 
Coborîrăm în văi 

Astrul iubirii, 


Venus e-un munte de tăcere. 
Ne'ntoarcem, ca dintr'o luptă. 
Am văzut, spre ziuă, pe cer, 
Sania lunii — ruptă. 


Culmile, culmile noastre, triste — 
Miroase-a funingini și-a brad. 
Fulgii, fulgii dintâi cad 

Mari, ca niște batiste... 


OMUL DIN VEAC 


Eu nu l-am cunoscut — 

Dar l-am văzut as'noapte. 

Eram la noi, acasă — 

Tot așa, noapte. 

El a venit de undeva, dintr'un drum lung, 
Poate, din vârsta de bronz ori de piatră. 


A intrat încet pe poartă. 

Avea pe el o dulamă seină, lungă ca o ploaie, 
Incălțăminte, cât niște buduroaie, . 

O cușmă grea, de pământ, 

In mână, un toiag de corn, cu noduri. 

Câinii nu s'au dat la el. 

Era cum îl știam din auzite: 
Un jâdov de om, 

înnalt, spatele cât o albie —- 
Faţa smeadă, osoasă, i 
O barbă mâncată de vreme, 
Ochii, ca niște cremeni stinse. 


Trist — 

Și par'că mai bătrân. 

A dat mâna cu noi pe rând 
— Era rece și grea — 

A plecat apoi prin curte. 


Dar casa nu mai era aceeași. 
Niciunul din fostele oleaburi. 

Nu mai era gardul de nuiele — 
Uleele, ca niște babe, 

Nici ele nu mai erau. 

Părul din bătătură, uscat 

Şi 'n grădină, l-au împresurat 
Alte uluci, alte pometuri în floare. 


Călca ușor, ca un hoţ de cai. 

Părea om, dar mirosea așa... a putrigai. 
S'a înnapoiat în ogradă. 

Vitele rumegau sub șopron, culcate. 
Le-a mângâiat, lin, cu palma — 

Ele i'ntindeau botul în vis. 


S'a uitat lung, la rarița de lemn, 

Din podul 'coșarului. 

La oplenii și tălpile săniei, sfărîmate. 
Mai erau acolo, grămadă: obezi de roate, 
Coporâi, cioburi de coase 

Și niște furci, ca niște oase. 


A destupat gura pivniţei. 

In celar, a dat peste-un fier de săcure, 
Veche, cât o pădure. 

Satârul, găvanul, 

Un ciocan de ferecat mori 

Şi-o stoghie lungă de 'nțepat comori. | 


Călcă 'ncet — 
Ca un orb ce se duce singur de mână. 


S'a 'ndreptat apoi spre casă — 
A dat ușile de părete. 

Oglinzile 'nnalte l-au întâmpinat, 
Ca niște arhangheli de soare. 
N'a intrat înnăuntru,. 
Aruncându'și privirile 'n sus, 
S'a urcat pe gura podului. 
Trozneau grinzile. 


Nu mi sa făcut urât. 

Cum se 'nmălță pe scară, uriașul mi sa părut -` 
Un plăeș, pe zidurile Cetăţii Neamţului — 
Un dorobanţ, suindu-se pe Griviţa, la 77 — 
Că mânia lui cădea ca o noapte 

Pe omul sec, pe mișăi, 

Pe cei veniţi la noi, din cele patru vânturi. 
Bunicul. Taica-Străbunul ! 

Urcă iarăși din vreme. 

Obrazul, ros ca săpunul 

Și ochii lui, ca două cioburi cu seu, 
Luminau acum coperământul casei. 


A 'nceput să caute prin pod. 


Intr'o ladă: chimirul, o lulea, niște buruieni de talan, făcute scrodă. 


Puterd, brâul de i-l făcuse muierea. ` š 

Apoi, cleştele de stors mierea, 

Măciuca de opt ocale, cu: care făcea de caraulă 

Și-o sculă ruginită, dragă — pușca cu două cocoașe 

Cu care și-apără cuprinsul și mergea la pază de lupi. 
Intr'o lacră, 

Nişte ristoave, scrise cu lacrămi kirilice. 


Tata-Băirânul ! 

Venea din întuneric, ca din trecut, 
Avea pe-aici o sfoară de pământ, 
Depe timpu' lu' Cuzea 

Ori al lui Miai Viteazu. 

Avea o haită de feciori 

(Şapte sate nu i-ar fi putut răzbi) 

Și pe cap, stăpânirea și boeri 

Munţii, cumnaţi — brazii “i erau veri. 


“O fire din topor! 

l-ar fi ieșit nevasta din cuvânt ? 

C'o uitătură, o băgă 'n pământ ! 

Arnic om! 

Luptă pământul, cu șase boi, cât malul. 
In vie, împărăteștii, nucii, puși de el. 


Ştia din cimpoi. 

Şi-avea o inimă — ò rană 

Că 'ncepând dintre Sântămării, 

O ţinea numa 'n cumetrii. 

La masa lui, toţi milogii depe drum 

Şi, seara, toţi năpăstuiţii găseau un fum cald... 


Plin de praf pe veșminte, 

Ochii, ca două morminte, 

Pogoară moșneagul pe scară. 

N'a mai găsit în pod 

Cele patru scânduri de stejar — 

Le urcase-acolo de mult, într'o vară. 

Il plătise bine dinnainte 

Şi pe taica-părintele, 

Pentruca atunci, când o fi să fie, 

Să plece 'n ghebă nouă, 

Pe o potecă de rouă, 

Să-și verse taica-preotul tot sufletul, tot cântecul, tot jarul, 
„Că unu-a fost pe lume Cutare, gospodarul''... 


Devale, la gârlă, piua bătea dimia nopţii — 
Satul dormia adânc. 
Casele 'nvăluite cu table de lună... 


Sta să se crape de ziuă. 

In curtea largă, cu alte acareturi, 

Bătrânul s'a simţit un striim. 

Şi, fără să spuie un cuvânt măcar, 

A ieșit pe poartă. 

S'a uitat spre Niculae Frăţilă, 

Spre moș Voinea, spre nea Gheorghe Tronaru, 
Pe toată linia satului. 


S'a oprit în răspânte, la puț, 

A scos o ciutură cu apă, a băut adânc, 
Și-a făcut cruce 

Și, înnalt cât troiţa de-alături, 

A plecat iarăși spre Răsărit... 


Maria, 


Mâine, e zi mare — 
Să 'mparţi mere, struguri și azimă caldă. 


PĂMÂNT TÂNĂR 
Peste tânărul pământ, 
Trece-abia un fir de vânt — 


Şi e-o prea-curată seară, 
Cu miros adânc de ceară, 

Miros de 'nceput de-Aprile. 
De asupra tainei noastre, 
Stele tinere, albastre. — 

O postaţă de zambile. 


Sălcii pe fântână 'ndoaie 
Lumânări de ţară, lungi — 
Școlăret, departe 'n lunci, 
. Brotăceii trag a ploaie. 


Mari șervete de răcoare 
Paştii fără de prihană — 
Noaptea, strălucesc în floare 
Piersicii, ca niște aștri. 


Negri, ochii, muguri mari, 
Aci scad, aci 'nfloresc. 
Peste anii noștri cresc 
Bolovanii mari ai lunii. 


TĂCERE 


Lumea de Nord. 

Frig, 

In lumea de piatră și sare. 
Fiecare, cu un cort de 'ntuneric. 


Nici răzoare, nici poteci. 

Pe Calea sacră, de lapte, 

Noi, de-un veci L-așteptăm să vină, 
Pre Tatăl, pre Fiul. 


Ne-au putrezit lanţurile la mâini, 
Banul s'a făcut ţărână. 


Ustură timpul, ca ceapa. 
Așteptăm, așteptăm, 

Care 'ntins, care pe-o rână, 
Să 'nceapă procesul. 


Tăcere, 


Lumina lunii 'mbracă lumea 'n chembrică.., 


Am vrea s-O vedem 

Pe Maica de Caritate, 

Să-i sorbim ceaiul privirilor calde — 
Şi pe Prea-Curaţii-Părinţi, 

Ca niște doctori, în halate de lumină. 
Adu-ţi aminte, inimă, 

Undeva, undeva, 

In Lunca Plângerii,- 

Ninge, ninge frumos 

Și îngerii merg la școală. 

Fără Auroră şi Apus, 
Fără Sus și Nadir. 
Cerul — un imens cimitir... 


Adu-ţi aminte, suflete al meu, 
Pe undeva, pe undeva, odată, 
Pe subt o seară, ca un curcubeu, 
Treceau un logodnic și-o fată 


Și era o lună — cât o Biblie domnească. 


Dar de sub vecii veacurilor, iată, 
Unul mai tânăr și nespus de țanţoș. 
Avea femurii tari, avea și-o ceată 
Și-a început s'alerge peste șanțuri : 


„ Sculaţi, voi, tot norodul adormit | 
„Afar' din corturi, voi, toţi degeraţii, 
„Să ne înfăţişăm Supremei Graţii, 
„Aşa cum ne-am vorbit! 


A fost un pârâit par' că de crăci 
Universale. Și-o adunătură 

De oase multe, multe — o pădure, 
Un oceân de glasuri și de crăci, 


Și oceânu 'ncepe să tresalte — 
Scheletele făceau talaze 'nnalte — 

Şi 'n besna grea ce se lăsa pe lume, 
Un glas total a prins să se zugrume: 


„Fără pat, fără rude, 
„Fără Sfânta Familie, 
„Miluie-ne, miluie, 
„Cel Etem și-Impărat !' 


Linişte. 


„Aprinde iar măreţele lumini, 
„Planetele prefă-le în grădini — 
„Fă-ne pe toţi nemuritori, ca Tine!" 


O linişte veche de piatră, 
Fâșâie 'n ureche. 


„Şi ca s'avem sub aștri, toţii, loc, 
„Tu pune mâna iar pe târnăcop 
„Şi sparge fundurile lumii cei 
„Fără 'nceput și fără margini ! 

„Sau spune numai un cuvânt, 
„Ca să răsară iarăși ghiocei. 

„Și 'ntinde între ele numai punți 
„Şi fă să fie pururile nunţi 

„Și fii acelaş Tată bun și Unul 
„Și fii-ne tot Tu și Nunul Mare. 


Tăcere. 
E o tăcere-adâncă, fără lună. 
Ustură veşnicia — ca o fișcă. 


Și iarăşi se mișcă oceanul și tună: 


„Noi suntem cei mulţi 

„Și desculți 

„Și muţi 

„Și orbi. 

„Noi, robii pururilor nu vrem să mai fim! 


Pi 


Tăcere. 
Frig. 
Vecii ustură, ca un bici! 


„Ce scrie-aici ? 

„Dă-ne Paradisul ori Iadul! 

Vrem Judecata din urmă, 

„Să încolţească iarăși răsadul Fiinţei. 


Jăcere. 
Frig. 
Intuneric greu. 


„Bătrân hain, 
„Dă-ne visul cel puţin !“ 


Fe lume, se lasă o noapte de fier. 
Stelele se 'nfig, ca niște ţinte. 
Iese luna, cât o lopată. 

Unii pogoară, alţii vin, 

Nici întristare, nici suspin. 


„Al murit 2 
„Orb fără glas şi auz! 
„Să pună lisus coroana!" 


Tăcere. 
Ce ger e! 
Ce ger! 


544 








© BCU Cluj 





DIN „CICLUL NEAMULUI“ 


DE 


RADU GYR 


Domnului Nichifor Crainic 


À 


DACUL 


In limpezimi unde-mi sbura săgeata, 
azi, steaua ta și-aprinde nestemata. 
Pe plaiul veghei mele de oier 

urci tu, acum, cu mielele în cer. 


Pe unde plugul meu trecea cu sporul, 
cânta lumina și zâmbea ogorul. 

Azi, plugul tău pe urma mea se 'mplântă 
și zările zâmbesc și brazda cântă... 


Ți-aștept in lut truditele ciolane 

să le 'nfrățesc cu mine sub tăpșane. 
Şi 'n strânse împletiri de oseminte 
vom ţine 'n braţe veacurile sfinte. 


DESCĂLECĂTORUL 


Se răzimau pădurile în ghioage, 
munții tăceau cu stemele pe frunţi. 
Grei, se lungeau pe labe anii crunţi 
și mormăiau ca urșii prin bârloage. 


Când am pornit călări la vânătoare 
un cap de zimbru soarele părea. 

Pe stânci, zăvozii mei, căţeaua mea, 
lătrau nemărginirea rotitoare. 


Unde-a căzut, însângerată, fiara, 
jilțul meu tânăr crește ca un spic. 


Mi-am asvârlit țurcana'n Carul-Mic 
și-am sărutat Veciile și Ţara... 

CTITORUL DE MÂNĂSTIRI 


Treceau, desculți, prin ţara basarabă 
sfinţi trişti de fum, cu glesne de lumină, 
Omu-i chema, pe prispa lui, la cină 

şi le pupa cereasca mână slabă. 


Io, ctitorul, topit-am juvaere, 

să urce din inele mânăstire... 

Sfinţii pribegi, cu umbra lor subţire, 
i-am fost poftit apoi la priveghere. 


Ci ei, zâmbind și mirosind a ceară, 
s'au așezat prin verzi iconostase. 


Mă uit și văd pe fruntea lor rămase 
inelele-mi domnești de-odinioară... 


TIPĂRITORUL DE BUCOAVNE 


Din miază-zi, aduc într'o dăsagă 

cerul întreg și îngerii bălai. 

E harul sfinţilor în traista mea pribeagă 
ciobit în țăndări vinete de rai. 


Culeg o buche — bob de tămâioasă — 
o pun în teascuri și, din mustul ei, 
şoptește Maica Precista miloasă 

şi Duhul Sfânt împarte porumbei. 


Bag mâna 'n sacul meu și scot afară 
Un Vetleem din chiciură de ani. 
Descânt peste tiparniță șşi'n ţară 
pornesc cazaniile ca niște ciobani... 


Iar Vodă și boerii și calicii 

aud, plecaţi peste bucoavna mea, 

cum stau de vorbă 'n ceruri mucenicii 
și cum colindă magii după stea. 


ŢEPEŞ 


Așa, ca să petreacem împreună, 

în cinstea dumneavoastră boeri mari, 
am tras în ţepi cinci tururi de șalvari 
şi-un pașă cu turbanul cât o lună. 


Aici, scâncește încă un vlădică 
proptit într'o prăjină de arțar. 
Alături, se holbează un tâlhar 
că vârful ţepii i-a ieșit prin chică,. 

Ciorchinii grași de hoţi și pierde-vară 
îi sprijin, să nu cadă, în araci, — 

şi-n lungi frigări cioplite din copaci 
înfig curvari și vânzători de țară... 


Să 'nceapă cina! Toarnă-mi în bardacă, 
tu, Doamnă, vinul ochilor tăi mari, 

să beau pentru jupânii puși în pari 
şi ninși de stele ca de promoroacă! 


MREJERUL 


Era năvodu-aseară o nălucă 

și se umplea de știme dunărene. 
Păreau în vârșe zodiile: mrene, 

și luna avea solzi brumaţi de știucă. 


In somnu-mi pescăresc, sub coviltire, 
vin, pe mistreți, pădurile, călare, 

și papura cu oastea ei subțire 

și apele, — să-mi cadă la picioare. 


De vântul bălții arsă mi-este faţa 
și straiul a păstrugă îmi miroase, 
dar steme verzi îmi pâlpâe în oase... 


— Moldovă dragă, bună dimineaţa ! 


ŞINCAI 


—— De unde vii, sub viscolele lunii, 
străine ? 

— Din adâncuri, vin dim lut. 
Am fost să văd, să pipăi, să sărut 
furtunile, mormintele, străbunii. 


Mă furișez prin țarcuri și șoproane, 
ciulini și pietre glesnele îmi rup, 
și luna-mi trece, vânătă, prin trup 


ca printrun geam, și-mi fâlfâe 'm ciolane... 


— Şi 'n traista asta veche, ce duci oare? 
— Duc rumeguș de os de Împărați 
şi pajuri mari și zimbri ferecaţi, — 
duc Țara ca pe-un bulgăre de soare! 


Și 'n şopru, la opaiţ, umbra scoate 
un maldăr de fol galbene din sac. 
-— Ingenunchiază, frate... Vin din veac 
şi Neamul nostru l-am adus în spate! 

O OPERA: DE MURILLO IN COLECŢIA 
REGALA 


DE 


AL. BUSUIOCEANU 


Colecţia atât de prețioasă de picturi vechi din palatele şi castelele noastre regale 
a oferit în ultimii ani multe surprize cercetătorilor de artă. 

Ignorată multă vreme, nu numai în străinătate dar și la noi, colecţia aceasta, în 
care mâna fericită a bătrânului rege Carol I a știut să adune atâtea opere de valoare, În- 
cepe astăzi a fi cunoscută și pe drept rânduită printre marile. colecţii europene. 

Expoziția El Greco, organizată acum doi ani la Paris sub înaltul patronaj al Suve- 
ranului nostru și al Președintelui Republicii franceze, a contribuit în mare măsură la 
acest rezultat. Tablourile lui El Greco care împodobesc palatele noastre regale și care au 
constituit nucleul principal al expoziției de la Paris, sunt astăzi opere pretutindeni cu- 
noscute, citate în toate studiile și socotite, unele din ele, printre cele mai de seamă ale 
maestrului. 

Dar reputația colecţiei e stabilită azi, nu numai prin picturile lui El Greco, ci și 
prin alte opere, pe care studii în reviste de specialitate și comunicări la congrese in- 
ternaţionale le-au putut pune în circulaţie. Recunoașterea unor picturi ca acelea datorite 
unui Domenico Veneziano, unui Ercole Roberti sau unui Bramantino, a atras atenţia cu- 
noscătorilor asupra importantului grup de opere de Primitivi italieni care se află în co- 
lecţie, multe din ele de o mare raritate !). Școalele cele mai variate au eşit apoi în 


1) Imi îngădui a cita aci câteva din studiile pe care le-am publicat în anii din urmă 
asupra operelor din colecţie: 

Daniele da Volterra e la storia di un motiv» pittorico, în „Ephemeris Dacoromanai, 
Roma, voi. V (1932); Oeuvres du Greco en Roumanie, în „Actes du XIII-a Congrès interna- 
tional d'Histoire de Tart“, Stockholm 1933; Les tableauz du Greco dans la Collection 
royale de Roumanie, în „Gazette des Beaux-Arts“, Paris, Mai 1934; Intorno a Franco Bo- 
lognese, în volumul omagial: „In memoria lui Vasile Pârvan“. Bucureşti 1934; Une neuvre 
inédite de Domenico Veneziano în: „Actes du XIV-e Congrès international d'Histoire de 
Part“, Berna 1936, vol. I; Una nuova "Madonna di Domenico Veneziano, în „L'Arte“, Roma, 
Ian. 1937; Domenico Theotokopuli El Greco. Catalogul Expoziţiei organizată de „Gazette 
des Beaux-Arts“, Paris 1937; El Grec» în Colecţia regală, în „Gândirea“, Iunie 1937; Dipinti 
sconosciuti di Ercole Roberti e di sua scuola, în „L'Arte“, Roma, Iulie 1937; Les tableaux 
du Grec» dans la Collection royale de Roumanie, studiu însoţit de un album. Bruxelles Edi- 
tions de la Connaissance 1937: Trois tableauz ignorés du Correge, în „Gazette des Beaux- 
Arts“, Paris. Ian. 1938; Una nuova Pietă del Bramantino, în „Rivista darte“. Florenţa, 
t. XX (1938) no. 2. 

Catalogul cel nou al colecţiei se găseşte sub presă şi va apărea, în patru volume, în 
editura „Les Beaux-Arts“ de la Paris. Primele două volume sunt pe punciul de a apărea, 
celelalte două sunt în pregătire. 

evidenţă, italiene, flamande, olandeze, spaniole, prin opere care pot sta alături de cele 
din muzeele streine. O mare pictură a lui Rembrandt, care împodobește Castelul Foișor 
de la Sinaia, à putut fi remarcată acum câţiva ani întro expoziţie la Londra, fiind con- 
siderată de critici printre operele capitale ale maestrului olandez. De curând, un critic 
de o autoritate excepţională, d. Aug. L. Mayer, fostul director al Pinacotecii din Minchen 
şi fost profesor la Universitatea din acelaș oraș, recunoștea întro pictură de la Sinaia, 
greșit atribuită de vechiul catalog pictorului spaniol Sanchez Coello, unul din portretele 
cele mai valoroase care se pot atribui perioadei de tinereţe a lui Rubens. 

Multe alte descoperiri de acest ordin sar mai putea semnala, privind aproape 
toate școalele și constituind tot atâtea contribuţii noi la cunoașterea unora dintre ar- 
tiști. E cazul tocmai al tabloului de care mă voi ocupa aci, o operă de Murillo deosebit 
de semnificativă, care, cunoscută odinioară, când pictura se găsea în Spania, și bucurân- 
du-se chiar de oarecare celebritate, fusese de mult pierdută din vedere și de mai bine 
de şaizeci de ani socotită ca o operă dispărută. Identificarea acestei picturi și studiul 
ei amănunţit au făcut obiectul unei comunicări pe care am prezentat-o de curând Con- 
gresului internațional de istoria artei de la Londra. Reiau aci datele acelei expuneri, 
care pot lămuri istoria, nu lipsită de interes, a acestei preţioase opere, atâta vreme 
ignorată. 

Tabloul se diei în Castelul Peleş de la Sinaia și reprezintă, cu elemente scoase 
dintr'o cunoscută fabulă antică, motivul anecdotic al Invenţiei picturii. Intr'un peisaj în- 
văluit de atmosfera crepusculului și în fața câtorva personagii uimite, un tânăr, cu pe: 
nelul în mână, zugrăvește pe zidul unei case, umbra altui personagiu, care îi pozează, 

Vechiul catalog al colecţiei, întocmit acum vreo patruzeci de ani de Leo Bachelin, 
nu dădea nicio importanță acestei picturi, pe care abia o înregistra în câteva rânduri, 
fără vreo lămurire asupra originii ei și fără măcar o reproducere fotografică. Bachelin. 
care nu era de altfel la întâia sa eroare, nu părea deloc convins de valoarea picturii 
și nu recunoștea în ea mâna lui Murillo, deşi maniera 1 se „părea a fi aceea a pictoru- 
lui din Sevilla ?). 

E curios că chiar un critic mult mai competent decât Bachelin, și un “specialist în 
arta spaniolă, cum era germanul Valerian de Loga, care acum vreo treizeci de ani a vi- 
zitat Castelul de la Sinaia și a publicat un articol asupra operelor spaniole din Colec- 
ţia regală, nu face nici el nicio aluzie la acest tablou, nici în articolul său, nici în car- 
tea scrisă mai târziu asupra picturii spaniole?). El nu cita drept operă a lui Murillo în 
colecţia noastră regală decât o singură pictură, care se găsea în același castel, o Con- 
cepție imaculată, care se întâmplă însă a nu fi de Murillo, fiind cel mult o operă de 
atelier. Dar omisiunea aceasta nu e singura în articolul lui Valerian de Loga. Alte ta- 
blouri importante din colecţie, cum e Martiriul Siântului Sebastian al lui El Greco, 
din Palatul de la Cotroceni, i-au scăpat deasemeni, ceeace dovedește că cunoștința lui 
Valerian de Loga despre colecţie era destul de incompletă și, desigur, și influențată 
de Bachelin. l l 

Nesemnalat de nimeni, neglijat, rău expus, tabloul lui Murillo a rămas astfel ne- 


2) Iată cuvintele lui Bachelin : „Le motif est agréable, et rappelle par sa familiarité ` 
réaliste, la manière de Murillo; mais on a peine a y retrouver la facture précise et alerte, 
les physionomies expressives du maître“, Catalogue, p. 241. 

3) Vezi Valerian de Loga, Die spanischen Bilder des Königs Carl von Rumänien, in 
„Zeitschrift für. bildende Kunst“, Seria nouă, vol. XXII, no. 9, p. 213 şi urm.; şi volumul 
Die Malerei in Spanien vom XIV bis XVIII Jahrhundert, Berlin 1923. 

„Nici Aug, L. Mayer, care cunoaşte totuşi alte tablouri din Colecţia noastră regală, nu 
citează nicăiri pictura lui Murillo. 

cunoscut și nu e de mirare dacă, de-atâta vreme, niciun studiu şi niciun catalog al 
operelor maestrului din Sevilla nu-l mai pomenește în vreun fel. 

Ultima mențiune despre această pictură o găsim întrun catalog din 1883, al ope- 
relor lui Velasquez și Murillo, întocmit de un cunoscut erudit, Charles B. Curtis, care 
nu mai amintea însă tabloul decât ca pe o operă dispărută. Curtis îi dădea descrierea 
și cita vechii autori spanioli de unde își culesese informațiile. Referința neașteptat de 
interesante ; căci, verificate și completate și cu alte isvoare, ele ne îngăduie, nu numai 
să cunoaștem data și împrejurările precise, în care tabloul a fost pictat, dar și să recon- 
stituim pas cu pas peregrinările succesive ale operei astăzi regăsite, 

Când breasla pictorilor din Sevilla a fost fundată, — ne spune unul din acești au- 
tori 4) — s'a prevăzut în statute că fiecare mayordomo, adică staroste al breslei, era 
dator să dăruiască, în fiecare an, câte un tablou de mâna sa vechei capele a Sfântului 
Luca, numită Capitalla de los pintores, din biserica parohială a Sfântului Andrei de la 
Sevilla. Murillo, ales președinte al Academiei artiștilor în 1660, sa conformat acestui 
statut, și a dăruit tabloul de care e vorba, în care, reprezentând Invenţia picturii, a 
ținut să-și  zugrăvească propriul său portret. | 

Tabloul s'a bucurat de faimă mare. Era considerat nu numai ca o operă prețioasă 
a capelei dar şi drept una dintre cele mai interesante ale maestrului; și datorită su- 
biectului, el a rămas cunoscut sub .un nume popular, El cuadro de las sombras, adică 
Tabloul cu umbrele. 

Pictura s'a păstrat în biserica Sfântului Andrei până în 1809. Un autor cunoscut, 
Cean Bermudez, îl semnala încă în 1806, în Capela Sfântului Luca, notând despre starea 
picturii: „un cuadro maltratado“. 

Capela ajunsese dealtfel neîncăpătoare pentru toate operele strânse acolo și bise- 
rica, nemai având mijloace să întreție un astfel de tezaur devenit povară, a vândut ta- 
blourile, în 1809, unui cunoscut colecţionar din Sevilla, Don Antonio Bravo, care le-a lă- 
sat în urmă moștenire nepotului său, el însuși artist și profesor la Academia din Se- 
villa, Don Aniceto Bravo. 

Colecția Bravo era cunoscută la începutul secolului al XIX-lea drept cea mai în- 
semnată dintre galeriile de pictură sevillană. Autorii spanioli și streini care descriu Se- 
villa din această vreme stăruesc toți asupra acestei colecţii și mai ales asupra opere- 
lor lui Murillo aflate în ea. Dar comentând aceste opere, fiecare începe prin a descrie 
tabloul cel mai interesant al colecţiei, care nu e altul decât El cuadro de las sombras. 
Era socotit de toţi drept o curioasă operă a artistului, demnă de toate elogiile, cei mai 
exigenţi neaducându-i altă critică decât observaţia, care reflecta prejudecăţi academice 
ale timpului, că îmbrăcămintea pe care Murillo o dăduse personagiilor era anacronică 
în raport cu subiectul. i 

In 1864 pictura era încă menţionată în Colecţia Bravo. In același an însă, ea trecea 
în Franța, intrând într'una din colecțiile cele mai vestite ale timpului, Colecția Pereire 
de la Paris. Catalogul Colecției Pereire înregistra tabloul sub titlul de „Invenţia dese- 
nului”, fără altă explicație decât această singură notiță, care dealtfel corespunde pictu- 
rii noastre : „Larg și liber pictat; figurile întregi au 70 centimetri înălțime". 

La vânzarea Colecţiei Pereire, în 1868, tabloul a intrat în posesia consulului pru- 
sian Felix Bamberg, care, prieten al familiei de Hohenzollern, avea să-și vândă colecția 
întreagă, în 1879, Domnitorului Carol al României. E de notat că, odată cu tabloul lui 


4) Amador de los Rios, Sevilla pintoresca, o description de sus mas célebres monu- 
mentos artisticos, Sevilla 1844. l 

Murillo, Bamberg mai cumpărase: din Colecţia Pereire o serie întreagă de alte picturi 
spaniole, toate opere de primul ordin, care, cu excepţia uneia singure, se găsesc astăzi 
în palatele și castelele noastre regale. Citez dintre ele, marea Inchinare a păstorilor de 
El Greco, care a aparținut regelui Louis Philippe, figurând la Luvru între 1838 și 1848 
şi care împodobește astăzi Sala Tronului din Palatul nostru regal; alte două opere de El 
Greco, Isus purtând crucea, care se află în Castelul Peleș de la Sinaia și Sfântul Martin 
călare de la Palatul Cotroceni; un mare tabiou de Goya, Portretul Ducesei de Alba, 
(care n'a fost cumpărat de Regele Carol) și o pânză deasemenea de dimensiuni excep- 
ționale, reprezentând Lupta dintre Hercule și centaur, tablou celebru odinioară, când era 
atribuit lui Ribera, dar care nu e decât de Luca Giordano (astăzi se află în Palatul regal 
din București); și în sfârșit câteva alte opere, ale căror atribuiri nu mai iii a Sa 
cu acelea indicate. în catalogul Pereire. | 

Toate aceste picturi, trecând în colecția noastră regală acum exact 60 de ani, au 
fost pierdute din vedere, iar unele din ele socotite deadreptul dispărute. E cazul tablou- 
lui lui Murillo uitat cu totul de mai bine de 70 de ani. Identitatea sa e totuși neîndoel- 
nică. Descrierea și dimensiunile date de Curtis sunt exact cele ale picturii de la Sinaia: 
„La dreapta — notează Curtis — un personagiu tânăr desenează pe un zid conturul um- 
brei altui tânăr; la stânga, un peisagiu bogat, și un grup de figuri în primul plan. 
Dimensiunile, însemnate de Curtis în măsuri spaniole și engleze, corespund deasemenea 
cu cele ale tabloului nostru: 11/2 X 2 baras; 44 X 66 inches; 1.15 cm. X 1,70 cm. 

Coloritul tabloului arată paleta lui Murillo cea mai fină și mai nuanţată. O ar- 
monie de gris-albăstrui și de brun înfășoară pictura în modulaţiile ușoare ale unei at- 
mosfere vaporoase. Colorile sunt delicate. Personagiul care pozează pentru pictor e îm- 
brăcat în roz, celălalt în brun și vioriu. Umbrele lor, aproape transparente, se proectează 
pe un zid gris-albăstrui. Personagiile din stânga fac o pată mai închisă, brună, care se 
profilează pe fondul gris estompat al peisagiuiui. Cerul e ușor acoperit; orizontul colorat 
de o dulce lumină aurie. 


La dreapta, pe un scut monumental se citește și inscripţia care explică subiectul : 


TUBODELASOMBRA 
ORIGEN 
LAQUEADMIRASHER- 
MOSURA 
: ENLACELEBREPIN- 
TURA. 


(Și-a luat originea din umbră; și îi admiri frumuseţea în pictură celebră). 

Maniera lui Murillo e evidentă în toate detaliile tabloului și ea aminteşte mai cu 
seamă operele artistului zugrăvite între 1655 — 1670. Clar-obscurul virbant și ușor, moli- 
ciunea delicată a conturelor și formelor, nuanțele de gris-albăstrui armonizate cu tona- 
litatea brună, scenele desfășurate pe fonduri de peisagiu cu ziduri și ruine, personagiile 
de talie mică şi cu siluete tipice, se regăsesc într'o întreagă serie de picturi executate 
de artist la această epocă. 

Nu voi intra în alte amănunte, căci nu e aici locul unui astfel de studiu5). Voi 
adăoga numai că tabloul de la Sinaia e ca un fel de preludiu al acelui faimos „estilo 


5) Studiul amănunţit al tabloului va apărea în curând în revista, de la Londra „The 
Burlington Magazine“. 

vâporoso' câre, în unele picturi ale lui Murillo, se apropie de atmosfera lui Rembrandt, 
şi care, cu avantagiile şi slăbiciunile sale, se va desfășura din ce în ce în operele de 
maturitate și de epocă târzie ale artistului. l 

Pictura de la Sinaia aminteşte mai cu seamă un grup de tablouri bine cunoscute, 
care definesc perioada mijlocie a' activității ui Murillo. Citez, dintre ele, scena cu Isac 
binecuvântând pe Iacob, din Muzeul Ermita ului de la Leningrad, în care un decor. ase- 
mănător se întâlneşte şi o atmosferă tot atit de învăluită ca și în tabloul nostru; com- 
poziţiile reprezentând Intoarcerea fiului. risi vitor și pe Abraam cu îngerii, din Colecţia 
Ducelui Sutherland de la Londra, amândouă nfăţișând aceeași căutare de graţie şi de fi- 
neje în zugrăvirea unor figuri înfășurate în penumbră; o serie întreagă de picturi, apoi, 
inspirate din Parabola fiului risipitor, în Co =cţia Otto Beit de la Londra, opere de un 
efect de lumină mai intens, dar în care mo lulația atmosferei e tot atât de ușoară și de 
nuanţată ca și în pictura noastră; și însfâr it, tabloul înfățișând pe Iosif cu nevasta lui 
Putifar, din colecţia F. Schlayer de la Madrid, pictură de un clarobscur dus până la efecte 
rembrandtiene, dar care prin proporţiile și prin siluetele figurilor amintește bine tabloul 
de la Sinaia, 

"In grupul acestor opere, eșite toate din aceeaşi viziune picturală și arătând o în- 
clinare ` particulară a artistului către subiectul narativ înfrumusețat de decor poetic, ta- 
bloul de care ne ocupăm e dintre cele mai interesante. Mai puţin vibrant decât altele 
în coloare, mai puţin strălucitor: în efectele de` lumină, mai puţin ferm în plăsmuirea plas- 
lică, el se înfățișează totuși, cu fineţea de formă, cu nuanțarea de atmosferă și cu acel 
ton unitar de gris-argintiu ușor înfășurat în reflexe aurii, care fac calitățile cele mäi de 
seamă ale multora din operele lui Murillo. 

„Printre aceste opere, tabloul de la Sinaia reprezintă o dată precisă şi un moment 
semnificativ în activitatea artistului. Pictura e cu atât mai prețioasă. Identificată, ea 
aduce, nu numai o strălucire nouă colecţiei noastre regale, dar şi o întregire însemnată 
operei în genere a pictorului spaniol. 

CÂND VOIU FI FOST UITAT 


DE 


DONAR MUNTEANU 


O | cum aș vrea s'adorm și eu pe mare, 
Pe valuri de uitare legănat; 

De mai plutesc sau de m'am scufundat, 
Să fie o enigmă și-o 'ntrebare. 


Târziu de tot, când voiu fi fost uitat, 
Și când fetița noastră va fi mare, 
Voiu mai trimite-o binecuvântare 
Acelor dragi cen van m'au așteptat... 


Atunci cea mai frumoasă dintre fete, 
Pășind prin grânele de aur-șters, 
Sau stând pe pajiștea unei poiene, 


O să deschidă cartea de sonete, — 
Și 'nfiorându-se de câte-un vers, 
li va miji o lacrimă pe gene... 

DE 
VIRGIL CARIANOPOL 


Poetului Nichifor Crainic 
CĂUTARE 


Nu mai am nici un rost Dumnezeule, 4 
Nu te pot găsi ori unde te caut, 

Tu ești și nu ești În mine 

Cum este cântecul ca un șarpe, în flaut. 


Dac' aş rupe armonica mea ca să scot 

Din ea stolul de note, ca din povești, 

Unde l'aş găsi ? Dacă m'aş rupe 

De unde să ştiu, Doamne, picătura de sânge în care ești? 


Şi totuşi, tu eşti toamna mea tristă ! 

Tu ești trecerea mea prin viaţă! 

Nu eu văd, Doamne, soarele strălucind, 

Ci tu il priveşti prin mine, în fiece dimineață | 


AŞTEPTARE 


Tot aştept, tot o aştept să vie, 
Poate-a 'ntârziat sau cine știe... 
Poate sânt pădurile prea dese 
Dincolo de vis și veșnicie. 


Poate șerpi i-'or fi eşit în cale, 
Poate şerpi i-or fi eşit în cale, 
Vânturile i-or îi stând în cale, 
Sau n'o ţin picioarele de fum? 


Las șin astă seară masa 'ntinsă 

Și lumina-aprinsă în pridvor... 
Pentru ea așteaptă luna noaptea 
Stând de-asupra lumii 'ntrun picior. 

AM VISAT 


Am visat azi noapte groapă, cine știe... 
Poate visul nu mi-o fi de-a bună. 

Un prieten a visat odaiă corbi 

Și s'a spânzurat curând de lună. 


Și-am visat şi-un prinţ, pe-un cal de sânge, 
Că fugea rănit în spre trecut, 

Că ori unde se ducea să scape, 

Ii eșau soldaţii morţi din scut. 


Am visat azi noapte groapă, poate mor, 
Poate o să scap de-atâţi dușmani... 
Cine știe, poate-au şi 'nceput 

Să-mi alerge corbii peste ani. 


CÂNTEC PENTRU MĂRIREA GRÂULUI 


Şi acum, câmpul este tot plin și tot des, 

Parcă Dumnezeu, pământul acesta pentru aur l-ar fi ales. 
Cresc grânele 'nalte de parc'ar fi călărași... 

Porumbul, se uită de-aici și până dincolo de oraş. 


Au crescut bogăţiile de parcă-s păduri, 

Lucesc de departe ca niște soldaţi în armuri 

Și iar o să se umple ţara de bucurie şi pâine... 
Fratele grâu, ne-a adus speranţele pentru mâine. 


Bucură-te tată ţăran, bucură-te sfinte 

Cu pletele albe și cu gândul cuminte; 

Ţi-a crescut munca 'npătrit, s'a făcut oţel... 

Dacă te afunzi în grâu, nu ţi-se mai vede nici căciula din el. 


Cântă, e aur de-al nostru, aur bun, 

Aur crescut cu sudoare şi cu tutun. 

Bucură-te frate, ţi s'a făcut grâul flăcău... 

Cântă că și sufletul domnului se bucură tot cât al tău. 


CIOCOIUL 


a 
Trece grav ciocoiu 'n aur vechi 


Prin mulțimea aşternută jos 
Pe un cal cu hamuri de mătasă 
Și cu păru 'n vânturi mătăsos. 

Trece 'nalt, cu ochii goi și palizi, 
Nedormit, cu gândurile șui... 
Fruniea-i este ceară de petreceri 
Și obrajii, parcă-i sânt gutui. 


Și mulţimea cântă, cântă, strigă ; 
El zâmbește și argaţii râd; 

Dar în gândul fiecărui este 
Câte-un colţ întunecat și hâd. 


Trece grav ciocoiul, dar el știe 
Cât de aspră-i viaţa şi de grea... 
Ştie că trecând printre mulțime 

Nu-l salută nimeni fiindcă vrea... 


VOI FI MEREU 


Nu veţi scăpa de mine niciodată, 

De spectrul ăsta grav, dar care tace, 
De chipul ăsta care vede totul, 

Dar care trece şi vă lasă n pace, 


Voi îi cu voi ori unde și ori când, 
„Precum am fost mereu în suferinţi ; 
Voi fi şi sabia acelor care strigă 
Şi vorba celor vrednici şi cuminţi. 


Mă veţi vedea pe străzi în cei goniţi, ` 


Pe baricade lângă cei căzuţi 
Și totuși slujitorul credincios 
Și frate bun al celora avuţi. 


Voi fi în orice parte, peste tot 

Şin fapta celui care nu nţelege... 
Și-alături de acela care 'n lanţuri 
Va trage spada albă pentru Rege. 


Voi fi mereu, voi fi și după moarte, 
Voi râde poate lumii dintr'o floare. 
. Voi fi mereu, așa îngenunchiat, 


Ca o durere poate, sau ca o mustrare... 


HAIDUCUL 


Noaptea albă caută prin stuhuri, 
Stă suită leneșe 'n copaci 

Şi pe dealuri sue .nevoiașe, 
Sprijinindu-se bătrână în araci. 

— Ce de aur, zice 'n el haiducul, 
M'aș îmbogăţi de laș avea 

Și cu glas de foc sărută seara 

Şi striveşte 'n fiecare ochi o stea. 


Am furat destul făr' să țin seama, 
Am fugii în munți cu tinereţea, 
M'au gonit durerile să uit 

Şi acum cobor cu bătrâneţea. 


Ia vit' ia ce noapte albă, viaţă ! 
Ja uit’ ia ce lună, ciocârlie! 
Nu cumva coboară Dumnezeu 
Ca să-l jefuesc de veșnicie ? 


NU TREBUE SĂ PLÂNGEM 


Nu trebue să jelim, nu trebue să plângem, 

Nu avem pentru cine... 

Ca 'n niște vulcani îi gâlgâe ţării auru 'n vine. 

Avem de toate, ne sânt pline râurile de lapte, 

Dumnezeu se uită prin lună la noi în fiecare clipă și oră din noapte 
Şi câmpurile, câmpurile, așa ne-a fost scrisa, 

Să fie pline de aur, dela Nistru și până la Tisa. 


Nu trebue să plângem, nu trebue să jelim — 
Trebue să ne îndrăgim zările și să ni-le iubim. 
Trebue să luptăm, să nu ne îndoae vânturile; 
Noi sântem făcuți pentru toate avânturile. 
Sufletul nostru e mare, dar stă strâns. 

Ce-ar fi rămas istoria noastră, dacă Avram Iancu 
In loc să lupte ar fi plâns? 

POEMA LUI FOSCOLO* 


DE 


ALEXANDRU MARCU 


PROGRAMUL SPIRITUAL 


Luând inițiativa să întreprindă o poemă ca aceea a Morminielor, Foscolo intenţiona, 
instinctiv, să joace rolul scriitorului predestinat de a da viaţă nouă (printrun conţinut spi- 
ritual nou și real) clasicismului. Acesta era chemat prin cuvântul lui, să poată vorbi mai con- 
vingător noilor generaţii, care asistaseră de curând și mai asistau încă la marile preschim- 
bări sociale și politice, precum erau cele provocate de urmările Revoluţiei franceze și ale 
primelor apariţii ale lui Napoleon Bonaparte pe scena istoriei. Iar acele generaţii nu mai avu- 
seseră calmul și răgazul necesar să contemple frumuseţea clasică, să mediteze asupra for- 
mulei estetice a unei arte pure. 

“Tată de ce Foscolo nu-și va înstrăina inspiraţia de tot ce era actual în aspiraţiile ace- 
lor generații, ca memorie a trecutului naţional, regrete și speranţe, exemple de urmat și 
exemple reprobabile, idealuri şi dezamăgiri, admiraţie și aversiune. 

Dacă punctul de plecare al poemei sale era moartea, cel final se confunda cu preamă- 
rirea vieţii, dând operei o intonare exuberantă, fără a fi vorba de un optimism facil și naiv, 
ca al multor romantici de mai târziu, ci susținut de seninătatea olimpiană a gândului morții, 
ca în concepţia lumii antice. | 

Un atare program spiritual poate fi înţeles și drept reflexul literar al vremii poetului, 
prin semnificația pe care o avea unanim într ânsa cultul mormintelor, complectat cu celălalt 
cult („macabru și neitalic') al ruinelor. 

Peste atmosfera religioasă (în sensul creștin) de cult, se ridică, evident, concepţia filo- 
zofică. Insă nici ea nu izbutește, să strice caracterul de armonie al construcției, întrucât 
această concepție filozofică, menită să intelectualizeze excesiv inspiraţia, apare suficient 
compensată de convingerile morale şi patriotice, convergente, spre un luminos centru de înalt 





* Fragment dintr'un volum, sub tipar. 

idealism uman : moartea, este drept, triumfă inexorabilă și lasă în urmă-i numai ruine, se- 
condată de timp în această operă nimicitoare. Iluzia însă triumfă asupra morţii şi opreşte 
locului timpul, înalță din morminte altarele celui mai nobil cult. Atâta numai că și acestea 
vor cădea într'o zi în ruină! Şi ele, mormintele! Dar atunci, singura, adevărata forță 
triumfătoare a tot și toate rămâne poezia, menită să învingă cu armonia-i divină, „tăcerea 
a mii şi mii de veacuri“. (E. Allodoli). 

Iată în ce fel se precizează marea ambiţie a poetului: redarea lirică a cultului pen- 
tru arta devenită supremă valoare a vieţii umane. lar un atare ideal, prin care valoarea 
estetică se ridică pe scara celor morale și intelectuale cu mult mai sus, se identifică de 
fapt cu marele ideal al clasicismului elenic și îl apropie, în mod necesar și inconștient pe 
Ugo Foscolo de idealul estetic al Renașterii. 

In ideologia unui atare program spiritual este implicat idealul patriotic. Deoarece în 
viaţa oricărui popor mormintele fac legătura între cel mai îndepărtat trecut național și ac- 
tualitate, între aceasta și viitorul cel mai îndepârtat. Ele garantează astfel perpetuarea vieții 
în cel mai înalt și adânc înţeles al ei. Numai reaprinzând altarele cultului acestui sacru 
ideal moral și naţional, va putea Patria să-și asigure viitorul, preamărindu-și înaintașii. 

Din atare idee didactică (transpusă totuș liric, întrucât emoția cititorului nu depinde 
de argumentele logice care-o ilustrează), se pot desprinde patru motive de inspiraţie : elo- 
giul frumuseţii vieții; deplângerea fatalității morţii; contemplarea perindării formelor ; și 
imnul de biruință cântat poeziei nemuritoare. In 1 Sepolcri se trece astfel, ca stări sufletești, 
dela tristețea învăluitoare a primelor motive, la contemplativitatea celor următoare și, în fine, 
la bucuria reținută, olimpiană, a celui final. 


„O istorie a omenirii dintr'un punct de vedere nou, o istorie a celor vii pusă la cale 
de morţi” i-a plăcut lui De Sanctis să denumească poema foscoliană. 

"De fapt, acest poet italian a izbutit să deslușească o posibilitate nouă pentru credința 
in noblețea destinului nostru, înfățișându-i omu'ui o iluzie salvatoare : dacă existenţa sa ca 
ființă este nimic; dacă viața universală în sine se rezolvă în acelaș nimic; dacă nimic nu-l 
așteaptă pe muritor după moarte, el nu trebue să se înfricoșeze de această grozavă perspec- 
tivă, căci îi rămâne permanent putinţa de a-și creia o altă, o a doua existenţă. 

Dar atunci, se întreabă neconsolat poetul, e posibil să comită omul fatala eroare de-a 
distruge cu bună știință, de buna sa voie, punctul de sprijin al acestei iluzii mântuitoare, 
adică tocmai mormintele eroilor și ale poeţilor săi ? 

Substratul concepţiei foscoliene găsea pe de altă parte un sprijin puternic în filozofia 
istoriei, așa cum o îndrumase nu de mult Giambattista Vico. Ideile acestuia pătrunseseră de- 
sigur și în lumea literaților din Lombardia în timpul lui Foscolo, prin mijlocirea unui refu- 
giat politic napolitan ca Francesco Lomonacco (1771—1810), iar dovada că ideile filozofului 
care stabilise în ciclurile istorice faimoasele „cursuri și recursuri' îi erau destul de familiare 
lui Foscolo atunci când a conceput I Sepolcri, critica italiană o vede astăzi în „tradiţiile şi 
în amintirea erelor trecute, văzute în momentele lor de evoluţie morală și socială”. 


FUNCȚIA ILUZIEI IN CONCEPŢIA Și CREAŢIA FOSCOLIANĂ 
Această adevărată funcție în concepţia și creația poetului din Zante dă măsura pătrun- 
derii sale în noua lume spirituală a romantismului. Deoarece pentru el, a notat Raya, ilu- 


ziile erau acele valori morale, pentru care nu găsea loc în „viziunea mecanică a vieţii” ; ele 
reprezentau acel nepreţuit dar făcut omului de natură, „per consolarlo — de data aceasta 

precizarea este chiar a lui Foscolo — della brevità, della inquietudine e della fatale inimi- 
cizia reciproca della nostra specie”. 

Din păcate, religia, iubirea, patria, demnitatea umană, totul, nu este decât o imensă 
iluzie. Dar o iluzie nu numai necesară, ci şi dorită de om. Căci nu există muritor, în con- 
cepția poetului, care să se lipsească de „atare vise” („si fatti sogni”), care-i înfrumuseţează 
„trista realitate a lucrurilor” și îi variază exasperanta monotonie a vieţii. „Iluzia fosco- 
liană“' — conclude Raya — însemnează însă numai începutul carierei acesteia în romantis- 
mul italian; căci exagerarea valorii morale a iluziei pe linia mistică, va duce la „cazul'' Man- 
zoni ; iar negarea oricărei valori morale a iluziei pe linia pesimistă va duce mai grav, la 
„cazul“ Leopardi. 

Din punct de vedere al importanței acordate funcției iluziei în viața morală și în 
creația artistică, Foscolo — după constatările lui Giuseppe Zonta, care a dat cel mai stră- 
lucit prestigiu acestei teorii — este fiul spiritual al vremii sale. Să nu se uite într'adevăr 
că în filozofia italiană a secolului XVIII s'a afirmat tot mai categoric „sensul relativității 
științei“, alături de sensul valorii spiritului (sub influența lui Kant), singura valoare pozi- 
tivă fiind creația pe care spiritul și-o face singur din realitate. 


De aci va deriva importanța căpătată de iluzie în viața morală și în cea artistică a 
unor reprezentanți ai ei, ca Parini, Foscolo sau Leopardi. 

Rațiunea va lua locul religiei. Oamenii vor căuta să găsească în ei „scânteia însufleți- 
toare a vieții”, mai ales din momentul în care Vico „pusese fantezia drept bază a rațiunii”, 


O dovadă că așa simțeau filozofii italieni ai secolului în care s'a format Ugo Foscolo 
(o dovadă din cele multe invocate de Zonta), se poate identifica în studiul atâta de suges- 
tiv intitulat 7 piaceri dell'immaginazione (din 1765), al unui „spirit luminat“ ca Cesare Bec- 
caria și în care se susținea cu anticipație teza funcției iluziei în viață, prin formule ca acea- 
sta : „...Plăcerile închipuirii (pe care i le creiază omului iluzia) sunt mai puțin vii, însă mai 
variate decât cele fizice (din viața reală)”. 


Se străduiesc oamenii să-și fure unul altuia plăcerile fizice ? Dar uită că le rămân in 
tacte, inalienabile, cele pe care le creiază la loc propria lor fantezie, singură ea fiind în 
stare să le fericească viața! Oamenii n'au decât să se retragă în singurătatea contemplației, 
spre a se bucura în pace de această fericire, împăcaţi în sinea lor. „Sii amico della beata 
solitudine“, va preconiza poetul. „Togliti spesso dalle chiuse città”. Omul retragă-se deci în 
templul naturii, între munţi, pe malul mării! Mediteze acolo! | 

Incă din a doua jumătate a secolului XVIII se creiase astfel și în Italia atmosfera 
prielnică pentru „extazul iluziei“. In această posibilitate a oricărui muritor de a-și creia 
„după bunul său plac“ o lume proprie, în care să afle unica fericire pământească, avea 
să fie consfințită în poezie de Ugo Foscolo ce! dintâi. 

El va merge mai departe pe această cale „pretiamente italiane”, arătată de cugeta- 
torii italieni ai secolelor XVII și XVIII, punând în „creaţia iluzorie” singura, absolut sin- 
gura „plăcere esențială a spiritului”. 

Chiar dacă de timpuriu, întocmai ca Viţtorio Alfieri, Foscolo, va vedea ridicându-se 
în fața acestei iluzii „obstacolul gigantic a! realităţii”, care îi va face impresia la un 
moment dat că nu poate fi anulat decât prin sinucidere (Jacopo Ortis), încă dela 20 de ani 
şi tocmai în acest roman al lui Jacopo Ortis, va exclama cu convingere: „lllusioni! Or 
non è tutto illusione, tutto ? Illusioni! Ma intanto senza di esse io non sentirei la vita 
che nel dolore"... „Illusioni! Ma le illusioni sono le sole forze che rendano tollerabile ld 
vita, che allarghino i confini augusti del mondo, che creino una vita perfetta e indefet- 


560 





n eta nau EA TAE DORE i 


© BCU Cluj 


tibile“. Tutto — continuă Foscolo — tutto quello ch'esiste per gli uomini non è che la loro 
fantesia... le nostre passioni non sono, in fin del conto, che gli effetti delle nostre illu- 
sioni... Perciò gli infelici hanno bisogno di un altro mondo, diverso da questo... L'imma- 
ginazione lo crea, e il cuore si consola... „lo non vedo da tutte le parti altro che infinità 
(Leopardi), le quali mi assorbano come un atomo". 

Din nenorocire, după cum s'a spus, poetului îi este dat să constate repede că între 
iluzie și realitate mu poate exista decât un permanent și grav conflict. Iar acesta nu 
poate fi soluționat decât printr'o tragedie, nu poate fi evitat decât pe o singură cale, care 
conduce la moarte. Iată însă că în clipa în care Jacopo Ortis și-o va da singur, spre a se 
elibera de obsesia acelui antagonism, fratele său Ugo Foscolo va trăi o clipă de ilumi- 
nare, întrezărind o altă cale de mântuire, prin revelaţia celei mai luminoase și rezistente 
iluzii : aceea a poeziei. 

Spre deosebire de Jacopo Ortis, poetul va apuca pe această cale nouă descoperită 
- şi se va mântui, fericind totdeodată poezia lumii cu îndrumarea creaţiei spre aceste noi 
și fecunde orientări. 

Când va înclina către maturitate — întregește Zonta constatările de până acum — 
întrun al doilea moment al vieţii sale spirituale, poetul îşi va da seama că iluzia poate 
fi în definitiv „una ferita eccitatrice della vertiginosa corsa umana“. 

Oamenii se îmbulzesc pe calea vieţii, atrași de iluzia care-i exaltă cu mirajul Glo- 
riei, al credinţei, al iubirii, al patriotismului. „Toate visuri deșarie în fond", dar care con- 
stituie puternice îndemnuri vitale pentru ei. Iluzia îi pune în perpetuă mișcare. Dar miș- 
carea e viaţa. „Cessato il moto — declara în această privință poetul — cessa la vita, ed 
ogni nostra tranquillità non è che un preludio del supremo e perpetuo silenzio”. Expre- 
sia exterioară a „mișcării“ sunt pasiunile. Acestea îi sunt deci necesare vieţii umane ca 
valurile pentru fluxul mărilor; ele sunt „forţele propulsoare ale vieții” pe pământ. Iar 
torentul pasiunilor este cu atât mai puternic, cu cât — adaogă Foscolo — „sunt mai vigu- 
roase facultăţile morale ale indivizilor”, cu cât este deci vorba de o personalitate umană 
mai proeminentă. lată cum, în ultimă analiză, pasiunile nu sunt decât efectele iluziilor, 
în vreme ce viața apare drept o înlănţuire indefinită, de care se prind într'una iluziile 


(o) 

EFLUVII 


DE 


AUREL CHIRESCU 


În tremurul serii adiat, 

O fluiurare de sunete, străvezie — 
Din cântec nicio urmă na lăsat 
Roiul de îngeri, peste câmpie. 


Mai stăruie abia un duh, 

Un parfum de cerești înfloriri. 
Il culeg, presimţind în văzduh 
Seraficele mici fâlfâiri. 


Albe svonuri topite în larg, 
Fluturând amăgitoare, 

Cu âăripi de lumină pură sparg 
In tainic unghi, imensa zare. 


$ 


Pentru lauda cerului, vii 
Freamătă sprintene ciocârlii. 
Un imn înalță 'n fiecare sbor 
Inimile dumnezeiescului decor. 


Printre frunzele 'naltului pom, — 
Reîntoarsă din magicul somn, — 
Işi revarsă roua rodia lunii, 
Rumenind grădinile minunii. 

EPISTOLA IN CIRILICA 


DE 


OLGA PROFIR 


Trimitem ţie bineţe 

Și întru Hristos urare, 
pururea obștească pace, 
eu Savin din Stânca Mare. 


Să ne scri, nepoate dragă, 
dacă e adeverire 

că la sânt Zenov de toamnă 
totu-i gat' de târnosire. 


Altă să vesteşti anume: 
cei zugravi dela Suceava 
săvârşit-au iconirea ? 

Va sluji vlădica Sava ? 


Vreau s'aduc eu şi Elenco 
epitaf cu însemnare, 
să 'mpărțim smeretnic harul 


în genunchi sub lumânare. 


Mila Domnului e mare. 
Pe la noi svon din Lehia, 
riga cel cu drac în maţe 
ar fi ars stavropighia; 


încă spusu-ne-au un popă 
pripășit din ungurime 

că 'n Ardeal răsăriteanul 
nu e slobod să se 'nchine; 


s'au poprit cartea cea bună, 
ba chiar sfintele altare 
stau pustiuri în lăcată, 
ordinând „calvinul'”' mare. 


Despre Luca-moșu știre 
n'am aflat, dar o pobhtim. 
Şi-ţi pohtim domniei tale 
leat de mulțămită plin. 

HAIDUCIE 


DE 
EMIL ZEGREANU 


Ca un haiduc străbat doinind, pădurea, 
Subt pașii mei ţărâna plânge, 

In trunchiuri de copaci împlânt săcurea — 
Din rana lor picură sânge. 


Când dau deoparte crengile să trec, 
Mă 'nlănţuie ca niște mâini de fată; 
Jivinele în cale mă petrec 

Și-adorm în palme pasărea speriată. 


In orice frunză-o inimă tresare 

Și muşchiul verde-i un chilim brodat, 
Iar printre ramuri petele de zare 

Par niște rufe 'ntinse la uscat. 


Prin miriști de amurg soarele paşte 
Și în văzduh mătănii fac lăstunii. 
Iar somnoroase văi încep să caște 
Și cântă un cioban din cornul lunii. 

FILOSOFIA EXISTENŢIALA ŞI CREDINŢA 
IN ISUS HRISTOS 


DE 
D. STĂNILOAE 


O mare parte din dogmatica ortodoxă și catolică e preocupată fie de persoana lui 
Isus Hristos, în cele două naturi ale ei, în Cea dumnezeiască și în cea omenească, fie de 
actele acestei persoane. 

E o caracteristică a dogmaticei creștine, ce-o deosebește atât faţă de dogmaticile 
altor religii, cât și față de doctrinele filosofice, că nu cuprinde numai învățătura pe care 
a propovăduit-o întemeietorul religiei creștine, ci în primul rând aceea despre persoana, 
“naturile și actele Lui. Aceasta din urmă formează chiar temelia celei dintâi. E o caracte- 
ristică ce n'a fost înţeleasă de nici o filosofie până de curând și în această neputinţă de 
înțelegere căzuse și protestantismul din veacul al 19-lea și din începutul celui de-al 20- 
lea. Se socotea ca un indiciu de înapoiere și de naivitate faptul că într'o dogmatică, 
menită să fie un sistem continuu, o doctrină ale cărei idei să decurgă logic și succesiv 
dintr'um principiu general, — să aibă loc o persoană care, în accidentalitatea ei istorică, 
n'ar putea decurge din respectivul principiu, nici n'ar putea fi socotită ca stând într'o le- 
gătură absolut necesară cu sistemul pe care l-a formulat, căci dacă e sistem logic, el 
trebue să fie de caracter general rațional, deductibil dim rațiunea oricărui om. Se spu- 
nea că Isus Hristos n'a fost decât întâmplătoarea persoană care din rațiunea sau expe- 
ziența ei religioasă general umană a desvoltat o învățătură care, odată produsă, își are 
existența ei independentă, iar de persoana lui Isus, încorporare individuală a raţiunii 
universale, se poate face abstracție, așa cum o clădire odată ridicată, schela sau zidarul 
care a construit-o e cu totul de prisos, nefăcând parte intrinsecă din clădire. 
` S'au construit astfel în teologia protestantă din veacul al 19-lea, ce sta sub in- 
fluența idealismului care reducea totul la idee, la rațiune şi la legile ei, grandioase sis- 
teme- pe baza indicațiilor doctrinare din Evanghelii. Grandioase, pentrucă impuneau prin 
arhitectura lor armonioasă și de mari proporții, prin constrângătoarea derivație logică a 
ideilor. Dar din ele lipsea Hristos, sau nu i se atribuia decât rolul de-a fi văzut cel 

dintâi ceeace au putut să vadă apoi cu propria minte, cu propria intuiţie religioasă și 
ceilalți oameni după el. 

S'a întâmplat să fie el deschizătorul unei zări nouă. Dar dupăce a arătat-o celorlalți 
oameni, nu mai e necesar deschizătorul ei ceeace interesează e numai zarea. Doctrina 
odată descoperită, omul se mântue prin ea. Nu mai e necesar cel ce-a văzut prima dată 
acele principii, ci numai să le vadă fiecare om și să le observe. 

Astfel pătrunsese în creștinism raționalismul, nu în sens de ateism, ci în sensul 
de mentalitate care așteaptă mântuirea dela un sistem dedus dintr'un principiu al rațiunii. 
S'au putut încorpora și anumite fapte și atitudini ale lui Isus Hristos în sistemul raţio- 
nal, însă astfel de fapte pe cari le poate repeta orice om și deci pot fi formulate ca 
legi generale morale. Faptele și atitudinile se considerau ca ilustrări şi întăriri ale doc- 
trinei. Isus a formulat ca un articol al doctrinei Sale iubirea lui Dumnezeu și a aproa- 
pelui, dar El a și dat prin viața Sa pildă despre această iubire. Un alt articol al doctrinei 
Sale este să suferi pentru atașamentul la Dumnezeu și pentru iubirea de oameni chiar și 
moartea ; Isus ne-a dat și o pildă de astfel de suferință în moartea pe cruce. Ca și în 
ordinea cunoașterii, tot așa și în acea a eticei, odată ce se formulează legi generale 
de viaţă, se poate face abstracţie de cel care le-a lansat și le-a aplicat prima dată, ca de o 
individuațiune a aceluiaș tip universal al spiritului omenesc etic. Fiecare om se poate 
mântui prin puterile sale, urmând prescripţiile generale etice, cari există acum ca un 
sistem de sine stătător. 


A aștepta mântuirea dela un sistem fie dela un sistem de cunoaștere al adevă- 
rului, fie dela un sistem de practică a virtuţii, însemnează a socoti că omul își dobân- 
dește singur mântuirea, prin destoimicia priceperii, sau prin vrednicie de fapte. Omul 
care își pune nădejdea în ele, gândește că se mântuește prin „dreptatea proprie“, ceea- 
ce le reproșează apostolul Pavel ludeilor din vremea sa. Sistemul de gândire e o des- 
fășurare dinlăuntru în afară, pe temelia unor principii puse în raţiunea omenească, 
Omul e închis în această operaţie în zidurile singurătăţii sale. Deaceea, câţi oameni, 
atâtea sisteme, și chiar acelaș om poate construi sisteme la infinit, după cum pleacă dela 
o idee sau alta și apucă la fiecare punct din desfășurarea ei pe-o linie sau alta. Chiar 
dacă pleacă în construcţiile mintale dela un fapt real, în continuarea sistemului de des- 
face de realitate, generalizând indiciile acelui singur fapt real. Poate să plece chiar dela 
experiența unei comunicări cu o altă persoană, dar în prelucrarea mintală a acelei 
comunicări s'a desfăcut din ea și iarăși s'a retras în închisoarea minţii sale, construind o 
lege generală pentru comunicările reale și uitând că acestea nu se pot reduce la uni- 
formitate. 

Și așa sistemele de cunoaștere, de morală, de politică, își merg drumul lor, 
deosebit de realitate, și cu neputinţă de impus realităţii, fiind tot atâtea lumi ireale ale ' 
eurilor omenești, ce se închid mai mult sau mai puţin în ele. Departe de-a ajuta omu- 
lui să iasă din închisoarea sa, ele îl închid şi mai mult. Prin ele omul nu iese „afară“, 
în realitate, nu se mântue de egoism, ci rămâne în cercul închis al eului propriu, 

In lumile acestea ce și le construește omul — dacă e vorba numai de cunoaștere 
—— sau vrea să le impună realității — dacă e vorba de un sistem etic, educativ, sau 
politic — nu numai că vrea să-și dea singur mântuirea, ci întrucât deduce dintrun 
principiu mintal chiar și transcendenţa, sau așteaptă dela făptuirea sa realizarea binelui 
perfect, pune în sine izvorul transcendenţei, îl socotește pe Dumnezeu cuprins virtual 
în sine. 

Lumile pe cari le construește se dovedesc însă prin ușurința cu care se sfărâmă 

la cea dintâi atingere serioasă cu realitatea ca nefiind decât niște „lumi ale visului“ 
cum le zice Eberhard Grisebach (Gegenwart, pg. 10). „Putem, spune acela, să ne mărturi- 
sim admirația pentru o astfel de lume. Ea e lumea interiorului și are frumuseţea și far- 
mecul ei... Dar omul nu are habar, că aci tericirea visului e plătită cu dispariţia ori- 
cărei comunităţi reale, fie visul cât de frumos, iar sistemul cât de cuminte ţesut... Ceeace 
contestăm este pretenția că această lume este singura lume, că ea stă cu realitatea mo- 
rală, în care așteptăm împlinirea unor misiuni concrete, în vre-o legătură...” (pg. 10—11). 


Dacă omul are nevoe de mântuire, aceasta însemnează că are nevoe de un ajutor 
din afară de el, dela o realitate care îl transcende, că prin urmare nu se află în el 
transcendența și deci toate construcţiile sale nu-i pot fi de nici un folos pentru mân- 
tuire. In simţirea necesităţii mântuirii e implicată criza, mărgimirea, neputința producţiei 
omenești în ce privește obţinerea mântuirii. Ea echivalează cu orientarea omului spre 
ceva care nu e în el şi nu poate fi dedus din el, deci e dincolo de construcţiile min- 
tale și de rezultatele făptuirii omenești, fie ea cea mai nobilă posibilă. Căci chiar şi cele 
mai nobile creaţiuni ale minţii, ale talentului, sau ale strădaniei morale omenești, sunt 
mai puţin decât persoana care le-a produs. Și atunci cum poate aștepta persoana ome- 
nească, care e mai mult, mântuirea dela o creaţie a ei care e mai puţin? Cum poate 
aştepta persoana în totalitatea ei, mântuirea dela o parte din ea? Deci mântuirea nu se 
poate căuta decât în afară. In afară, nu în lucruri, căci lucrurile sunt pasive și mai 
puțin decât persoana omenească. Ele sunt numai pentru trebuințele corporale ale omului 
sau obiecte de încadrat în cunoașterea mintală și de organizat în sistem, Ele nu sunt 
decât un mediu prin care se întreține viața noastră în forma corporală, pentru ca tot 
prin ele să se manifeste de dragul altor persoane și în văzul altor persoane. Nici odată 
nu vizăm lucrul ca pe un scop final al acţiunii noastre, ci prin el vizăm o persoană. 
Lucrurile nu satisfac trebuința noastră de comunicare, de ieșire din noi nu numai prin 
ceeace-i periferic în noi, ci prin ceeace-i mai intim, mai adânc. Lucrurile sunt mute și 
surde, numai în mâna unei persoane devin pentru altă persoană mediu de comunicare. 
Ele prin ele înșiși nu ne întreabă cu adevărat și nu ne răspund cu adevărat pentru a 
lega cu noi o prietenie, pentru a ne scoate din temnița singurătăţii. Chiar dacă se spune 
că ne grăesc, graiul lor e sau teoretic, răspunzând doar curiozităţii de-a cunoaște, nu 
necazurilor, nevoilor, frământărilor existențiale ale mele, sau acest „graiu', e mai mult 
o închipuire a mea, eu atribuind lucrurilor din jurul meu răspunsuri cari nu știu de sunt 
ale lor. Prin urmare, în ambele cazuri tot în singurătatea mea rămân. 


Numai persoanele celelalte omenești rezistă cu adevărat tendinței mele de-a le atrage 
în cuprinsul dominaţiei mele, de-a le face parte din mine, din mintea mea, sau din 
mijloacele de satisfacere a trebuințelor mele, Pot face acest lucru și din raportul cu per- 
soanele omenești, dar atunci nu mai rămân decât ceeace-i obiect în ele. Caracterul lor 
de persoane mi se evaporează printre degete, iar eu mă văd iarăși întemnițat în mine 
cu bucăţi de materie moartă. Indată ce încep să gândesc asupra unei persoane, chiar 
în fața mea fiind ea, m'am închis în mine dinaintea realităţii, am transformat-o în obiect 
incadrat în posesiunile mele mintale sau economice. Persoana altuia însăși mu poate îi 
înghițită în eul meu. lar aflarea ei are loc numai în comunicare, în întâlnirea față către 
față, în care e prezentă ființa mea întreagă și ființa ta întreagă. Aci nu vin eu cu mintea 
de-a te analiza și nici tu cu mintea de-a mă scruta, ci fiecare venim întreg, cu eul 
total, din care cel cunoscător și intelectual este numai o ramură. In această întâlnire 
iese omul cu adevărat din închisoara sa și se află deschis în faţa realității, iar realita- 
tea e deschisă lui. In momentele fulgerătoare ale acestei întâlniri trăiește omul cu adevă- 

rat prezentul (de aci toată cartea lui Grisebach care se ocupă cu âceastă întâlnire, se 
intitulează : Gegenwart, Prezentul). Când e singur, chiar dacă fizicește e în fața altei per- 
soane, trăiește în trecut și în viitor. In trecut, întrucât leagă de amintirile mai vechi pe 
cele mai recente câștigate din privirea la cealaltă persoană sau chiar din experiența de 
adineauri a comunicării, omorită prin transformarea ei în bun intelectual. In viitor, în- 
irucâi se lansează cu gândurile și cu grijile spre mișcările viitoare ale ființei proprii. 
(„Prezentul este în îngustimea lui temporală renunţarea dela orice amintire în timpul con- 
tinuu”, p. 147). 

Filosofia existențială a lui E. Grisebach și Karl Jaspers a pus în mare lumină faptul 
că adevărata realitate o trăește și o posedă omul nu în sisteme de cunoaștere, ci în în- 
tâlnirea cu alte persoane( Grisebach), că descomerirea sa proprie o dobândește numai în 
comunicație (K. Jaspers). „In epoca ce-a fost caracterizată prin Descartes, Kant și idealis- 
mul german, stătea la locul de frunte „cogito“, conștiința cunoscătoare, teoria cunoașterii 
și filosofia transcendentală ; principală era întrebarea despre sens, rațiunea, spiritul. O miş- 
care ce a început cu Husserl, a fost continuată cu Scheler, iar azi e reprezentată cu mult 
efect de Heidegger și Jaspers, a pus înaintea cugetării entitatea (das Sein), înaintea teo- 
riei cunoașterii fenomenologia, în locul filosofiei transcendentale ontologia. Interesul s'a 
mutat la întrebarea despre entitate, la înţelegerea entității celei din timp și spaţiu (Da- 
sein), la desvăluirea existenţii. Atât cugetarea cât și timpul sunt numai determinante ale 
entității din timp și spaţiu“ (Evald Burger, Der lebendige Christus, Stuttgart 1933, pg. 8). 
Cunoașterea e în funcție de fiinţă, e ființa ce se autoînţelege; iar forma concretă cea 
mai superioară în care găsim ființa e persoana. Persoana la rândul ei se cunoaște pe 
sine în comunicare cu alte persoane, care e actul de existare cel mai deplin. Cunoașterea 
nu e mai presus de realitate și de comunicarea între persoare, ci e mai prejos, e o parte 
numai din ea, o ramură care poate fi şi uscată când rupe legătura cu actul existării, 


Echivalează comunicarea între oameni cu mântuirea lor ? Pare că așa ar rezulta din 
filosofia lui Grisebach și Jaspers. In întâlnire se află pentru Grisebach viața adevărată, 
reală. Iar pentru K, Jaspers în comunicare, eurile cele două descoperindu-se pe ele înșile, 
devenind adecă din simple entităţi în spaţiu și timp, existenţe, își dau seama și de o æ 
transcendență în funcție de care există. „Dacă întrebăm în filosofia tuturor timpurilor de- 
spre realitatea supremă, pentru moi aceasta nu se află nici în extazul mistic și în „uniu- 
nea” cu Dumnezeu, nici ca viață a ideii, nici ca trăire a altuia, nici ca cugetare cogni- 
tivă a ceea ce-i' universal just, ci în realizarea existenței prin comunicare în viaţa isto- 
rică... Numai prin om ca ins personal unic duce drumul la adevărata transcendenţă. Cine 
se supune, desființându-se ca identitate unică, obiectivităţilor pe cari le îndumnezeește, 
se pierde ca existență posibilă și cu aceasta pierde și posibilitatea revelării originale a 
iranscendenjei sale”.  (Existenzerhellung, p. 144 — 145). 


Fără să afirme că însăși persoana cu care comunicăm este transcendenta, Jaspers 
socotește comunicarea mea cu ea drept mediu prin care fiecare descoperindu-și eul intim, 
existența proprie, descopere ca fiind dincolo de el transcendenţa. Comunicarea eului meu 
intim cu eul intim al altuia e condiţia pentru a găsi pe Dumnezeu. l 

Prin urmare chiar dacă nu persoana altuia este mântuitoare, totuși după Jaspers ar 
rezulta că prin ea ne mântuim, comunicarea cu ea e suficientă pentru a ne pune în le- 
gătură cu transcendenţa. 

( Până aci a ajuns filosofia actuală în apropierea ei de adevărul creștin: viața noa- 
stră adevărată și chiar aflarea transcendenţii nu se află în cugetare și în sisteme, con- 
struite raţional, ci în comunicarea intimă și totală între persoane) Să reținem că avem aci 

ò confirmare târzie a dogmei creștine că mântuirea ne vine printr'o persoană, nu prin- 
trun sistem. Dacă ar fi prin sistem, ar fi prin mine însumi, căci sistemul rațional se în- 
temeiază pe presupoziția că rațiunea mea, capabilă să descopere adevărul universal-vala- 
bil, e identică nu numai cu a tuturor oamenilor, ci şi cu a lui Dumnezeu, că Dumnezeu 
nu poate cugeta decât ca mine, deci prin rațiune eu sunt identic cu Dumnezeu. Dar a mai 
vorbi atunci de mântuire este un non sens, o contrazicere flagrantă în termeni. Dacă 
persoana altuia mă scoate din cercul vicios al meu afară în realitate, procurându-mi o 
„trânscendenţă'“, aceasta o poate realiza nu prin ceeace are comun cu mine, prin rațiu- 
nea ei care e una și aceeaş cu a mea, ci prin eul ei însuși care, deși asemănător, e altul 
decât al meu, prin voinţa lui care se poate opune voinței mele, iar dacă se acordă cu 
a mea, nu se acordă prin constrângere, ci prin libertate și nu în identitatea cenușie, ca 
în rațiune, ci în dualitatea lor personală. 

Filosofia se oprește aci: omul are lipsă, pentru viața adevărată, de-a fi scos din 
cercul magic al solipsismului şi aceasta se realizează în comunicare cu altă persoană. 
Prin aceasta se înfăptuește de fapt o îndulcire a vieţii, o atenuare a chinului în care 
trăește omul. 

Dar mântuire adevărată nu este aceasta. Ea ne arată numai direcţia în care se 
află mântuirea : în ieșirea din închisoarea eului, în adevărata transcendenţă, prin punerea 
mea față în față cu alte voințe personale. 


Comunicarea cu altă persoană omenească, fie ea înţeleasă ca cea mai intimă, mai 
totală, mai sinceră și mai iubitoare privire în față, nu e în stare să redea mântuirea. In- 
tâi pentrucă prea rare și prea fulgerătoare sunt clipele unei astfel de comunicări, dat fiind 
nomolul de interese egoiste, de patimi în cari se află înglodată ființa omenească. Cea 
mai curată comunicare e repede umbrită și întreruptă de cine știe ce pornire de subpre- 
tuire, de cine știe ce calcul, în unul sau altul dintre parteneri. 

S'ar putea spune că certitudinea transcendenţii aflată prin comunicarea cu altul e 
atât de covârșitoare şi mângâierea rezultată din această aflare, chiar dacă se produce nu- 
mai în momente rari și fulgerătoare, atât de durabilă, încât omul își simte satisfăcută prin 
ea adânca trebuință după miîntuire, oricât acela cu care a avut odată o comunicare reușită 
îl deprimă mai pe urmă. 

Dar e un fapt general că aproape nu este om care să-şi fi câștigat certitudinea 
mântuirii prin comuniune cu alți oameni. Conștiința omenirii din toate timpurile a căutat 
și a dorii o apropiere de Dumnezeu nu prin oameni, ci pe o cale mai directă. Chiar cele 
mai religioase tipuri omenești, cu o sensibilitate deosebit de capabilă să prindă în ante- 
nele proprii divinitatea în orice loc s'ar manifesta ea, cu o capacitate extraordinară de 
comunicare intimă cu oamenii, nu sau simțit satisfăcute în trebuința după mântuire cu 
atâta, ci au căutat și găsit pe Dumnezeu întro manifestare mai directă a Lui. Și numai 
cei ce l-au aflat pe calea aceasta mai directă au avut forța să vorbească despre Dumnezeu 
atât de convingător încât să dea şi altora satisfacția adâncului lor dor după mântuire. Nici 
unul însă din cei ce au aflat transcendența în comunicare cu un alt om na avut acea- 
stă vigoare, pentrucă na emanat din el cu putere uriașe convingerea. 

E necesar să precizăm însă la ce ne-am gândit când am spus că pe Dumnezeu l-au 
căutat și l-au aflat unii oameni într'o manifestare mai directă: ea însemnează întâi că 
Dumnezeu li sa descoperii în așa fel încât au rămas cu certitudinea că chiar dacă l-au 
văzut într'o entitate a lumii create, sau într'o formă a unei astfel de entităţi, acea en- 
titate n'a fost în respectivul moment numai ea în forma ei obișnuită, ci ei i sa dus 
transcendența divină întrun mod cu totul singular și excepţional. Transcendenţa le-a apă- 

rut printr'un fenomen sau altul, nu ca ţinând în mod general și permanent de acei feno- 
men, ci detaşată în cadrul lui întrun mod atât de categoric încât laturea naturală a 
fenomenului devenea și ea transfigurată, dacă nu modificată în însăși constituţia ei, sau 
dacă nu cumva numai la aparenţă avea caracterul de fenomen natural, lucru cu care 
conştiinţa văzătorului era dealtfel în clar. 

Reținând aceasta pentru consideraţiile ulterioare, mai remarcăm ca al doilea ca- 
tacter al manifestării transcendenții divine, în cazurile în cari ea a produs convertiri 
şi mișcări religioase, pe acela de voință personală. De câte ori a rămas un om cu con- 
vingerea clară și deplină că a întâlnit transcendenţa divină, aceasta i-a apărut ca factor 
personal înzestrat cu voință poruncitoare. Omul n'a experimentat această situație ca un 
produs al gândurilor sau al fanteziei sale, ca ceva făcând parte din interiorul său, nici 
ca pe un obiect pasiv, deși grandios, ci ca pe o altă voinţă, ca ceva opus lui prin acea- 
stă voință. Omul a simţit aci că e scos din închisoarea propriului eu şi e pus în comu- 
nicare cu o realitate personală din afară de el, și anume cu cea mai înaltă realitate. Tot 
ce spune Grisebach despre ieșirea omului din sine abia prin întâlnirea cu altă persoană, 
se realizează în clipa întâlnirii cu transcendenţa divină, dar întrun mod cu mult mai 
deplin. Când se află în faţa lui Dumnezeu, omul nu mai gândește, a depășit gândirea, în 
ascultare, în privire, în iubire. Se află în prezentul plin, în uitarea desăvârșită a trecu- 
tului și viitorului. 

Entitatea creată cea mai adevărată pentru a ni se arăta prin ea Dumnezeu, nu însă 
ca realitate legată obișnuit și universal de ea, ci în mod unic și deosebit, — este per- 
soana omenească. Aceasta pentru diferite motive. Dacă, precum recunoaște și filosofia exi- 
stențială, prin comunicare cu persoana omrească aflăm transcendenţa divină, cum nu o 
aflăm prin contactul cu obiectele, — aceasta însemnează că ea este medicul cel mai po- 
trivit pentru a ne descoperi pe Dumnezeu. Dumnezeu pentru a intra în comunicare cu 
noi e firesc să se folosească de singurul factor cu care poate intra omul în comunicare 
pe pământ: de persoana omenească. 

Caracterul de persoană a lui Dumnezeu nu ar putea găsi apoi o simbolizare și 
mai ales o manifestare mai deplină ca prin unica realitate personală din lumea creată, 
prin om. 

Dacă numai persoana omenească e în stare să ne scoată din cercul închis al indi- 
vidualităţii noastre, în realitatea de afară de noi, prin voința cu care se opune tendin- 
ţii noastre de a absorbi totul în eul propriu, ea e mediul cel mai potrivit de-a ne arăta 
pe Dumnezeu ca persoană deosebită, opusă nouă, reală, ca realitate în faţa căreia ieşim 
din închisoarea noastră. Și dacă numai întâlnirea cu o persoană omenească și fluidul în- 
țelegerii reciproce dă omului fericirea, întâlnirea cu Dumnezeu nu sar putea face prin 
nimic din lume întrun chip atât de satisfăcător ca printro astfel de persoană. Gradul 
de descoperire a lui Dumnezeu îl putem judeca după gradul de înălțime ontologică și 
de apropiere de om a formei prin care se revelează. 

Faptul că Dumnezeu nu sa arătat decât la capătul istoriei revelaţiunii în persoană 
concretă și consistentă omenească, arată că Dumnezeu a rezervat descoperirea sa deplină 
pentru timpul în care oamenii vor fi pregătiţi pentru ea. Inainte se revela prin forme in- 
consistente de obiecte sau persoane ca cele din lumea creată, sau prin forme vizionare 
deosebite de cele din lume, pentrucă apropierea Lui de om nu era deplină și deci nici 
descoperirea Lui nu se putea face desăvârșit și durabil. A lăsat să treacă un timp, impus 
de necesitatea pregătirii oamenilor, până şi-a legat ființa, printr'o persoană omenească în 
veci consistentă, de omenire în mod neîntrerupt şi pentru totdeauna. Starea spirituală in- 

terioară a omului nu-i permitea acestuia cu veacuri înainte de Hristos să vadă în pèr- 
soana omenească mediul cel mai adevărat pentru descoperirea lui Dumnezeu, nu vedea 
înălțimea extraordinară a persoanei omenești. Omul atunci trebuia sguduit prin apariţii cu 
totul extraordinare : figuri de obiecte sau de persoane cari apar și dispar în chip miracu- 
los. Numai așa putea fi impresionat puternic și-și putea da seama de realitatea lui Dum- 
nezeu ca detașată de tot ce-i creat. Inainte de-a cunoaște legătura intimă dintre Dumne- 
zeu și lumea creată, omul trebuia să cunoască pe Dumnezeu ca pe cel deosebit în mod 
radical de lume. Cu riscul de-a nu-și manifesta atât de limpede caracterul personal, Dum- 
nezeu voia ca în om să imprime desăvârșit conștiința despre caracterul Său detașat de 
tot ce-i creat, 


Când omul a fost pregătit în sensul acesta, Dumnezeu 'a purces la descoperirea Sa 
în chipul cel mai desăvârșit şi mai adecvat: printr'o persoană omenească, concretă și con- 
sistentă. Aceasta corespundea cel mai bine caracterului Său de persoană. Și prin ea omul 
putea intra în comunicare intimă și statornică cum nu se putea intra cu obiectele con- 
crete sau imaginare sau cu figurile personale inconsistente; și intrând în comuniune in- 
timă găsea pe Dumnezeu cât se poate mai bine. Prin persoana omenească legătura lui 
Dumnezeu cu omul devenea desăvârșită și veşnică. 


Astfel dogma creștină despre Isus Hristos ca adevărat Dumnezeu și adevărat om 
apare minţii omenești, luminată de multele și asprele experiențe ale unei îndelungate 
istorii, ca vorbindu-ne despre singura realitate prin care ne putem mântui. Ea ne des- 
copere pe Dumnezeu ca deosebit de om și de ceeace găsim ca transcendenţă obișnuită prin 
el, dar în acelaș timp ca om concret, singura realitate cu care pot intra în comunicare 
fericitoare. Dumnezeu mi s'a făcut om ca mine, dar în acelaș timp acest om e Dumnezeu. 


In unele din consideraţiile anterioare găsim temeiul de-a spune că Dumnezeu în 
isus Hristos nu se află în modul în care filosofia existențială afirmă că se află în co- 
municarea intimă cu orice om în deobște. In Isus Hristos pe Dumnezeu îl aflăm în mod 
cu totul deosebit decum se poate afla în comunicarea cu omul în general, îl aflăm ca 
ceva nou față de toate posibilităţile omului în deobşte, ca o transcendenţă ce nu e trenată 
ca posibilitate de orice om, de natură omenească generală. Pe lângă natura omenească 
adecă aflăm în Isus Hristos ca ceva cu totul nou și numai în El, transcendența divină. In 
El entitatea dumnezeească se detașează, fără a se despărți (se reliefează mai bine zis), 
net de tot ce-i omenesc, sau de tot ce poate fi trenat de omenesc. Insă în acelaș timp 
în el găsim omenescul concret și deplin, nu numai unul aparent. E ceeace-au exprimat 
Părinţii bisericești prin învăţătura despre cele două naturi, dumnezeească și omenească 
în Isus Hristos. 


A fost acuzată această învățătură în veacurile din urmă de toată filosofia și de 
teologia protestantă ca vădind o mare naivitate, ca având la temelie o concepţie fizică 
despre divinitate și despre om. Se spunea că Dumnezeu ca și omul e conștiință, e idee 
şi deci unde în conștiința omenească intră conștiința dumnezeească, ambele fiind de aceeași 
calitate, doar ca sferă deosebite, sfera conștiinței omenești se topește sau se lărgește 
oarecum în cea dumnezeească, așa încât nu se mai poate vorbi în Isus Hristos de două 
naturi. Filosofia existenţială a repus în drepturile ei ființa, onticul, față de cunoaștere, 
de idee, de conștiință, care e numai una din manifestările parţiale, o ramură a ființei. Nu a 
cugeta este totul, ci a exista (existarea e dinamismul, e mișcarea ființei în timp). De aceea 
cugetarea adevărată e nu cea care se rupe de actul existării, plutind în norii problemelor 
inventate, de pură curiozitate mintală, ci cea care e o automeditare a actului de existare 
asupra sa însuși, asupra frământărilor, nevoilor, bucuriilor sale, asupra rostogolirii sale prin 

mărăcinii necontenitelor situații noui cari fac ființa în funcțiunea existării ei să sângereze, 
să creadă, să dispereze, să plângă, să se bucure. 

Dacă fiinţa, ființarea, este la bază, și nu conștiința, atunci e just ca așa cum se vorbește 
de o ființă omenească ce stă la temelia conștiinței omenești să se vorbească și despre o 
ființă dumnezeească și nu numai despre o conştiinţă dumnezeească. Și Dumnezeu ca să cu- 
gete în Isus Hristos, trebuie să fie. Dacă are o conștiință, El este. Acest este deplin a lui 
Dumnezeu în Isus Hristos îl înțelege dogma creștină când afirmă ființa dumnezeească în Isus 
Hristos, și nimic altceva. 

Dar dacă prin doctrina despre cele două ființe în Isus Hristos, se afirmă realitatea deo- 
sebită de omenesc a lui Dumnezeu în El, învăţătura bisericească are grije să afirme şi legă- 
tura ei deplină cu omenescul. Aceasta se vede în felul cum vorbeşte despre caracterul per- 
sonal al lui Isus Hristos. 


In El nu sunt două persoane, ci numai una. Nu se află în El o persoană a omului și 
una a lui Dumnezeu, ci persoana dumnezeiască e în acelaș timp persoană omenească, per- 
soana lui Dumnezeu. Cuvântul a îmbrăcat prin întrupare condiţia existenţii umane. In El este 
în toată plenitudinea Dumnezeu (nu numai cugetă, nici numai lucrează) și în El este în 
toată plenitudinea omul. Dar Dumnezeu și omul sunt o singură persoană. Pe Dumnezeu nu-i 
întâlnim în Isus Hristos trecând dincolo de omul din El, ci însuși omul e Dumnezeu. Pe 
cât de plenar este în Isus Dumnezeu, pe atât de plenar este legai de omenesc, arătând în 
omenesc, manifestat în omenesc. De omenesc putem deosebi mintal, abstract, ceeace-i dum- 
mezeesc, dar în concret stând noi în faţa lui Isus Hristos, stăm nu în fața omenescului, 
ci a omului, căci gândirile, simţirile, actele Lui nu sunt lucruri izolate, ci un întreg prin care 
ne întâmpină ipostasul personal, omul. Dar ipostasul acesta personal, omul, e în acelaș timp 
Dumnezeu. Dumnezeu ne întâmpină deadrepiul, fățiș, până la suprafaţă și prin toate actele. 
în Isus Hristos. Nu e acoperit, nu e ascuns după om, pe care ar trebui să-L dăm în graiul, 
în mersul, în plânsul, în privirea, în toate cele ce veneau din Isus Hristos la simţurile și 
simțirea oamenilor. Dumnezeu grăia, plângea, iubea, suferea. Dar grăia cu graiu omenesc 
păşia cu picior omenesc, plângea cu lacrimi și cu înduioșare și sfârșială de inimă ome- 
nească, suferea cu durere omenească, particip” la toate condițiile omenești prin ceeace 
este posibilă această trăire : prin natura omenească. Cei cari îl întâmpinau cu credinţă ştiau 
că e Dumnezeu și experienţa aceasta o putem face toţi câţi trăim. Dar tot aşa de mult știau 
și ştim că e om deplin și prin urmare cum nu se poate mai aproape de noi. Şi ne dăm 
seama că Isus Hristos ne mântuește nu numai întrucât e Dumnezeu, ci întrucât e Dumne- 
zeu cum nu se putea mai aproape de noi, adică Dumnezeu care e în acelaș timp om. Dacă 


s'ar fi făcut om încetând de a mai fi Dumnezeu, nu ne-ar fi putut mântui; omul e insufi- 
cient pentru a mântui pe oameni. Și nici nu ne-ar fi revelat pe Dumnezeu. Dacă nu sar fi 
făcut om, sau s'ar fi făcut numai la aparenţă (monofizitism), sau ar fi rămas, pe lângă toată 
legătura cu omul, dincolo de om (nestorianism), n'ar fi venit atât de aproape de noi, n'ar fi 
fost revelaţia desăvârșită a lui Dumnezeu. 

De om nu se poate apropia deplin nici Dumnezeu, decât făcându-se și El om. lar 
mântuirea înţeleasă ca un grad de fericire cum altul mai înalt nu se poate, nu e realizabilă 
decât prin cea mai deplină apropiere a lui Dumnezeu de om, adică prin înomenirea Lui. 

Ne oprim aci cu înșirarea evidenţelor și bucuriilor spirituale unice pe cari le dobân- 
dește credința privind la Isus Hristos. Cu cât privim mai stăruitor și mai atent la Isus Hris- 
tos, cu atât El ne apare mai cert, mai neclătinat, mai luminos, ca „Adevărul și Viaţa”. 

e i 

CR O 


IDEI, 
UN OM ȘI 


A apărut nu de prea multă vreme o carte. 
O operă epocală. Scrisă de un om cu o mare 
autoritate critică şi didactică: d, prof. D. 
Caracostea. Câte o notiţă ici colo, abea pri- 
zărită prin rubrica de informaţii a vreumei 
reviste literare. Nici un cuvânt de seamă. 
Nici un interes şi nicio osteneală de a pătru: 
de sensul şi noutatea acestei opere. O tăcere 
conspirativă şi laşă. O rezervă prudentă şi 
premeditată cu perfidie. Procedând astfel, 
prin tăcere, acei cărora, li se făcea cinstea 
de a fù discutati pe larg în această carte, 
au nădăjduit la o reabilitare, prin neglijarea 
totală şi prin scoaterea din circulaţie a ace- 
stei opere. Când o cercetăm, ea se arată a 
fi, la prima înfăţişare, o lucrare de sinteză, 
fructul unei munci metodice de mai mulţi 
ani. Un volum masiv, de peste 400 de pagini, 
format mare, care ar putea sa sperie pe acei 
care trăesc în odihna vegetativă a spiritului. 
Adăogaţi la aceasta faptul că ne aflăm în- 
tro ţară cu foarte puţini cititori ai studiilor 
de critică literară, şi veţi vedea că alăturea 
de ignorarea voită a celor obligaţi să o ci- 
tească şi să o comenteze, se adaogă şi teama 
nejustificată a iubitorilor de literatură, 

Privită astfel, de departe, cu un ochi spe- 
riat de oboseala unei lecturi, opera d-lui D. 
Caracostea este a priori pusă la index. 

Sortită uitării aşa dar, acel care a născo- 
cit perfida armă a nimicirii prin tăcere, sa 
dovedit a fi un dibaci cunoscător al psicho- 
logiei publicului. Numai cât această dibăcie 
are efecte de moment, fluide şi trecătoare. O 
operă cuprinde în ea însăși destinul ei, şi 
este întovărăşită de destinul autorului. Peste 
acest fapt hotăritor nimeni nu va putea trece 
vreodată. 

Mai târziu, acei care vor relua problema 
poeziei lui Mihai Eminescu, se vor vedea 
nevoiţi, sau să ţie seamă de acest studiu. 
sau. dacă s'au angajat prin alte opinii, să-şi 
revizuiască radica] vederile critice. Perseve- 
rând în greşeală se vor elimina, revizuindu-şi 
ideile vor obţine o reabilitare corectă cel pu- 
țin în ceasul al doisprezecelea, 

Altă cale nu există, pemtrucă. lucrarea d. 
D. Caracostea este o piatră de hotar în cri- 
tica poeziei lui Mihai Eminescu. Dela ea pur- 


OAMENI, 


N 





FAPTE 


O OPERA“) 


ced adevăratele orientări, şi fără a pierde din 
vedere tot ce sa scris până acum în acest 
domeniu, vom adăoga că d D. Caracostea a 
procedat din punctul de vedere metodic ast- 
fel încât nimeni nu-i poate sta împotrivă. 

Studiul se deschide cu o introducere eru- 
dită, dar fără documentare prețioasă şi gre- 
oae, asupra necesităţii unei aprofundări a for- 
melor literare, cu însăşi cuvintele d. D. Ca- 
racostea : „larg fundament linguistic, filolo- 
gic şi istoric; comparatia nu numai cu lite- 
raturile apusene, dar şi cu cele ale limbilor 
înconjurătoare, limbile slave şi neo-greacă ; 
chemare şi adâncire estetică. De aici etica 
selecțiunii“. Inţelegem cât de greu este, pen- 
tru un critic literar de astăzi, dintre cei mai 
tineri îmbătrâniţi în rele, ca să se obişnuia- 
scă fără, împotrivire cu acest nou fel de a 
vedea. Ar însemna o adevărată catastrofă ce- 
rebrală, o epuizare intelectuală fără folos, 
căci roadele nu se pot culege decât după o 
muncă îndârjită, susținută de temeinica pre- 
gătire peste care domină simțul neprihănit al 
frumosului artistic. Fragmentar'smul critic de 
până acum învederează neputinta de cuprim- 
dere a ansamblului. 

Dela Maiorescu pornind, şi până la batio- 
cura, d-lui G. Călinescu, critica poeziei lui Mi- 
hai Eminescu s'a făcut din punctul de ve- 
dere estetic, raţionalist, ştiinţific, impreso- 
nist sau futurist, dar nimeni nu s'a gândit 
stăruitor că un poet mare nu poate fi ju- 
decat după metoda criticului, după orienta- 
rea unor idei personale, privindu-l parţial, 
fără durată de adâncire, cu o neroadă visiune 
de jocuri kaleidoscopice. Ar îi prea puţin dacă 
am cita numai cazul d 'G. Călinescu. Mai 
sunt şi altele, tot de aceiaşi valoare morală. 
Dar îl folosim deocamdată pe acesta. întru- 
cât pe 1572 pagini, în şase volume, d. G. Căli- 
nescu a desfăşurat o muncă de chinuitoare 
elucubraţie, o înveninare neputincioasă a fie- 
cărei pagimi, cu tendinţa nemărturisită, dar 
demascată permanent, de a sfărâma diaman- 
tul perfecțiunii din opera poetică a lui Mihai 


1) D. Caracostea: „Arta cuvântului la Emi- 
nescu". Ed. Institutului de istorie literară si 
folclor., Buc. 

Eminescu. Un amalgan de injurii şi de apre- 
cieri scoborite până la ultimul nivel al vul- 
parităţii. Orice pagină înseamnă o critică de- 
structivă, orice poezie îşi găseşte epitetul de 
defăimare. Pentru cei puţini naivi care s'au 
ostenit cetind această adunătură abjectă de 
vorbe „opera“ d-lui G. Călinescu va apărea 
numai ca fructul unei mari capacităţi de 
muncă. Chiar aşa fiind, o muncă delirantă 
sau maniacală nu aduce implicit şi elemen- 
tul de construcţie trainică şi lucidă. Ba dim- 
potrivă, vădeşte o anormalitate suspectă pen- 
iru orice om întreg la minte. Va trebui să 
se găsească o pană care să așeze pe hârtie 
esentialul acestui document de defăimare, fä- 
când corect şi complect toate extrasele, după 
cum a-i face cazierul unui delicvent sau fişa 
dactiloscopică a unui infractor,  Procedând 
astfel vom constata că dim opera poetică nu 
rămâne nimic, sau aproape nimic, dar în 
schimb rămâne munca drăcească a d. G. Că- 
linescu, satanismul acestei sfidări a geniului. 

Ei, bine, d. D. Caracostea a purces la drum 
făcând o critică, nu severă, şi nici obiectivă, 
ci o critică argumentată şi documentată, a 
tinerilor crtici cu deosebire, în. legătură cu 
poezia lui M. Eminescu. Rând pe rând, este- 
tismul critic, abstract și nebulos, raţionalis- 
mul pedant şi îngânfat în sterilitatea magni- 
ficenţei lui, futurismul sec şi fragmentarist 
este dat la o parte, şi în această desbatere 
apar pe primul plan d-nii G. Călinescu și 
Fonfiliu Prostantinescu. De prisos să mai a- 
dăogăm că în aceste pagini de polemică, care 
ar fi trebuit să provoace râvna unui răspuns 
corect, ducând la o isnăsire a păcatului sa- 
tanic al bârfirii, — vibrează un cald elan. 
Vric, d. D, Caracostea fiind totodată apără- 
torul dar şi criticul erudit al lui Mihai Emi- 
nescu. Analizându-i opera găseşte în ea o 
„plinătate a demnităţii“, „o constiinţa de sine 
opusă lumii“, „titani'sm“ „vibrații a voinței 
nemărginite“, spulberând legenda cu pesi- 
mismul şi romantismul unei sensibilități care 
în loc să fie statică după cum sa afirmat 
era eminamente dinamică. Despre „Epigonii“, 
răspunzând d. Tudor Vianu situat pe axa cri- 
“ticii raţionaliste, — d. D. Caracostea spune: 
„privită în total, poezia nu este o elegie pe 
ruinele sufleteşti ale poetului, ci dimpotrivă, 


o odă străbătută de un cald entuziasm pen- 
tru puterea de credință a înaintaşilor“. Acea- 
stă caracterizare este sortită să rămâe literă 
neştearsă în critică. Prin desvăluirea sensu- 
rilor poeziei eminesciene. prin lămurirea echi- 
librului interior, prin atmosfera de absolut, 
şi tendința dinamică spre ideal, M. Emine- 
scu este scos de sub cenzura tradiţiei critice 
maioresciano-gheriste şi aşezat pe um piede- 
stal de amploare eroică a cugetării. Oprindu- 
se la prima afirmare a lui Erninescu, la poe- 
zia „Venere şi Madonă“, neînțeleasă de Titu 
Maiorescu, răstăimăcită prin aiurări savante 
de alţii, d D. Caracostea tae neted firul tra- 
diţiei critice şi conchide: „Pentru un îndoit 
elan spre absolut. al conştiinţei şi al vieţii, 
imaginele sunt strânse într'o structură arhi- 
tectonică, rânduită în opoziții şi simetrii, care 
pentru dinamismul arătat, creiază um tipar 
propriu, de stăpânire clasică“. Ne apropiem 
astfel de miezul acestei lucrări care arată că 
prin imagina plastică a ascensiunii M. Emi 
nescu este un poet al perfecțiunii clasice. 

Această concluzie rezumă conţinutul acestei 
lucrări. Dar pentru a ajunge aici i-a trebuit 
d. D. Caracostea o documentare privind în- 
treaga literatură critică, a fost nevoit să în- 
lăture erorile făcând totodată operă de cri- 
tică a criticei, dar şi de critică a poeziei emi- 
nesciene. Meritele nebănuit de mari ale ace- 
stei lucrări stau în acest complect înţeles: 
critic şi poetic. Când d. Caracostea spune: 
„prim Eminescu se afirmă în literatura lumii 
un tip formal unic: prin absolutul elanuri-. 
lor sufletului în conflict cu ale spiritului, 
este în el un dinamism propriu care întru 
nimic nu stă mai prejos de cei mai răsco- 
litori poeţi ai lumii, iar prin forma care de 
pe acum vrea să domine şi cele mai mici 
amănunte ale structurii, stă alături de cla- 
sicii formei stăpânite“, — noi vedem singura 
interpretare validă, conformă cu operaţia de 
sinteză a spiritului critic. 

„Arta cuvântului la Eminescu“, înseamnă 
primul pas spre nemărginire, prima încer- 
care de situare în universalism a poetului. 
Dela ea purced drumurile criticei viitoare, 
şi în ea se contopesc elanurile înţelegerii 
noastre. 

NICOLAE ROŞU 


„ RAPORTURI LITERARE UNIVERSITARE INTRE ITALIENI ȘI 
ROMÂNI 


Din iniţiativa şi sub îngrijirea domnului 
Claudiu Isopescu, profesor la catedra de limba 
şi literatura română, dela facultatea de Litere 
din Roma, s'a instituit o „Piccola Biblioteca 
Romena“ în devenire, în care mereu se înse- 
rează câte un studiu despre o personalitate 
dintre seriitorii români contemporani. Autorii 
acestor cercetări sunt tinerii studenţi, care îşi 
trec examenul de licenţă, fie la Roma. sub 
conducerea domnului Isopescu, fie la Pado- 
va, sub imboldul domnului profesor Ramiro 
Ortiz. 

Noi nu putem avea. decât cuvinte de laudă, 
și nu putem mulţumi în calitate de români, 


decât prin recunoştiință, cetind gândurile ce- 
lor mai buni dintre noi, tălmăcite şi înţelese 
de prietenii noştri, legaţi printr'o comună 
fibră originară. 

Domnul Isopescu este român şi astfel sa 
păstrat dealungul anilor, muncind nepregetai 
numai pentru răspândirea culturii noastre ro- 
mâneşti în Italia, ajutând pe studenţi în 
lucrul lor. 

Foşti elevi ai domniei sale sunt astăzi lectori 
ai universităţii în alte oraşe ale Italiei, ca 
Napoli şi Florenţa .Domnul Ortiz, deşi italian, 
a rămas apropiat de noi, iar Seminarul de ro- 
mână dela Universitatea din Padova îi amin- 

teşte neîncetat, prin chenarul pereţilor, cu mo- 
tive româneşti, prin scoarţe şi cusături, de 
mediul în care sa complăcut în Bucureşti. 

Până în prezent, în „Piccola Biblioteca RO- 
mena“ sau publicat şapte volume. dintre cari 
un singur studiu este al domnului profesor 
` Isopescu despre tipărirea periodică româno- 
italiană. Celelalte şase sunt monografii ale 
scriitorilor români, aparţinând literaturii noa- 
stre contemporane, prezentate critic de ti- 
nerii studioşi ai facultăţilor din Italia. Au 
fost înfăţişate viaţa şi opera lui Gheorghe 
Coşbuc, Ion Luca Carageale, Panait Cerna, 
Liviu Rebreanu, Emil Gârleanu şi Ion Ale- 
xandru Brătescu-Voineşti. 

Printre rândurile acestor monografii, obser- 
văm că cei ce s'au apropiat de scriitorii noş- 
trii au fost conduşi şi de simţul critic, ce nu 
se poate decât întregi prin viziunea inerent 
mai largă a unui străin, care cercetează din- 
trun alt mediu cultural faţă de cel ce a pro- 
dus opera literară, care constitue obiect de 
studiu. Dar. străvedem cu mulțumire că. pe 
lângă, discernământul critic, produs al intelec- 
tului, tinerii critici sau alăturat personalităţii 
studiate şi prin afectivitate, adică printr'o 
înţelegere a unei simţiri comune, a unei afini- 
tăţi între români şi italieni. 

Astfel. domnişoara Anna Giambruno, stu 
diind figura literară a domnului Liviu Re- 
breanu („Un naturalista romena Livio Rebrea- 
nu, Roma, Istituto per L'Europa orientale, 
1937—XV) îl apropie de exponentul cel mai de 
valoare al naturalismului italian. Giovanni 
Verga. Il apropie spre a-l diferenţia. Despre 
personagiile create de cei doi romancieri, spu- 
ne: „învinşi. astfel şi unii şi alţii, dar prin- 
trun diferit conflict dureros: făpturile lui 
Verga fiindcă nu ştiu să depăşească meschină- 
tatea materiei, făpturile lui Rebreanu fiindcă 
nu vor să se libereze de materie“ (p. 70). 

Diferenţiaţi în acest mod. sunt din nou a- 
propiaţi de autoarea studiului prin recunoa$ 


terea aceloraş însuşiri eroilor creaţi de ambii. 
scriitori : imflexibilitate şi tenacitate. ce le dă 


puterea. rezistenții. Făcând un mănunchi din 
scrierile de  răsboi ale domnului Rebreanu, 
domnișoara Giambruno, în legătură cu pro- 
blema iredentismului înfățișată mai puternic 
în romanul] „Pădurea Spânzuraților“, exclamă, 
în numele tuturor italienilor. că îi este scum- 
pă cu deosebire această chestiune şi înţelege 
din plin valoarea exaltării scriitorului ro- 
mån. în conştiinţa căruia. trăirea de aproape 
a dramei fratelui său a lăsat o adâncă impre- 
siune. Autorea monografiei citează aserţiunea 
criticului Ferro despre cest roman, ca cel mai 
puternic din literatura răsboiului apărut până 
acum. Iar  domnişoara Giambruno termină 
critica aceluiaş roman în termeni, ce arată 
că s'a identificat cu structura vieţii descrisă 
de marele nostru scriitor: „O perfectă armo- 
nie de compozitie, un studiu obiectiv şi îngri- 
jit al sufletului uman, un cadru întreg de 
viată civilă si militară. o exactă concepție a 
iubirii şi a fundamentului religios a] existen- 
ţii. un protagonist ce nu se sacrifică nici pen- 
tru sine nici pentru o femee, dar care are un 
scop nobil şi sfânt, o viziune lirică a naturii, 
totul descris întrun stil aspru şi concis, de- 

monstrează la ce înălţimi poate ajunge natu- 
ralismul lui Rebreanu, când scriitorul observă 
realitatea lucrurilor, învăluind-o întrun suflu 
de lirism și de iubire“ (p. 84). 


Domnișoara Lena Maria Bevilacqua, anali- 
zând pe Gârleanu (Emilio Gârleanu nella vita 
e nella opere, Roma, A. Signorelli, 1938-XVII), 
în paginile introductive situează pe scriitor în 
spiritul binefăcător de stimulare naţională al 
„Semănătorului“. Autoarea străină a observat 
că din acea, revistă astăzi „se inspiră mişcarea 
ce îşi are originea în revista „Gândirea“, care 
prin directorul Nichifor Crainic, este o con- 
tinuare a „Semănătorului“ (p. 12). 

Din acest studiu asupra lui Gârleanu reese 
întreaga atmosferă culturală din țara noa- 
stră pe la începutul secolului. Autoarea cri- 
ticii, sintetizând notele pe care le-a desprins 
Qin scrierile lui Gârleanu. conclude, scoțând 
în relief. îndeosebi, puterea de poetizare a 
autorului nostru şi ca defect, lipsa de adân- 
cire spirituală, alunecând uneori spre mono- 
tonie. 

Ceeace ne aduce o plăcută dovadă de înţe- 
legere şi adâncire a limbii şi literaturii noas- 
tre din partea unei critice străine, sunt obser- 
vaţiile stilistice de obiectivitate. sobrietate şi 
simţ artistic a] limbei, ce devine mai aspră, 
mai lapidară, mai puţin expresivă în nuvelele 
cu subiecte militare. ce capătă „un colorit ex- 
traordinar şi o minunată conciziune“ în nu- 
vela „Nucul lui Odobac“. Iar. într'o ultimă 
sintetizare, autoarea studiului exprimă impre- 
sia sa definitivă: „Gârleanu va rămâne întot- 
deauna poetul melancolic al „Bătrânilor“, poe- 
tul liric al lumii animalelor. pentrucă această 
este partea cea mai spontană, cea mai origi- 
nală a, întregii sale opere“ (p. 84). 


In ultima monografie despre opera literară a 
domnului Jon Alexandru  Brătescu-Voinești 
(I. Al. Brătescu-Voinești novelliere, Roma. A. 
Signorelli, 1939-XVII). domnul Walter Rocca- 
to, student al domnului profesor Ramiro Or- 
tiz, are un sistem mai descriptiv şi mai ana- 
litic al criticei. cu mari pasagii intercalate în 
traducere din scrierile domnului Brătescu-Voi- 
neşti, ceeace pentru o tălmăcire în limbă 
străină, aduce o preţuire mai mare şi mai di- 
rectă a  operii scriitorului nostru. Ne-a sur- 
prins plăcut însă, începtul notelor biografice, 
prin care autorul ne introduce cu mijloace 
personale poetice de evocare în atmosfera de 
ţară a Munteniei, care a plăsmuit sensibili- 
tatea scriitorului nostru din cea mai fragedă 
copilărie. In schitarea peisagiului întins. uşor 
vălurit, cu blândeţea melancolică a amurgu- 
lui întipărit. cu anotimpurile urmându-se cu 
viata specifică a fiecăruia. cu sgomotele în- 
depărtate ale orașului legănate de un pârâu 
sau un clopot de rugă. se simte îndată că 
tânărul critic sa înrâurit de personalitatea 
nuvelistului a cărui operă o cercetează. însu- 
şindu-şi până şi stilul cu evocări frânturate în- 
tre puncte. Va fi venit să ia contact direct cu 
mânsâetoarea privelişte a holdelor noastre 
presărate cu sate. împreună cu alţi studenţi 
italieni în schimbul interuniversitar sau a in- 
tuit cadrul doar din scrierile celui analizat? 

Dealtfel, cea mai mare parte din biografie este 
înfăţişată aşa cum reese din însăş amintirile 
literare ale domnului Brătescu-Voineşti. Iată 
concluzia domnului Roccato asupra artei nu- 
velistului nostru, la care simpatia atât de u- 
mană faţă de cei umiliţi, învinşi, suferinzi este 
evidentă: „Nu simpatia unui Tolstoi, a unui 
Dostoiewski, a unui Gorki, deoarece unul are 
sufletul unui profet, altul a unui sacerdot, ul- 
timul a unui vagabond; este simpatia unui 
gentilom, a unui boer de rassă, care a, venit 
din casa sa liniştită din Voineşti sau din co- 
nacul părintesc din Târgovişte, merge pe 
drum şi se opreşte în faţa lumii ce suferă 
mizeria morală şi simte o mare milă.“ (p. 113). 
Si ca un adevărat italian, face şi domnul 
Roccato o apropiere între nuvelistul român şi 
scriitorul versist Verga: „Ceva asemănător cu 
Verga al nostru, are forma artistică clasică, 
constructivă, cum în general este arta latină 
şi italiană, artă sintetică şi precisă“. (ibid). 

Insuş criticul şi-a dat seama de repetarea. 
unor cuvinte în analiza monografiei şi scu- 
zându-se. întăreşte caracterizarea scrierilor 
nuvelistului nostru: „Mărturisesc a-mi fi stat 
peste putinţă evitarea întrebuinţării lor. de 
oarece din acestea este făcut stilul lui Bră- 
tescu-Voineşti : lucruri blânde. figuri delicate, 
nuanţe de sentimente şi imagini spirituale; alt- 
fel nu s'ar fi putut defini cu alte cuvinte, a- 
dequat toate variatele momente din opera lui 
Brătescu-Voineşti“ (p. 114). 


Paralel cu activitatea literară românească 
din Italia, în România. studiul adâncit al ra- 
porturilor culturale între italieni şi români 
este condus. în deosebi de domnul profesor A- 
lexandru Marcu. Acest scop se reflectă mai 
ales în revista anuală „Studii Italiene“, sub 
direcţia domnului Marcu. Ea nu are o me- 
nire de informaţie .de tălmăcire şi lămurire 
a ceeace sa scris şi se scrie în Italia, ci se 
ocupă numai de punctele de contact cultural 
din istoria celor două popoare: îmvorejurări 
istorice. influențe literare şi artistice. De 
aceea. atmosfera revistei este pe un plan mai 
academic, de specialitate. Pe lângă participa- 
rea efectivă a domnului profesor Marcu, spe- 
cialişti români si italieni colaborează. Este 
scrisă, bilinguistic, înserând şi studii în limba 
italiană, iar cele româneşti prezintă un rezu- 
mat, succint în italieneşte. 

„Studii italiene“, care îşi are originea, în pe- 
riodicul lunar „Roma, revistă de cultruă ita- 
liană", întemeeată în 1921 şi condusă până la 
1933 de domnui profesor Ramiro Ortiz. în ac- 
tuala sa structură, a intrat în al cincilea an. 
Era firească transformarea revistei de simplă 
înformţie. într'o colecţie de „studii“. 

In alt cadru spiritual, se găseau românii în 
momentul înființării publicaţiei. Programul 
ânmnului profesor Ramiro Ortiz, reprodus în 
revistă, explică în termeni entuziaști, sub ti- 
Jul „Ceeace voim“, rostul apariţiei acelei ti- 
ăprituri. Iată cum se exprimă la început: „.Pro- 
ectele noastre de a da curs liber acestei mici 
reviste sunt în prezent foarte modeste. Voim, 
adică, să uşurăm cetitorilor modul de a ur- 
mări tot ceeace apare mai însemnat din edi- 
tura italiană, privind literatura, arta şi cul- 


tura poporului care dădu naştere lui Dante, 
lui Leonarde da Vinci şi lui Galilei şi de a-le 
pune în faţă, tot ceeace poate să-i facă să în- 
țeleagă ca viaţă şi aspirații“. 

Programul se încheia astfel: „Suntem puţini 
astăzi. Incepem revista. Dar, pe lângă ea, or- 
ganizăm un Cerc de studii italiene. Alte pro- 
puneri şi mai îndrăsneţe vor veni la rândul 
lor traduse în act. 

De un singur lucru suntem siguri: că alţi 
prieteni, azi necunoscuţi. se vor adăuga miş- 
cării noastre şi că vom închide anul mai nu- 
meroşi decât ram deschis....“. 

Astăzi, ceeace erau doar speranţe entuziaste 
şi îndrăsneţe, sunt înfăptuiri temeinice. Româ- 
nii nu mai au nevoe de a fi educați în cunoa- 
şterea limbii şi culturii italiene printr'o revis- 
tă. Pe de o parte universitatea crează specia- 
liști; de dealtă parte. Institutul de Cultură Ita- 
liană difuzează în marele public limba, litera- 
tura şi arta italiană. 

Domnul profesor Alexandru Marcu era ingi- 
cat a face această transformare. contopind şi 
subordonând cu succes revista, „Roma“, acelui 
Cerc de studii italiene. într'o publicaţie cu to- 
tul înnoită: „Studii italiene“, 

Totus, domnul Marcu nu a pierdut din ve- 
dere că buletinul anual. pe care îl conduce, 
trebue să aibă. în afară de valoarea abstractă 
ştiinţifică şi un scop practic: de a stimula 
munca studenţilor şi de a o ridica pe acelaş 
nivel academic. 

Astfel „în afară. de înserarea rezumativă a 
întregii vieţi culturale italiene din România. 
universitare şi extrauniversitare. în parcursul 
unui an, directorul revistei însărcinează pe 
studenţi şi doctoranzi cu recenzarea cărților 
cu preocupări de studiu în domeniul culturii 
italiene. integrându-i în atmosfera revistei. Si 
mai mult, face loc. chiar în paginile de seamă 
ale buletinului. unora dintre tinerii ce au fă- 
cut cercetări adâncite şi inedite asupra unei 
probleme sau au descoperit o dată istorică în 
domeniul raporturilor culturale între italieni 
si români. In ultimul număr putem semnala 
cu satisfacţie numele domnişoarei Corina Io- 
nescu, căreia i s'a publicat rezumatul tezei de 
licenţă, tratând despre „Iulia Haşdeu şi câţiva 
poeţi italieni“. Deasemeni, domnul Ştefan 
Crudu. doctorand, publică un document. află- 
tor în Biblioteca Academiei Române, despre : 
„Manoil şi Nicolae Mano doctori ai Universi- 
tății din Padova (1741). 

Studiile însemnate ale acestei reviste sunt 
însoţite de facsimile şi reproduceri după ta- 
blouri şi gravuri, în cele mai perfecte condi- 
țiuni de imprimare. Astfel, fondul şi forma a- 
cestei reviste se întregesc, dând un model de- 
săvârşit tineretului universitar. 

In această trecere în revistă a raporturilor 
universitare pe calea studiilor critice între cul- 
tura italiană şi cea românească, adăugăm nu- 
mele domnişoarei Ninette Façon, care a publi- 
cat teza de doctorat. tratând despre lirica lui 
Michelangelo. (Michelangelo, poet, Bucureşti, 
Tiparul Universitar, 1939). In această mono- 
grafie. autoarea a demonstrat, printr'o adân- 
cită analiză. existenta unei axiome literare, 
exprimate atât de limpede de Rainer Maria 
Rilke, pe care a putut-o aplica lui Michelan- 

gelo posiul: izvorârea temelor lirice dintr'o 


necesitate psihică. 
ca 


Afinitatea şi înțelegerea între Italia şi Ro- 
mânia, în cadrul manifestărilor spirituale. au 


CRONICA 


IONEL TEODOREANU:  PRĂVALE-BABA 
Edit, Cartea Românească. — Fermecătoare. bo- 
gată şi ciudată. cariera de scriitor a d-lui Ionel 
Teodoreanu merită să fie comeniată la lumina 
ultimului său roman. 

Cu toatecă în fiecare an o nouă carte a 
domniei. sale vede vitrinele d. Ionel Teodo- 
reanu este un autor iubit si căutat, având un 
publice care nu precupeţeşte nici un gest, 
spre a-şi aplauda scriitorul. Și în fond, d. 
Ionel Teodoreanu e um scriitor, un adevărat 
scriitor, în opera căruia pot fi trecute cu ve- 
derea unele puncte slabe. fie că se numesc 
„Lorelei“, fie „Golia“. „Medelenii“ şi „Balul 
mascat“ ne-au convins de harul acestui serii- 
tor, aşa că negarea. totală pe care unii o afi- 
șează în faţa operei sale, e un lucru pe cât 
de deplasat, pe atât de stupid. Incontestabil 
e, că d. Ionel Teodoreanu mânueşte un con- 
dei căruia nu i-am putea afla tovărăşie în 
literatura noastră şi faptul acestei poziţii izo- 
late, ne place ; o spunem fără nici o reticen- 
tă. Si cu toate astea noi nu vom face cor cu 
aceia care spun că mesterui! Tonel Teodoreanu 
n’a scris nici o carte mai isbutită: errare hu- 
manum est. Vom spune însă, că trecând pe- 
ste toate inepgalităţile astea pline de-o ciu- 
dată poesie, îl iubim pe Ionel Teodoreanu 
scriitorul şi omul; şi nu din simpla plăcere 
de a jongla cu vorbele, vom afirma că un om 
fermecător, nu poate scrie cărţi proaste. ci 
numai cărţi neishutite, care însă au un sâm- 
bure sau o haină tot fermecătoare. Acesta 
mi se pare a fi scriitorul Ionel Teodoreanu, 
în linii foarie sumare şi subiective. 

Incontestabil că trecem printr'o ciudată şi 
nep'ăcută criză literară. la care contribue nu 
numai răsboiul ci şi o stare de spirit, de slă- 
piciune umană, pe care nu vom cerca so 
explicăm în acest loc. Remarcăm numai fap- 
tul (care dintr'un punct de vedere poate fi un 
bine) că apar pe piaţă din ce în ce mai pu- 
ține cărţi. Timide şi palide, aceste mărturii 
ale spiritului uman sunt o prea slabă mân- 
gâiere pentru omul care crede nu numai în 
forța brutală a lui Marte. Şi-acum.... „Prăvale 
Baba. !“ 

Ciudată împerechere de cuvinte, straniu ti- 
tlu. acesta e numele celălalt al unui oraş din 
Moldova. Un mic oraș, în care cresc rerburi 
și copii, în care mor oameni şi ani, oraş în 
care se deschid şi se închid destine, 

„Prăvale Baba“ e povestea tristă şi puţin 
romantică a pictorului Ștefan Damaschin, a 
micului Fănuţă de ieri. care peregrimând prin 
coclaurile copilăriei sale  viforoase, ajunge 
întâi profesor de desemn, iar mai apoi marele 
pictor „maestrul“ Ştefan Damasch'n, care cu- 
cerește toți laurii gloriei la Paris Insă în 


o menire mai profundă, în această prietenie. 
pe care suntem atât de mulţumiţi a o constata: 
menirea de a întări la fiecare stat, structura 
naţională, specifică lui. 

MARIELLA COANDĂ 


LITERARA 


culmea gloriei. întrun accident de automobil, 
pierde un ochiu. iar după ce se întoarce în 
tară pe furiș, îşi pierde vederea — după ce 
şi-a făcut un autoportret, cu. febră şi, dureri 
— prăbușşindu-se în râpa dela Prăvale Baba, 
dus de mână de aducerile aminte care-l plim- 
bă chiar pe lângă casa anilor săi frumoşi. Iată 
o Schemă a poveştii care se revarsă în pagi- 
nile cărții, care e prin excelenţă o carte a 
stârşiturilor, a morţii sau a marilor depri- 
mări, pentrucă Moartea se preumblă în capi- 
tole ca un mosafir când duios, când amar, 
lăsând între pagini un dulce gust de sfâr- 
gală. In aafră de Fănuţă, vom desprinde în 
primul rând silueta de genial şi ciudat beţiv 
a lui Ilie Pânişoară, acest filosof lampag`u, 
care ne-a adus aminte de un alt ubit înțe- 
lept, de bătrânul Diogene Laertiu. Fără a exa- 
gera, afirmăm că Ile Pânişoară e una din 
cele mai deplin închegate figuri din opera lui 
Ionel Teodoreanu şi în această privinţă îl 
putem așeza alături de Dănuţ, Monica și Bei- 
şor. Apoi mama. duioasa mamă a lui Şte 
fan Damaschin, Doamna învăţătoare, ceata de 
guvalivi tovarăș! de joacă şi de clasă a vii- 
torului pictor, iată alte elemente care rotum- 
jesc și împlinesc acest roman al d-lui Ionel 
Teodoreanu, care chiar dacă nu face parte 
dintre cele ma^ de seamă opere ale Domniei 
sale, e o formulă. interesantă, o claviatură 
întrucâtva necântată şi (mai presus de toate) 
o carte cuceritoare prin aerul pur şi limpede 
care-o străbate dela un capăt la celălalt. Noi 
care am crescut cu opera lui. Ionel Teodorea- 
nu, am aflat în „Prăvale Baba“ şi lucruri 
care pot fi citate cu o sărbătorească bucurie. 


Astfel, în primul rând, e stilul cursiv şi 
teodorenian, care chiar dacă e pe-alocuri prea 
încărcat şi prea împodobit, păstrează totusi 
delicateţea şi graţia unei domnișoare în rochie 
de bal. Nu vom proceda în mod banal. c'tând 
şi transcriimd, ci îndemnând pe cetitorul-prie- 
ten să răsfoiască ultima producție a d-lui Io- 
nel Teodoreanu, nu pentru a descoperi cine 
ştie ce adâncimi, ci pentru a cunoaşte o carte 
care multor oameni le poate merge „deadrep- 
tu la inimă“ Privită prn prisma aceasta. 
„Prăvale Baba“ e o carte pe care o punem 
alături de alte câteva, interesante experienţe 
ale acestui viu şi. neastâmpărat creator. care 
îm fiecare nou roman caută o nouă formulă 
şi se caută pe sine. 

Nutrim convingerea că nu peste prea multă 
vreme, d. Teodoreanu va pune înaintea ceti- 
torului o carte de nebănuite şi rare adâncimi, 
cartea pe care o căutăm cu toţii şi pe care 
poate că o şi merităm. Spun aceasta nu ca să 
fac planuri de viitor, ci ca să dau glas une 
bucurii care suie în toţi cei ce se simt atmaşi 

de farmecul acestui scriitor. Va fi, aceia, carte 
de .sguduttoare poesie, de intensă bucurie şi 
durere umană, va fi poate o altă viaţă, o vi- 
ziune nouă a unui artist care niciodată n'a 
ajuns la capătul drumului. Asteptând-o. am 
închis ultima pagină din „Prăvale Baba“ şi 
bămuind-o crescând, trimitem d-lui Ionel Teo- 
doreanu un mesagiu de francă simpatie. Iar 
punâd punct acestor pagini care nu sunt o 
critică, pentrucă le-am vrut mai mult in- 
terpretate si comentariu, vom spume că „Pră- 
vale Baba“ e o carte pe care-o putem semui 
tinereţii : pură. clară, duioasă dar fără pre- 
tenții şi probleme prea adânci. O frumuseţe 
de afeb, un sunet nu de orpă ri de Pant. 
STEFAN BACIU 


AUREL C. POPOVICI: STAT SI NATIUNE. 
Sau cu adevăratul titlu de Statele Unite ale 
Austriei-Mari — Die Verinigten Staaten von 
Gross — Osterreich, tipărită la Leipzig în 1906, 
a fost o carte cu mare răsunet. european. D's- 
cutată cu pasiune îndeosebi de publicistica 
franceză şi engleză, — în vechiul imperiu 
habsburgic ea a fost interzisă, scoasă din li- 
brării, iar autorul condamnat la muncă sil- 
nică pe viaţă pentru trădare. Opus ignem dig- 
nus, auctor patibulo. Soarta lui Gh. Sincai şi 
a cronicei sale. a fost, după atâţia zeci de ani, 
gi soarta, lui Aure] C. Popovici, de trădător de 
tară. e 

Şovinismu] aceloraşi magnați unguri şi po- 
tentaţi ai despotismului german se simtea şi 
de data aceasta lovit de tonul revansard al 
naționalistului bănătean — ..Statele Unite ale 
Austriei-Mari“ pledând pentru o revendicare 
bine definită şi de larg vizionism: unitatea po- 
porului român. Ca să-şi atingă un asemenea, 
țel. care era şi a] tuturor Românilor ardeleni. 
Aure] C. Popovici pledează pentru o teză a 
Austriei Mari, pentru un stat federativ. în care 
fiecare naţionalitate avea să aibă un drept au- 
tonom al ei consfințit de noua structură poli- 
tică. Lucru destul de dificil prin adversităţile 
ce aveau să fie trezite. Dar, temperament de 
luptător, A. C. Popovici nu renunță la planul 
său. ci îşi concentrează întru susținerea lui 
întreaga-i pregătire de profund cunoscător al 
filosofiei culturilor şi dreptului natural al 
gintilor. unind-o cu temperamentul său de po- 
lemist viguros şi d'alestician subtil. Cât de vio- 
lente. în dinamismul lor patriotic sunt atacu- 
vile împotriva politicei de asimilare a Maghia- 
rilor Sau constatările dezastruoase la care a 
dus dualismul austro-ungar. Si cât de pate- 
tică şi convingătoare este dialectica naţiona- 
listului român pentru nouile „Principii de 
bază ale unei Constituţii federative“, peniru 
o delimitare a naționalităților în cadrul Au- 
striei Mari. singura formă de stat posibilă 
menţinerii imperiului habsburgic. 

Vremurile ce au urmat publicărei studiului 
lui Aurel C. Popovici i-au infirmat poziţia în 
care se situase şi i-au distrus întregul eșafo- 
daj ideologic, lucrând parcă în ciuda, sa la re- 
facerea unei lumi cu totul alta decât cea pe 
care o visase el. Sfârşitul cataclismului mon- 
dial, cu 1918. în loc să ducă la o federalizare 
a tuturor statelor din imperiul habsburgic, să 
realizeze acea Austrie Mare, a dus la o de 


strămare şi a celor ce existau impotriva legi- 
lor firești. Autodeterminarea însă şi acel prin- 
cipiu al naționalităților din caresa născut car- 
lui Aurel C. Popovici, a grăbit visul acestuia 
şi în loc să se vadă un popor liber în cadrul 
unui imperiu strein. sa ajuns la un popor 
liber în cadru] României Mari. Iar dacă 
materialul documentar şi teza pusă sunt peri- 
mate. au rămas simple pietre muzeale ale u- 
nei doctrine politice admirabil  închegată, e- 
senta pe care sa bazat ea. ace] principiu ai 
naționalităților a rămas actual si viabil. 

Departe de a fi o carte de scienţism doct, de 
sociologism erudit, — cum lasă să se înţe- 
leagă din titlul pe care i l-a dat traducătorul 
său — Stat și Națiune, mai bine spus Statele 
Unite ale Austriei Mari. este o simplă opinion 
documentée, cum spun Francezii. o pastonantă 
peroraţie într'o problemă atât de irascibilă al- 
țădată. In susținerea ei vin să se îmbine tem- 
peramentul vulcanic al lui Aurel C. Popovici, 
adevărat „vulcan în plină erupție — cum i se 
spunea — ce arunca foc si lavă asupra tutu- 
ror celor ce nesocoteau fiinta neamului său, 
talentul lui de gazetar de rasă şi de polemist 
viguros. cu erudismul. cu marea cultură de 
poliglot de talia unu: Hasdeu sau Iorga, De 
fapt cartea tradusă din limba germană în 
care a fost scrisă şi tinărită decurând de 
fundaţiile Regale. cunoscută în România doar 
de generația trecută. rotunieşte si defineşte 
prin trăsături viguroase personal'tatea mare- 
lui luptător transilvan. Intre paginile ei col- 
căe un acelaş suflet pe care îl găsim irosit din 
belsug în paginile gazetelor din Bucureşti 
unde se refugiase în urma condamnărilor si 
persecuțiilor de nesuportat — în Epoca, Tri- 
buna, Românul, şi mai ales în România jună 
şi Semănătorul, pe care le-a condus cu un rar 
dinâmism patriotic. Unele din articolele şi 
studiile publicate îndeosebi în cele două peri- 
odice din urmă fac cuprinsul substanțialei 
cărți a lui A. C. Popovici — Naţionalism $ 
Democraţie. 

H. Taine în prezentarea operilor de artă și 
a personalităţii creatoare a scriitorilor ținea 
seamă de o aşa zisă faculté maîtresse, de o 
predominantă caracteristică. de o axă structu- 
rală în virtutea căreia se plăsmueşte, Dacă 
ar fi să ţinem seamă şi noi de procedeul cri- 
ticului francez, apoi atunci am spune că în 
ceeace priveşte predominanta caracteristică a 
lui Aurel C. Popovici, şira de viaţă — de luptă 
şi de creaţie, a fost naţionaiismul în cea mai 
cuprinzătoare accepție. Trăind în Ardeal. pe 
căi cât mai diverse şi multiple — dela articole 
furibunde. la cărți de doctrină juridico-politice, 
ori conciliabule diplomatice, căuta să convingă, 
lumea şi să întărească românismul în a re- 
zista contra maghiarismului șovin. Pribeag 
în Vechiul Regat sau pe meleaguri îndepăr- 
tate, luptătorul transilvan nu-şi părăseşte po- 
ziţia un moment, ci caută să şi-o consolideze, 
pornind totodată o altă luptă „împotriva civi- 
lizaţiei 'evreo-levantine“, pentru naţionalizarea 
vieţii noastre publice. pentru noui orizonturi, 
orizonturi ale neamului românesc în carne şi 
oase, nu ale unuia pe hârtie“, Este lupta lui 
contra democraţiei, contra marxismului ştiin- 
tific e tutti quanti. 

Războiul mondial l-a surprins peste graniţe, 
în Elveţia. Trădarea, rusească şi dezastrul Ro- 
mâniei, când zi cu zi vedea câte un alt pisc 
de munţi căzând în mâinile duşmanilor, i-au 
amărât profund ultimile zile ale unei vieţi a- 
gitate şi roase de patima dragostei pentru nea- 
mul său. Totuși nici acum, ca şi altădată Băl- 
cescu, nu înceta să trăiască din inima neamu- 
lui său. Sărac, izolat, departe de tuvarăşii de 
luptă de odinioară, pe malurile lacului Ge- 
neva, făcea de zor ultimile corecturi la o lu- 
crare de aceeaşi substanţă ca şi celelalte: La 
Qu uestion Roumaine en Transylvanie et en 

ongrie (1918) studiu documentat şi de mare 
folos întru See revendicărilor noastre 
de după războiu. 


CRONICA 


URBANISM ȘI ARHITECTURĂ 


Toamna acestui an vânzolit de războaie şi 
de foc la graniţe a venit găsind Bucureştii în 
cea mai mare prefacere. In cartiere ca şi în 
centru, în parcurile de la marginea oraşului, 
pe splaiurile Dâmboviţei, în jurul Palatului 
Regal, un şantier imens e în p:ină activitate, 
zi şi noapte, constructorii dărâmând şi clă- 
dind, tăind perspective,  aliniind, deschizând 
pieţe sau plantând zonele de verdeață şi de 
respiraţie ale oraşului. 

E vremea inginerilor şi a arhitecților, oa- 
meni de meserie ordonată şi de calcul, care 
sub impulsul înalt ce mişcă astăzi toate lu- 
crurile în România, se străduesc a da Ca- 
pitalei noastre un vestmânt demn de vremuri- 
le noi. 

Bucureştii se găseau în întârzire cu aceste 
vremuri. Incercări risipite şi urmate fără un 
plan sigur au adus, după războiu, unele 
schimbări vechiului oraș, creind iluzia unei 
modernizări. Partea de Nord a oraşului, mai 
cu seamă, şi regiunea lacurilor înconjură- 
toare au fost mai favorizate de aceste sfor- 
ţări. Acolo inginerii au putut lucra în voie, 
realizând pe teren liniile ideale trase pe plan- 
şeta. lor. Interiorul Bucureştilor însă ridică 
astfel de obstacole şi prezintă probleme atât 
de complicate, încât o adevărată modernizare 
n'ar mai putea pleca decât dintr'un mare plan 
de ansamblu, urmărit cu multă energie şi cu 
mari sacrificii. 

Acest plan e azi în desfășurare şi rezultatele 
lui se şi ivesc în câteva din punctele unde rea- 
lizările s'au început. Artere noui de circulaţie 
se deschid, pieţe se sistematizează, aspecte 
monumentale apar, prin degajarea liniilor şi 
prin rânduirea lor în ansambluri impunătoa- 
re. Planul nou al lucrărilor orăşeneşti tinde 
să creeze spaţiul ordonat şi logica geometrică, 
esenţiale urbanismului modren. 

Principiul acestui geometrism adaptat la 
exigenţele moderne ale vieţii, subordonarea de- 
taliului faţă de ansamblul urbanistic și raţio- 
nalizarea în genere a liniilor şi aspectelor, cre- 
ează şi condiţiile unei noi arhitecturi, care va 
trebui să dea caracterul oraşului de mâine. 

Arhitectura Bucureştilor de până acum n'a 


Doctrinar politic şi luptător înflăcărat, aşa 
cum mulţi ne-a dat Ardealul, Aure] C. Popo- 
vici este departe de a fi „o figură minoră, 
„una dintre cele mai stranii“ şi „un profet po- 
litic nerealizat“ aşa cum ţine să-l fixeze d. Pe- 
tre Pandrea, traducătorul din limba germană 
a studiului Stat şi Națiune. Volumul tipărit 
de Fundaţiile Regale are sorţul de a actualiza 
figura cea adevărată a luptătorului bănăţean 
şi a face să i se tipărească şi celălalt volum, 
negăsit în librării, Naţionalism şi Democraţie. 
Căci noi astăzi ca stat şi neam trăim doar din 
doctrina spirituală a lui Mihai Eminescu şi 
Aurel C. Popovici. 


GH. VRABIE 


PLASTICA 


cunoscut alt principiu decât acela al pitores- 
cului. Străzi răsucite şi încâlcite după capri- 
cii seculare sau găsit populate de clădiri, mo- 
deste sau pretenţioase, nesupuse niciunei rån- 
dueli, niciunei norme sau oprelişti. Arhitecţii 
de după războiu mai cu seamă s'au întrecut 
să contribue la acest caracter anarhic al o- 
raşului. Din dorința de a accentua pitores- 
cul, ei sau străduit să singularizeze fiecare 
casă, să o scoată în evidenţă, prin aşezare 
curioasă, prin forme complicate şi bizare, 
prin policromie, inspirată din cele mai dis- 
parate stiluri sau eşită din cea mai extra- 
vagantă fantezie. 

Câteodată acest straniu mod de a clădi 
Sa numit „stil românesc“. Şi un astfel de 
stil a făcut ravagii mai cu seamă în cartie- 
rele noi, unde stimulau şi mai mult dorința 
gramul impus stimulau şi mai mult dorinţa 
de pitoresc și de singular. Am văzut astfel 
apărând un „stil românesc“, în care prid- 
voare şi turnulețe de mânăstire brâncove- 
nească se asociază cu interioruri de curţi 
spaniole, cu ferestruici arabe, cu acoperișuri 
mexicane şi în care faţade şi interioruri se 
acopăr de o ornamentică ostentativă şi fără 
sens, împrumutată din repertoriul curent al 
revistelor de decorație. 

Acum treizeci—patruzeci de ani, o primă în- 
cercare de stil românesc îşi căutase inspira- 
ţia în elementele arhitecturii noastre ţără- 
neşti şi mânăstireşti. pe care arhitecţii credeau 
că le pot adapta fără greutate oricăror clă- 
diri şi oricărui program. A eşit o arhitectură 
folkloristică, care a căzut, pentrucă, pornind 
din dorinţa de pitoresc nu conţinea, nimic e- 
senţial care să-i dea caracter de stil sau de 
logică arhitectonică. 

Încercarea mai nouă de arhitectură româ- 
nească a pornit din aceeași greşită căutare de 
pitoresc. Folklorismul românesc a fost numai 
asociat şi cu elemente exotice, care au ac- 
centuat caracterul hibrid şi superficialitatea 
unei astfel de arhitecturi. 

Stilu] cel nou, pe care necesităţile Bucureş- 
tilor de azi îl cer şi pe care străduinţele de 
modernizare urbanistică îl presupun, nu mai 
poate fi nici folkloristic nici pitoresc. E] tre- 
bue să plece de la ideia de logică arhitectu- 

rală şi de la cerința de monumentalitate a 
oraşului modern. Ei trebue să respecte, de 
asemenea, nevoia de armonie şi đe unitate a 
ansamblurilor urbanistice. | 

Arhitectura de până acum a fost expresia, 
neorânduelii şi a capriciului individual. Ea 
răspundea caracterului însuşi al vieţii noa- 
stre sociale, care nu cunoștea alt temeiu de- 
cât legea întâmplării şi a bunului plac. Prin- 
cipiile de ordine, de armonie şi de unitate stau 
acum la baza lucrurilor româneşti. Ele dau 
stilul Siatului însuşi, care se strădueşte să-l 
impună în toate domeniile. Arhitectura vii- 
toare a oraşelor noastre nu va putea ignora 
nici ea aceste principii. Ea va ajunge la crea- 
ție adevărată când va isbuti să exprime i- 
deea însăşi a vieţii româneşti şi când formele 
pe care le va inventa vor răspunde necesități- 
lor reale ale acestei vieţi, nu numai indivi- 
duale dar şi sociale. 


EXPOZIȚII 


Sezonul artistic s'a început în. acest an des- 
tul: de târzielnic şi timid. Zgomotele răsboiu- 
lui nau favorizat niciodată lumea muzelor 
şi au aruncat întotdeauna nelinişii pr.nire 
stlujitorii acestora. Câteva săli şi-au deschis 
totuşi porțile încă din Octombrie, aducând 
întâile expoziţii, de care se cuvine să luăm 
notă, fie şi cu întârziere, în această cronică. 

La Fundaţia Dalies, de pildă, am avut ex- 
poziţia de pictură a d-lui N. Grant, Lucrările 
meticuloase ale pictorului atât de conştiin- 
cios, de aplicat, de fide] faţă de modelele 
sale, ne-au întors la imaginea unei arte aca- 
demice, pe care d. Grant o reprezintă la noi 
cu statornicie de aproape patru decenii. Peste 
această artă, istoria întreagă a piciurii româ- 
neşti mai noi a trecut, fără a-i aduce vreo tur- 
burare. Ochiul pictorului nu sa lăsat atras 
de niciuna din ispitele vremii şi nu sa înde- 
părtat de la imaginea precisă a realităţii, pe 
care artistul o reproduce şi azi cu fidelitaiea 
din tinereţe. Expoziţia de la Fundaţia Dalles 
e un adaos la opera fără sbucium şi fără şo- 
văeli a artistului. Alte câteva imagini ale 
lumii trecătoare şi-au găsit întipărirea pe 
pânzele sale, care vor fi poate mai târziu e- 
vocările duioase ale lucrurilor de acum. 

Alături de d. Grant, la aceeaşi Fundaţie, o 
artistă tânără, d-na Micaela Eleutheriade ne 


CRONICA D 


PROFESORUL STORIȚIN DE LEONID AN- 
DREJEW. — CASA INIMILOR SFARÂMATE 
DE G. B. SCHAW. Dela tragedie la farsă, dela 
teatru de idei lą comic de situaţii, toate ge- 
nurile dramatice sunt azi deopotrivă înfăţişate 
publicului pe scenele teatrelor noastre. 

Din acest mozaic teatrul se desprinde ca 
fruntaş Teatrul Naţional care, în ultima vre- 
me, ne-a prezentat două premiere demne şi 


valabile: „Profesorul Storiţin”: — dramă în 4 
acte a lui L. Andrejew-—şi „Casa inimilor sfă- 
râmate“ — comedie (sic!) în 3 acte a lui G. 


Bernard Shaw. 
Şi una şi cealaltă, şi piesa lui Andrejew şi 
cea a lui Shaw sunt construite pe acelaş fun- 


aduce cu totul la alte preocupări şi la alte tn- 
țelesuri. ale artei. Pictura sa, eşită dinirun 
pene] deopotrivă intens şi grațios, urmăreşte 


un efect de expresivitate şi de armonie per- 


sonală, pe care am mai avut prilejul şi altă 
dată să-l subliniem. Pictoriţa realizează acest 
efect prin. conture ca şi prin coloare. Un de- 
sen simplu şi în aparenţă fugar, fixează to- 
tuşi linii sigure, care concentrează atenţia şi 
dau obiectuuui realitate. Coloarea, folosită cu 
îndemânare, se aşterne cu aceeaşi grije de a 
îniătura detaliul şi de a pune în evidență 


esenţialul. Acest mod de a simplifica şi dea 
căuta un accent dominant pentru fiecare i: 


magine, îngăduise artistei, în iablouri ante- 
rioare, efecte remarcabile cu mijioace res- 
irânse. Desen şi culoare iindeau către o expre- 
sie sumară, iar unele acorduri—albastrul aso- 
ciat cu brun, cu negru sau cu ocru, de pildă 
— reveneau prea des sub peneiul pictoriţei. 
Tablourile de acum aduc o transformare evi- 
dentă a paletei ca şi a viziunii artistei. Mai lu- 
minoasă şi mai variată, gama sa de colori se 
resfrânge mai voios asupra lucrurilor şi în- 
mulțește posibilităţile de expresie. In peisagii 
ca şi în interiouri cu figuri, în tablouri cu 
flori sau cu naturi moarte, urmăreşti cu plă- 
cere această varietate, în care note spintene 
apar, punând accente vii aproape în fiecare i- 
maâgine. D-na Micaela Eleutheriade îşi mărgi- 
nește însă pictura la dimensiunile cele mai 
restrânse. Talentul său îşi va găsi fără în- 
doială posibilităţi mai însemnate și mai multă 
variaţie când se va aplica şi la lucrări desvol- 
tate în mai mari dimensiuni. | 
O expoziţie de pictură am mai avut şi în 
Sala de la Teatrul Comedia. O artistă tânără, 
d-na Magdalena Rădulescu, şi-a înfăţişat lu- 
crările sale, în care un talent viciu, asociat cu 
un penel nedisciplinat, se găsesc la întâia lor 
probă înaintea publicului. Fantezie şi glumă, 
spirit desinvolt nereţinut de obstacole, grabă 
de a: ataca cu brio orice subiect, se desprind 
din aceste pânze, în care linii, colori, se cioc- 
nesc necontenit în antagonisme greu de îm- 
păcat. Câteva porirete totuşi, inspirate după 
antic, artista are posibilităţi de a ajunge şi 


la alte rezuitate. Pictura e o artă grea însă, 


care cere, odată cu talentul, și jertfa severă 
a disciplinei şi a controlului de sine. 
AL. BUSUIOCEANU 


RAMATICA 


dament: negarea oricărei valori reale a vieţii. 
Şi una şi cealaltă sunt strigăt de desnădejde 
în. pusiiul firii în care „a şti să mori“ e su- 
prema înţelepciune şi fericire. Numai că pri- 
ma piesă, având: în vedere climatul spiritual 
în care a apărut sa înfiripat la căldura ne- 
cruţătoare a pesimismului slav, apriorie, pe 
când cea de a doua a germinat pe pământul 
rece al Occidentului ca rod al unui pesimism 
empiric. r 
Cu toate acestea însă cu toată asemănarea 
de concepţie, avem a face nu numai cu două 


piese. ci și cu două lumi tot atât de opuse cât: 


și Vestul şi Estul Europei, colţuri de pământ 
în care sau născui cei doi autori. . 

patit A taca 


ina 


L. Andrejew nu e unul din cei mai renu- 
miţi scriitori—gi în speţă: dramaturgi—ruşi. 
E doar un sorit al lui Gorki şi Cechov, nefiind 
un produs de primă calitate al geniului slav. 
Totuşi, opera exilatului dela Muscamâggi nu e 
lipsită de interes, poate tocmai fiindcă autorul 
ei a avut sădit în suflet, germenul creator al 
mediului în care şi-a frământat şi el idealul, 
alături de toţi cei cari au pregătit marea re- 
voluţie rusă. 

In puterea unei inspiraţii morbide n'a reuşit 
să dea decât personagii răscolite în adâncul 
firii lor de turburăn comune nebuniei. Eroii 
săi. tipuri obişnuite întregii literaturi ruse pre- 
revo.uționare, sunt suiieie excephonal de şu- 
brede, sufiete care-şi creează o lume a lor, în- 
chipuită, 

Intro asemănătoare lume, preocupat numai 
de idealurile sa.e savante şi purtat de visuri 
în flagrantă contradicție cu realitatea, îşi 
duce viaţa profesorul Valentin  Nicolaievici 
Storiţin,. 

“inta sa supremă nu-i alta decât: „a trăi 
frumos a gândi frumos, a simţi frumos“. O 
viaţă întreagă a propovăduit aceasta oricui a 
stat ca să-i ascuute. Dela  înăiţimea catedrei 
sale universitare ori prin slova scrierilor sale, 
a gânuit în suflete acel sublim ideal: frumo- 
sul. „Intotdeauna dela înăiţime! Studenţi. 
studente, admiratori, admiratoare i-aduc deo- 
potrivă prinos de muiţumire: flori şi vorbe 
bune. 

Mai mult, Ducesa Ludmila Pevlovna, una 
din cele mai sârguincioase studente, i-aduce 
în dar chia sutieiu-i neprihănit. E gata să-și 
sacrifice anii frumoasei tinereţi, pe altarul iu- 
birii ce-o nutreşte pentru bătrânul profesor. 

O lume întreagă i se închină profesorului 
Storițin. Prin prisma acestei lumi, de sus, 
priveşte el, incapabil de a cobori să vadă ce se 
petrece măcar înlăuntrul căminului său. Nu 
mai când brutalitatea unui Telemaho»v îi 
zvârle 'n față adevărul, priveşte, dar — visă- 
torul e prea firav ca să 'nfrunte bărbăteşte 
realitatea. El—protesorul Jumii, dragostea Lud- 
milei Pavlovna, veneraţia celor străini, — n'a 
reuşit să fie profesorul copilului său, dragostea 
fomeiei sale, veneraţia prietenului său. Si cade 
zdrobit de hâdul adevăr, el care a visat necon- 
tenit frumosul. 


E o cădere care ne comunică o oarecare sufe- 
rinţă, nu fiindcă nu ne-am fi aşteptat—sufle- 
tul unui Storiţin dela început ne face să pre- 
vedem un  desnodământ  fatal—ci pentrucă 
mintea noastră refuză, ca şi a lui Telemahov, 
să admită că înţelepciunea poate fi îngenun- 
chiată în faţa „frunţii înguste“. E însă, o 
cădere de mucenic şi nu de erou. Profesorul 
Storiţiu e sihastrul care a fugit de lume, iar 
nu erou! care a căutat so 'nfrunte. Profesorul 
S:oriţin e încă unul din galeria celor pe cari 
nu răutatea lumii îi învinge, ci realitatea ei. 
A fost ca cei cari se ocupă de caritate, fără ca 
s'o înceapă cu ei înşişi. A propovăduit frumo- 
su! numai în afară, pentru casa, lui nereuşind 
să fie decât absent. Trăirea lui zilnică sa li- 
mitat în cadrul cercetărilor, cursurilor şi sim- 
țimântului său deosebit pentru gingaşa Lud- 
mila Pavlovna. — A cugetat n'a visat fără să 
trăiască. 


Şi pe acest mucenic modern, mucenic al 
ştiinţei, al binelui şi frumosului, d.G. Calbo- 
reanu a ştiut să-l impună, pe deplin prin jo- 
cul său pătrunzător. I-a adâncit cele mai as- 
cunse cute ale inimii şi gândului de visător. 
l-a înţeles cele mai neînţeiese—aparent—aspi- 
raţii, şi a pus atâta omenesc în interpretare, 
încåt ne-a tăcut să uităm chiar şi une.e stân- 
găcii ale autorului. Mai cu seamă scena înge- 
nunchierii — finalul actului III a redai-o cu 
bogăţia necesară de nuanţe, de simţire şi de 
joc. 

Alături de d-sa, d-na Sorana Topa a scos 
atât cât i-a fost cu putinţă, dintrun per- 
sonagiu superficial caracterizat, cum e cel al 
Elenei Petrovna, soţia adulteră. A reuşit chiar 
să-i comunice o oarecare simpatie, intenţie pe 
care desigur că n'a avut-o Andrejew. 

D. Băltuţeanu a fost Gavril Gavrilovici So- 
vici convingător în toată vulgaritatea lui. Iar 
d-nii G. Ciprian şi D. Grigoriu l-au secondat 
cu multă artă pe bunul lor Sloriţmn în rolu- 
rile nedespărţiţilor şi înţelegătorilor : Procopie 
Evseevici Telemohov şi Modest Petrovici. Sin- 
ceritatea brutală a violentului Telemahov şi-a 
găsit cel mai ideal interpret în persoana 
d-lui G. Ciprian. Discreţia „fineţea sufletească 
a unui Modest Petrovici a, fost real trăită de 
modestul D. Grigoriu, artist de variate posibi- 
lităţi. 

Din resiu} distribuției, d. V. Bumbeşti na 
reuşit să scoată mai mult decâi ce se putea. 

In ce priveşte însă, concepţia pe care a im- 
pus-o prin a sa direcţie de scenă, ea a fost 
izbutit imprimată în verosimilul artei, excep- 
tând oarecum actul I, ce sa desfăşurat întrun 
ritm mai tărăgănat decât era necesar. 

E 

Dar afară de „Profesorul Storițin"—dramă 
prăfuită. în care hotărît se întâmplă ceva, tip 
al teatrului care se duce—prima noastră scenă 
ne-a reprezentat şi „Casa inimilor sfărâmate“, 
aşa zisa comedie a lui Shaw. 

Mai mult ca deobiceiu, de data aceasta tea- 
trul umorisiului englez a fost total neînțeles 
la noi. Motivul? O necunoaştere a ciudate: firi 
shaw-iene, şi faptul că ţinem ca într'o piesă 
să se întâmple numai decât „ceva“. 

In 1914, lumea veche şi cea nouă fremătau 
deopotrivă de viziunea mareiui războiu. Sem- 
nalul de alarmă fusese tras, şi inimile —chiar 
cele mai zăvorîte până atunci—îşi desfăcuseră 
plumbul ce le încătuşa. Lumea, oprită din 
mersu] ei normal, se împărţise pe tabere: a- 
haţii deoparte, duşmanii de alta. Fiecare ce- 
tățean îşi găsea un rost în noua şi crunta 
preocupăre. 

Singur Shaw, frământat de ideologia-i pură, 
al cărei sclav supus a fost şi este, cu obiectivi- 
tatea care-l caracterizează nu-şi găsea loc în 
nicio tabără. Englez convins, sufletește era cu 
a: săi, Dar judecata-i, clară şi logică, îl făcea 
să vadă pe deasupra intereselor momentului. 
Si când nimeni nu se aștepta, „Common sense 
tbout the war“ apăru în vitrina, librăriilor. 
Englezul Shaw dovedea că şi Englezii îşi au 
partea lor de vină în izbucnirea conflictului, 
Si mai mult decât atât, fabianistul Shaw se 
arăta binevoitor războiului. căci „numai edi- 
ficiile insalubre cad pe urma oricărui cutre- 

mur... Era tilogerman f... Nu mai era socia- 
list 2... In acest tumult de întrebări, mulţi vor 
fi fost, desigur, cei cari — ca şi ducele.de COn- 
naught la reprezentarea lui „Pygmalion“ — 
vor fi exclamat: | 

vor fi adăugat, parafrazându-l pe Duce: 

— Omul acesta e trădător ?.... 
` Prin această prismă a paradoxalului—1914— 
trebuie privită şi opera dramaturgului Shaw, 
în speţă şi mult discutata „Heartbreak House“. 

Premiera dela Naţional, turburătoarea... co- 
medie în 3 acte „Casa inimilor sfărâmate“ nu- 
mai aşa poate fi înţeleasă şi preţuită la ade- 
vărata ei vaioare, cu atât mai mult cu cât a 
fost scrisă doar pentru a îi cetită. E dintre 
puţinele piese ale lui Shaw-—trei la număr-— 
cari n'au pornit din îndemnul reprezentării 
scenice. Alături de „Om şi supraom“ şi „Im 
dărăt la Matusalem“, „Casa inimilor sfărâ- 
mate“ are toate elementele necesare şi îndes- 
tulătoare unei sigure rătăciri a spectatorului 
grăbit. Lipsindu-i clasica intrigă—fiindcă nu 
aceasta îl interesa pe autor când înfiripa 
scenele—-lăsând acţiunea să treneze când şi 
când — altfel nici nu se putea — neadâncind 
unele caractere—căci nu toate-l preocupă deo- 
potrivă — reuşeşte să pară multora ceia ce 
nu este: o încâlceală un insucces, o non- 
valoare, fiindcă, so spunem hotărît: în a- 
ceastă piesă lipsită de personagii principale, 
hu se întâmplă nimic. Apare deci, tuturor ca 
un labirint în care rătăcim făr'de nădejdea că 
vom da vreodată de cale salvatoare. Dar unde 
e firul Ariadnei ?... 

1914: obiectivitate neprihănită, logică nes- 
druncinată hotărită antipatie împotriva semi- 
valorilor şi a convenţionalismului lipsit de 
sens, suavă poezie a unui desnădăjduit imn 
închinat, naturii, pătrundere pânăn adâncul 
firii şi al unor simţiminte atât de omeneşti, 
clar—vedere şi mult humor. 

Toate aceste rarisime calități nu fac alt- 
„ceva decât să ne ajute la o reală înţelegere a 
fiinţei omenești, la o adâncire a eului nostru 
și al semenilor noştri, Şi căpitanul Shotover 
şi Hessiona şi Ellie şi toţi ceilalţi, prin ma- 
ximele shaw-iene presărate cu fiece replică, ne 
poartă pe nesimţite către „sum'-ul cartesian. 

Dar, ca şi pe Mangan, şi pe noi ne înspăi- 
mântă intelectualitatea anormală a celor din 
căsuța—corabie a bătrânului Shotover. Felul 
lor de vieaţă ne surprinde şi ne îndeamnă să 
credem că e o exagerare. Şi totuși nu e ! 
Casa Shotover aduce, nu prea pe departe, cu 
casa din Dublin, de pe Dalkey-Hili, în care 
a copilărit autorul.. Mai mult cu ea decât 
cu Europa, cum pretinde Shaw însuş în ce- 
lebra-i prefață. O casă în care o mamă, îşi ve- 
dea nestingherită de lecţiile de canto. pe când 
cele două fete şi băiatul, Bernard trăiau de 

ONTOLOGIA UMANĂ şi CUNOAȘTEREA se 
numeşte eseul filosofie al domnului Petre P. 
Ionescu. premiat şi tipărit de Fundaţia regală 
pentru literatură şi artă. Stimulentul, pe care 
înnalta, instituţie îl exercită asupra spiritului 
tânăr în direcţia cugetării îşi arată roadela 


azi pe mâine, după voia lor copilărească. Bă- 
trânul Shotover pare că seamănă cu bătrânul 
George Corr Shaw, mai mult decât cu fiul 
său Bernard, George Corr Snidw era şi el un 
adept al lui Baccnus ca şi căpitanul băutor 
de rom. Chiar şi numele îi apropie întrucâtva. 
Şi aci aş înclina să fac o paranteză: masca 
d-lui Grigoriu sar fi cerut mai aproape de 
iată decât de fiu. 

Sinceritatea şi cinismul membrilor acestei 
case, ne îngrozesc, Adevărurile spuse, fără 
înconjur, unei lumi ca a noastră, obişnuită cu 
„menajamente“, pot distruge sufletele şubrede 
şi le pot svârli în baia de nisip în care a pie- 
rit şi Mangan. Indiferent însă, de aceste ne- 
reuşite plămădiri ale naturii—tip Mangan — 
adevărurile rămân adevăruri, se ridică dea- 
supra noastră a tuturor, şi înfruntă vijelia 
vremurilor. Desvăluite ori nu, ele există. Şi 
atunci se ridică Shaw şi ni le svârle 'n faţă, 
cu cruzime, strigându-ne parcă: „lată-vă zes- 
trea de veacuri !“. . 

Niciunul nu este o personalitate, cu toate 
că fiecare o crede cu prisosință. Bărbații cu 
faimă, de numele cărora tresar şi nasc nă- 
dejdi, sunt totuşi lipsiți de orice voință în 
fata unor femei pe care, de altfel, le descon- 
sideră în principiu. Cu alte vorbe, nu femeile 
cedau lui Don Juan, ci e] le ceda lor. 

Un Mangan, financiar atot puternic, se 
pierde şi e gata la orice compromisuri, pen- 
tru ochii cei frumoşi ai Hessionei. Venerabilul 
bătrân Shotover tocmai pe punctul de a intra 
în al şaptelea grad de concentrare îşi pără- 
seşte idealul de o vieaţă, pentru mângâierile 
unei Ellie. Dunn. 

Şi în acest paroxism al pesimismului care . 
este „Casa inimilor sfărâma:e“, d-na Marietta 
Anca-Sadoveanu şi d. D. Grigoriu sau ridicat 
la înălţimea, piesei în care nu se întâmplă ni- 
mic şi cate va fi poate piatră de hotar către 
teatrul altor secole. Pătrunşi de torentul gân- 
durilor autorului, gânduri săpate de fulgere 
în stâncă de Carrara, au dus împreună arta 
teatrală românească pe culmi. Talente necon- 
testate, au dat dovadă de o înaltă intelectua- 
litate în interpretarea unui text atât de greoi. 

Restul distribuţiei a avut de luptat cu un 
text pe care nu l-a putut stăpâni. Cu ridicări 
pe vârfuri ca la Operă, şi cu frazări în cari 
cuvintele îşi pierd total valoarea reflexivă, 
nu se poate face teatru, şi mai cu seamă tea- 
trul lui Shaw. Singur d. A. Marius ne-a dat 
un Mangan onorabil. Din tot jocul dumisale se 
vede limpede munca pe care a depus-o pentru 
însufleţirea unei caricaturi care e chinuitul 
Mangan. 

Alături de protagonişti d. I. Șahighian a 
dat o mulţumitoare punere în scenă. 

ION DIACU 


MARUNTA 


mai ales prin această carte, care e o minunată 
surpriză. i i 

Petre P. Ionescu? Un nume, pe care l-am 
întâlnit, poate, prin Revista de Filosofie fără 
să ne reţină atenţia. Cartea recentă însă îl im- 
pune. Dacă autorul e tânăr, el pare între ti- 


582 


© BCU Cluj 


neri ce] mai înzestrat gânditor. Are o deose- 
bită putere de sinteză, cu care stăpâneşte o re- 
marcabilă informație filosofică şi ştiinţifică, 
iar pe deasupra o pasiune arzătoare de a mer- 
ge la esenţial. 

E foarte semnificativ. în ce-l priveşte, desgus- 
tul de a filosofa pentru a nu ajunge nicăieri. 
Dacă filosofia e un simplu joc al inteligenţii 
de-a metoda contra metodelor şi de-a sistemul 
contra sistemelor, — care este în mare parte 
filosofia modernă, — ea rătăceşte mai degrabă 
spiritul decât îl adânceşte şi-l] călăuzeşte. De 
ruta aceasta îşi are originea în momentul când 
cugetarea. părăsind principiile clasice. a cre- 
zut că îşi găseşte o bază soliaă în concluziila 
şi teoriile ştiinţelor positive. Autorul are în- 
drăzneala de a părăsi jocul logistic. ce sa do- 
vedit o superfluă reverberaţie a laboratoarelor 
şi de a se întoarce la problemele fundamentale 
ale ontologiei. Filosofia e îna'nte de toate me- 
tafizică iar metafizica ontologie. Fără ideea 
de Fiinţă, care e obiectul prim al gândirii. filo- 
sofia nu poate să dea lumini şi sens vietii. 
Destinul uman în univers nu se poate lămuri 
decât pornind dela acest principiu prim, pe 
care totuşi filosofia modernă l-a părăsit pentru 
că nu voia să fie calificată drept „scolastică. 
Studiile neotomiste pe de o parte, atât de nu- 
meroase în ultima vreme, precum şi curentul 
zis existențialist, moda nouă. pe de altă parte, 
„au provocat această întoarcere dela logic la 
ontologic ca dela ceva secundar la ceva fun- 
damental. Ca să rămânem la terminologia 
consacrată, trebuie să spunem că asistăm la 
un fenomen de cugetare neo-scolastică în sen- 
sul că vechile principii filosofice. socotite altă- 
dată fundamentale, reapar întinerite de tot ce- 
eace e sete de cunoaştere mai adâncă în spiri- 
tul contimporan. 

In acest sens. d. Petre P. Ionescu leagă pro- 
blema cunoaşterii de problema, ontologică. Axa 
_ gândirii sale o pune dela început în ideea de 
creaţie. Ne previne în mod superfluu că acea- 
stă idee nu are un înţeles teologic, ci unul me- 
tafizic. Dar creația e un concept (adică o dog- 
mă !) specific și exclusiv creştin şi a filosofa 
pe fundamentul ei însemnează a clădi, vrând- 
nevrând. un sistem creştin. 

„Ontologia umană şi cunoaşterea“ e astfel 
un sistem de filosofie creştină sau mai modest, 
schița, acestui sistem. Punctele de sprijin sunt 
ideile de Creator, creație, creatură, păcat. mân- 
tuire. D. Petre P. Ionescu scrie admirabile 
pagini definind creaţia ca gândire divină, iar 
creatura ca afirmare în timp şi spaţiu a 
acestei gândiri. E de prisos să spunem că 
acest fel de a filosofa e în consemnul clasi- 
cismului creștin. Folosind vechiul principiu 
scolastic: cauza e mai mare decât efectul, au- 
torul vede însuşirile Creatorului răsfrânte 
proporțional în creatură şi cum Creatorul e 
Logosul sau raţiunea creaturii, setea de a 
cunoaşte a omului vine din această înrudire 
cu cel Unic. 

Omul e „un depozit de transcendenţe“ zice 
autorul, în sensul că el oglindeşte în mic 
însuşirile lui Dumnezeu. Influienţat de ca- 
tegoriile ahisale ale lui Lucian Blaga, d. Petre 
P. Ionescu clădeşte o teorie a transcendenţalor, 
al căror „leagăn atemporal“ e inconştientul. 


Teoria, ale cărei elemente le-ar fi putut găsi 
în filosofia mistică a Magistrului Eckardt, e 
discutabilă, dar în linii generale ea cores- 
punde conceptului teologic de „chip şi ase- 
mănare“. 

Cunoaşterea. adevărată. în lumina acestor 
idei, nu poate porni decât dela un act de 
smerenie. Smerenia, zice minunat autorul „e 
singurul act prin care omul se recunoaşte 
drept creatură“. Pornind dela această recu- 
noaştere a „inferiorităţii ontologice“ față de 
Creator, omul îşi poate exercita just funcţiu- 
nea cuneaşterii în raport cu Dumnezeu, cu 
natura și cu sine însuşi, — pentru a sesiza, 
„destinul creştin al lumii“. 

E cunoaşterea un act necesar mântuirii ? 

Răspunsul atârnă de ceeace înţelegem prin 
cunoaştere. D. Petre P. Ionescu nu ni se pare 
destul de clar în acest punct. El recunoaşte 
că revelaţia e necesară mântuirii morale şi 
afirmă că cunoaşterea, fiind dată în om ca 0 
„disponibilitate“ în virtutea libertăţii sale on- 
tologice, nu e necesară mânturii morale. ci e 
o mântuire din neştiinţă. Idee ce ni se pare 
foarte discutabilă. 

In sens creştin, revelaţia e dată spre cu- 
noaștere ; asimilarea ei de către om e un act 
de cunoaștere, cunoaştere prin credinţă. dar în 
orice caz cunoaştere; şi aceasta e o condiţie 
primordială a mântuirii. 

D. Petre P. Ionescu înţelege însă prin cu- 
noaştere numai pe cea ştiinţifică sau filosofică. . 
Şi atunci are dreptate când n'o socoteşte ne- 
cesară mântuirii. 

Dar, trecând peste această distincţie. omul 
ca „depozit de transcendenţe“, odată situat în 
„inferioritatea-i ontologică“, va reproduce to- 
tuși, proporţional, actul cunoaşterii divine; el 
va cugeta lumea după modul divin. indiferent 
dacă e un credincios ignorant sau un filosof 
credincios. Credem că, dacă d. Petre P. Ione- 
scu ar fi ţinut seamă de această idee, care e 
a sa în măsura în care e un principiu de an- 
tropologie creştină. ne-ar fi vorbit mult mai 
limpede despre cunoaştere. 


N'avem intenţia să rezumăm interesantele 
sale concluzii în ce priveste viziunea aleteică 
şi viziunea demiurgică, cele două moduri prin 
care omul îşi îndeplineşte destinul creştin în 
lume. E suficient să spunem că această carte, 
sub vestmântul unei cugetări metafizice, nu e 
altceva decât o transpunere filosofică a siste- 
mului dogmatic creştin. cu o uimitoare înţele- 
gere a lui şi cu puţine afirmaţii contradicto- 
rii, de secundară importanţă. 

Dar e o carte de filosofie în toată puterea cu- 
vântului. Am citit-o cu rară bucurie şi cre- 
dem că nu ne înşelăm văzând în autorul ei 
mai mult decât o speranţă a filosofiei româ- 
neşti, o personalitate de gânditor puternic şi 
original. 

E încă un semn de întoarcere a cugetării 
spre marile izvoare, singurele în stare so pri- 
menească şi, fără să facem un paradox, să 
dea filosofiei însăşi un sens înalt şi fecund 
pentru viaţă. Lucian Blaga a deschis genera- 
tiei tinere un drum spre lumina eternă a spi- 
ritului. Sistemul său n'a ajuns încă la înco- 
ronarea metafizică pentru a ne da perspectiva 
unei judecăţi definitive. Dar el se dovedeşte 

încă de pe acum fructificator. D. Petre P. Io- 
nescu o un aderent al lui Blaga. dar un ade- 
rent care, rectificând unele afirmaţii ale das- 
călului său, se aşează dela început şi solid 
pe temsiul adevărului creştin. 

Pe de altă parte. maestrul loan Petrovici, 
cu o metodă proprie. în care avântul convin- 
gerii apare justificat de cel mai prudent apa- 
rat critic. îşi rotunjeşte cu fiecare studiu nou 
marea sinteză, punctată în creştet de lumina 
spiritului veşnic. 

Cu puncte de plecare și moduri deosebite, 
direcţiile acestea se întâlnesc convergent în- 
tro viziune nouă. care nu e o renaştere, ci 
pur şi simplu naşterea unei filosofii româ- 
neşti. 

$ 


CRIZA TEOLOGIEI PROTESTANTE este 
discutată într'un larg expozeu. pe care d. Nico- 
lae Balca îl publică în Revista de Filosofie, 
în continuare. E vorba de numeroasele încer- 
cări ale gândirii protestante care. în năzuinţa 
de a lămuri esența religiei, au recurs rând 
pe rând la sistemele filosofiei profane gi în 
special la kantianism şi derivatele lui. Acea- 
stă tendinţă. care numără totuşi o sumă de 
cugetători cu renume a sfârşit prin anexarea 
teologiei la filosofia profană şi prin „imanen- 
tizarea“ totală a religiei. O religie total ima- 
nentizată însă. cu ignorarea Dumnezeului re- 
velat, e tot una cu desfiinţarea ei şi cu pulve- 
rizarea cugetării religioase în arbitrar şi în 
individualisme. 

Impotriva acestui dezastru se ridică teolo- 
gia dialectică a lui Karl Barth. Gogarten, Bru- 
nper, ete. care, obiectând că liberalismul i- 
deâlist a făcut din Dumnezeu o simplă fanto- 
mă a imaginației, vrea să reaşeze gândirea 
protestantă pe bazele puse de Luther. 

Dar însuşi curentul dialectic. oricât de con- 
siderabil astăzi pe planul teologic-filosofic. in- 
teresează nu atât prin soluţiile, pe care le pro- 
pune. cât prin personalitatea reprezentanților 
lui. Până la urmă. el nu va face decât să ac- 
centusze criza de orientare a protestantismu- 
lui. 

In natura reformei însăși zac germenii anar- 
hiei şi ai pulverizării şi orice încercare de a 
căuta înlăuntrul ei o stabilitate permanentă 
va face un nou sgomot epocal ca să sfârşea- 
scă apoi în zădărnicie. Expozeul d-lui Nicolae 
Balca duce către aceiaşi concluzie. 

Subliniem cu simpatie atitudinea obiectivă 
a Revistei de Filosofie care, mai ales dela o 
vreme. închină o bună parte din paginile sale 
studiilor de filosofie religioasă şi recensiilor de 
această natură. 

$ 


BISERICA ORTODOXĂ ROMÂNĂ, venerabi- 
la, revistă în vârstă de 57 de ani, menită să 
fie sinteza de gând şi acţiune a crestinismului 
naţional. a devenit atât de unilaterală încât 
pare o publicaţie de mărunţișuri istorice. Sub 
aspect elegant, un conţinut foarte provincial. 
Această minusculă istoriomanie constituie u- 
nul din defectele vechei mentalități teologice, 
care nu vede din Biserică decât zidul pisa- 
nia, nucii sau ţiganii dăruiți unei mânăstiri. 


ANUL XVIII. — Nr. 10. 





Un material copios se publică de zeci de ani 
încoace cu asemenea inventarieri retrospec- 
tive. ce n'au nici o însemnătate şi nu pot du- 
ce la nimic. A nu vedea în trecutul bisericii 
decât celarul cu provizii, — iată un spirit scă- 
zut. ce trebue osândit cu energie. 

E vorba, în fond, de un spirit mediocru şi ne- 
putincios, cu iluzia că face ştiinţă dacă. des- 
coperă un act de botez dela 1900 sau numă- 
ru] coriștilor dela Domnița Bălaşa acum un 
deceniu. Şi totuşi creştinismul românese nu 
are până acum nici măcar un manual de isto- 
vie. Un manual de istorie. scris de un teolog. 
Avem o singură istorie a Bisericii româneşti, 
dar pe aceea o datorăm spiritului universal- 
mente fecund al d-lui N. Iorga. care nu era 
obligat să ne-o dea. Ea există ca o ironie per- 
manentă fată de nulitățile iremediabile. ce de- 
tin în învăţământul teologic catedrele de isto- 
ria Bisericii româneşti. Asemenea nulităţi cu 
titluri pompoase au invadat şi revista pome- 
nită, degradând-o la nivelul unui biet inven- 
tar steril de mărunţișuri. 

E păcat de ea faţă de menirea, ce i-a fost 


destinată, de a fi sinteza gândului si faptei 
- ortodoxe. 
$ 
FILOSOFI ROMÂNI SI STREINI œ noua 


carte a d-lui Gr. Tăuşan. In 1? capitole de o 
considerabilă varietate autorul e preocupat 
în special de nouile concepţii formulate în 
câmpul ştiinţelor. concepţii care părăsind ag- 
nosticismul positivist şi punând în prohlema- 
tic și în relativ „legile si certitudinile“ de på- 
nă ieri. deschid o altă viziune asupra fontului 
spiritual al lumii. Dacă ştiinţa mai veche și 
f'losofarea ei nesau. nu fără o presumţie orgo- 
lioasă acest fond spiritual. ştiinţa nouă ne în- 
tățişează o imagine a materiei din ce înce 
mai străvezie, dincolo de care lasă intuiţia po- 
sibilitatea să întrevadă transcendenţa divină. 

Cu o curiositate căptusită de o caldă pasiu- 
ne. d. Gr. Tăuşan urmăreste aceste probleme 
subtile cu darul scriitorului de a le simplifica 
si de a înfăţişa în câteva linii esenţialul lor. 


Dincolo de informație, ele constitue de fapt 
prileiuri de meditație personală. Atitudinea 


autorului e marcată de gustul armoniei. pe 
care caută s'o stabilească sau să o restabi- 
lească între noile concevtii furnizate de şti- 
ință şi între viziunea, religioasă a lumii. Peste 
varietatea teoriilor. aceasta e nota dominan- 
tă care ne face foarte simpatică noua, sa carte. 
Fa se poate rezuma în următoarea, poziţiune: 

„Stiinţa de azi nu mai este desigur o ancillo 
theologiae ca în vremea. medievalităţii, dar nu 
este nici superba forță care alungă sentimen- 
tul religios ca o inutilitate tradiţională. Omul 
de ştiinţă al vremurilor noastre înţelege atât 
limitaţiile fatale ale ultimelor sale cercetări 
despre lume ca şi aportul covârsitor de im^ 
portant ce-l dă credinţa în Dumnezeu. înțeles 
ca forţă dinamică, universală şi permanentă, 
în -vâltoarea fără sfârşit a faptelor. pentru 
înaintarea ştiinţei şi progresului etic şi inte- 
lectual“, 

NICHIFOR CRAINIC ` l 


DE CEMBRIE 1939 

